
1 A se vedea: 
https://twitter.com/mustafabekturk1/status/643131271829438464. 


Tiganiada: introducere? 


Ion Budai-Deleanu ar putea fi primul scriitor postmodern al 
literaturii române, după toate regulile: avem parodie, meta- text, 
intertextualitate amplă și ramificată în [iganiada. Ar putea fi, dar 
vom mai vedea... 

Îi avem în vedere, desigur, pe autorii din literatura, istoria 
și filosofia universală enunţaţi chiar de Budai-Deleanu în opera 
sa, adică Homer, Vergiliu, Ovidiu, Herodot, Hermes Trisme- 
gistul (amintit aluziv5), Democrit, Heraclit, Platon, Milton, 
Tassoni, Casti, Ariosto, Tasso, Klopstock‘, Voltaire ca și, foarte 


2 Transcriem în acest volum ceea ce în trecut a constituit substanța 
unei alte cărți: Tiganiada: tradiție şi inovație. Aventura scriiturii şi canonul 
literar românesc, Teologie pentru azi, București, 2012, cf. 

https://www.teologiepentruazi.ro/2012/07/19/tiganiada-traditie-si- 
inovatie/. 

Cartea a fost publicată, însă, mai înainte, sub forma a 16 articole 
online, între 22 ianuarie 2012 şi 8 iulie 2012. Primul articol se găsește aici: 

https://www.teologiepentruazi.ro/2012/01/22/urme-ale-traditiei- 
literare-vechi-in-tiganiada-1/. 

Ultimul:  https://www.teologiepentruazi.ro/2012/07/08/urme-ale- 
traditiei-literare-vechi-in-tiganiada-16/. 

3 Jon Budai Deleanu, Tiganiada sau Tabăra țiganilor. Poemation eroi 
cOmico-satiric alcătuit în doaosprăzece cântece, ediție îngrijită de Florea Fu- 
gariu, repere istorico-literare de Andrei Rusu, Ed. Minerva, Bucureşti, 
1985, p. 86: „Fiece năuc pare-un trismeghist”. 

4 Între autorii traduși la noi în secolul al XIX-lea se numără și 
Klopstock a cărui operă, „Der Messias [Messiada], [a fost] adaptată de V. 
Aaron în 1805 sub titlul Patimile şi moartea Domnului şi Mântuitorului”, cf. 
Mircea Anghelescu, Există un preromantism românesc?, în vol. Istoria litera- 
turii române. Studii, coordonator Zoe Dumitrescu-Bușulenga, Ed. Aca- 
demiei RSR, București, 1979, p. 92. 


probabil, autori nemenţionanţi precum Dante, Cervantes — 
amintește însă de cavalieri erranti „la italieni şi la ispani”* — şi 
poate și alții, nu puţini (Boccaccio, Rabelais”, Pope etc.), ale căror 
nume au fost sugerate de către criticii literari. 

Dar vorbim și despre cărţile literaturii române vechi. Au- 
torul amintește foarte adesea de cronici și letopiseţe (referința 
este uneori reală, alteori fantezistă, ca pretenţie a verosimilității 
ficţiunii literare! — este nevoie de cultură istorică și literară pentru 
a face discriminarea), dintre care menţionează cronica lui 
Grigore Ureche. 

Face trimitere şi la monumentala ediţie aghiografică (în trei 
volume — al patrulea rămas în manuscris) a lui Dosoftei, Vieţile 


Pe Klopstock, Schiller îl considera reprezentativ pentru „poezia 
muzicală”, cf. Friedrich Schiller, Scrieri estetice, traducere şi note de 
Gheorghe Ciorogaru, Ed. Univers, București, 1981, p. 396 ș. u. De 
asemenea, Schiller îi enumera pe Ariosto, Dante, Tasso şi Cervantes între 
scriitorii moderni (numiţi astfel prin raportare la cei antici), consi- 
derându-i genii (Idem, p. 364). 

5 Călinescu se îndoia că Budai-Deleanu l-ar fi citit: „Sunt şi ele- mente 
danteşti, venite însă de-a dreptul de la Virgiliu”, cf. G. Călinescu, Istoria 
literaturii române de la origini până în prezent, Ed. Vlad & Vlad, Craiova, 
1993, p. 76. 

é Jon Budai Deleanu, Ţiganiada, op. cit., p. 201, n. 1. 

7 Însăși utilizarea anagramelor (Leonachi Dianeu și Mitru Perea) 
pare a fi o tradiţie rabelaisiană: „Anagrama practicată de Rabelais 
(Alcofribas), ca strategie de mistificare a numelui și joc amuzant în același 
timp, devenise un loc comun al autorilor de literatură alegorico-satirică”, 
cf. Elvira Sorohan, Introducere în opera lui lon Budai-Deleanu, Ed. Minerva, 
Bucureşti, 1984, p. 170. 

3 Pentru care inventează așa-zise izvoare, şi anume „izvodul ce am 
aflat la mănăstirea Cioarei” și „pergamena ce s-au aflat, nu demult, în 
mănăstirea Zănoaghei”, precum şi cronicari-poeți martori, ca Mitrofan, cf. 
Ion Budai Deleanu, Tiganiada, op. cit., p. 10-11. 

” Idem, p. 107, n.1 și p. 115. 


Sfinților!*, şi invocă deopotrivă operele literaturii bizan- tine — în 
mai multe rânduri îi şi menţionează pe „scriptorii de la Vizant”!! 
sau „scriptorii bizantinești” şi cronograful lui Duca Honiates!?. 

De asemenea, în destul de multe ocazii, se referă la Scriptură 
(în mod direct sau aluziv, prin menţionarea unor epi- soade 
binecunoscute), la „cărţile bisericești”! și la Vieţile Sfinților, la 
Minet. 

Interferențele cu literatura română medievală nu se opresc 
aici şi vom arăta mai jos că este foarte probabilă utilizarea şi a 
altor surse, cum ar fi Cazania lui Varlaam, Psaltirea în versuri a lui 
Dosoftei, cronograful lui Mihail Moxa etc. 

Autorul concepe o parafrază largă din „povestea lui 
Arghin şi a llenii” (Arghir şi Elena), de mare succes în Transil- 
vania!€, care va cunoaște puțin mai târziu varianta lui loan Barac: 
Istoria preafrumosului Arghir şi a preafrumoasei Elena. 

Înaintea pașoptiștilor, Budai-Deleanu face trimiteri — după 
cum vom vedea -— la creaţii populare precum basmul, balada şi 
proverbele, pe care le reproduce (proverbele!”) sau le pasti- 
șează. 

Utilizând un procedeu la care a recurs și Cantemir în Istoria 
ieroglifică (pe care probabil nu a cunoscut-o), dar şi ase- menea 
scriitorilor postmoderni mult mai târziu, Budai-Deleanu îşi 
citează opera în operă!t. Despre interferențele cu literatura 


10 Idem, p. 47,n. 1. 

1 Idem, p. 10. 

12 Idem, p. 63, n. 1 şi 108, n. 1. 

15 Idem, p. 225 (spre exemplu, fără a fi singura ocurență). 

14 Idem, p. 358, n. 1a. 

15 Idem, p. 87-94. 

1 Idem, p. 88, n. 1: „această poveste este la românii cei de Ardeal 
foarte vechie”. 

17 A se vedea Idem, p. 194-195, 198, 366, 373, 384, etc. 

18 Idem, p. 26, n. 2: „Aceasta-i adevărat Ţigăniada!”. 


universală s-a vorbit destul de mult — suntem însă de acord cu 
Elvira Sorohan că „originalitatea viziunii şi a limbajului acoperă 
orice urmă precisă a vreunui model”!?. 

Prin urmare, nu căutăm modele, pentru opera lui Budai- 
Deleanu. Nu ni se pare că ar fi un gest înțelept, atâta timp cât 
acestea au numai valoare orientativă sau episodic-inspiraționa- 
lă pentru autorul român. 

În mod deosebit, ne interesează relaţia sa cu tradiţia lite- 
rară românească de până la el, pe care, credem noi, a avut-o în 
primul rând în vedere pentru a concepe un stil poetic și a da 
naștere unei viziuni literare. 

Ar fi de remarcat asemănarea cu Istoria ieroglifică a lui Can- 
temir în ceea ce privește caracterul profund alegoric al operei. 
Raţiunile trebuie cercetate însă cu atenţie, ceea ce nu vom face 
acum. 

Fără a considera cumva Tiganiada operă de colportaj şi a-i 
diminua în vreun fel originalitatea (care este deasupra oricărui 
dubiu), sesizăm că recursul la modele și la sursele de inspiraţie 
este de altă natură decât la Cantemir, ceea ce ce, paradoxal, îl face 
pe Budai-Deleanu să fie sau cel puţin să pară întrucâtva conviv 
cu postmoderniștii care vor apărea pe scena literară mult mai 
târziu. 

Dacă opera lui Cantemir, Istoria ieroglifică, este în primul 
rând creaţie, (sursele la care trimite autorul fiind o pură indi- care 
a erudiţiei), Ţiganiada e, pe lângă talent poetic remarcabil, o 
pastișă savuroasă și un colaj ingenios de modele scriitoricești 
aparținând atât literaturii universale, cât şi literaturii medievale 
românești. 

După cum am anunțat deja, ne interesează, în paginile care 
vor urma, să devoalăm aspecte care nu au fost până acum puse 


19 Elvira Sorohan, Introducere în opera lui lon Budai-Deleanu, op. cit., p. 
202. 


în lumină de exegeza literară şi care vizează înscrierea lui lon 
Budai-Deleanu într-o tradiţie românească, filosofică și literară, 
atât în ceea ce priveşte asumarea unei tradiţii a scriptorilor vechi, 
cât și forța anticipării literaturii de mai târziu, de la cea romantică 
la cea postmodernă (pe care o anticipează în privința procedeelor 
literare, nu şi a ideologiei). 

Din această perspectivă, epopeea sa eroi-comică, la începu- 
tul secolului XIX, înregistrează tonuri semnificative ale scriiturii 
româneşti anterioare, cu trimiteri evidente la cronicari şi la ca- 
zanii, ori la filosofia lui Miron Costin (Viața lumii) sau Cantemir 
(Divanul), într-un mod mai mult sau mai puţin parodic, după 
reţeta inventată mai târziu a intertextualității postmoderne (dia- 
logul cu textele canonice — deși (a se reține!) lui Budai-Deleanu, 
ca mai târziu lui Eminescu, nu-i înfățișase nimeni un canon al 
literaturii române vechi): 


O, fericite veacuri trecute, 
Când să mai pogorea câteodată 
Pe pământ oamenilor să-ajute 
Sfinţii, ori ca pe cei răi să bată 
Sau pe credincioşi să mângăiască 
La scârba şi nevoia lumească. 


Acum pare că ceriul de lume 
Ş-au uitat cu tot, nice mai bagă 
Samă de-oameni, lăsând să-i sugrume 
Nevoile-întru viața-întreagă. 
Îngeri nice-în vis acu s-arată 
Să ne-înveţe vro taină ciudată [minunată]. 


Cu-adevărat! eu altă pricină 
N-aflu, făr” că sau nice-o credință 
Noi avem acum sau pre putință 


Iar’ a bătrânilor socotință 
Răzăma purure-în lucruri sfinte, 
Ceriul având în inimă și minte. 


Ori de unde-aceasta să purceadă, 
Destul că pe vremea lui Vlad încă, 
Sfinţii oblicind atâta pradă 
Ce făcea turcii-în creștini ș-adâncă 
Răutate, pe pământ veniră 
Şi multe suflete mântuiră. 


Aceasta nu numai că să zice, 
Ci s-au scris şi la cronica vechie 
Carea-i mai de mult fără de price, 
Şi decât cronica lui Urechie; 


(Cântul IV) 


Unde sunt vitejii cei din zile, 
Eroii cei cu vărtute rară, 
Carii-înlibovindu-să-în copile 
Călătoriea întins din ţară-în țară 
Luptându-să cu lei şi gligani, 
Curăţind pământul de tirani, 


Ce nu răbda ca-asuprit să fie 
Cel mai slab de cătră cel mai tare, 
Neamuri întregi scotea din robie, 

La nevinovați apărătoare 
Mână dând, nice lua vreodată, 
Nice poftea pentr ajutoriu plată! 


10 


Ah! căruntă vechie cinstită! 
Unde-s a tale sânte tocmele?... 
Ce urgie-acum lumea-întărâtă 

Ş-o-înneacă-întru cel noian de rele? 


% Nu numai sintagma subliniată, dar şi întreaga diatribă care va 
urma, împotriva moleșirii virtuților, îl anticipează pe Eminescu. Emines- 
cu folosește și el expresia „noian de vină”, în poemul Răsai asupra mea (M. 
Eminescu, Opere, IV, ed. Perpessicius, p. 361). 

Perit-au credinţa cea bătrână! 
Ah! lume-întoartă?!! vreme păgână”! 


21 Topos-ul lumii pe dos are vechimea poeziei lui Vergiliu şi a fost 
vehiculat în Evul Mediu (le monde à l'envers), dar nu este prea familiar 
literaturii noastre, unde poate fi identificat rar. 

Cantemir îl utilizează în Istoria ieroglifică pentru a deplânge nedrep- 
tatea ce i se face Inorogului: „Ce ei încă acestea orânduind şi fel de fel de 
lațuri, curse, mreji şi alte măiestrii în toate poticile și căile întindzind, 
strâmbătate ca aceasta în multă vreme ceriul a privi, pământul a suferi 
neputând, de năprasnă din toate părțile și marginile pământului holburi, 
vivore, tremuri, cutremuri, tunete, sunete, trăsnete, plesnete scorniră, 
atâta cât tot muntele înalt cu femeliele în sus și cu vârvul în gios răstur- 
nară şi tot copaciul gros, înalt şi frundzos din rădăcină îl dezrădăcinară, și 
așe, toată calea și cărarea pre pământ și prin aer cu grele neguri şi cu 
întunecoși nuări, ca cu un veşmânt negru căptușind astupară și tot dru- 
mul de pe fața pământului cu stinci pohârnite, cu dealuri şi holmuri răz- 
sipite și cu păduri săciuite pretiutiderelea închisără și încuiară. 

Din ceriu fulgere, din nuări smidă și piatră, din pământ aburi, fu- 
muri și holburi, unele suindu-să, iară altele coborându-să, în aer focul cu 
apa să amesteca și stihiile între sine cu nespus chip să lupta. 

Carile atâta de strașnică şi groznică metamorfosin în toată fapta fă- 
cură, cât ceriul cu pământ şi apa cu focul războiu cumplit să fie râdicat să 
părea, cu a cărora clătire toată zidirea să scutura și să cutremura şi spre 
cea desăvârșit a tot duhul peire să pleca. [...] 

A amestecăturii, dară, aceștiia pre scurt, istoriia aceasta au fost: 
Toate dealurile mari și toți munţii înalți asupra stâncelor și copacilor sfat 
sfătuiră. Carii șepte hatmani de războiu purtători și a gloatelor păvă- 
țuitori având, asupra holmurilor celor de la cetatea Deltii vrăjmaş răz- 
boiu râdicară și fără veste, cu mari huiete şi de năprasnă cu mari buh- nete, 
asupră-le pohârnindu-să, să răsturnară. 

Iară pricina aceştii strașnice rădicări și fără milă fărâmări era aceasta: 
munţii cu holmurile între sine, pentru greutatea carea de la stânci şi de la 
copaci trag, să jeluiră și de pohoara carea în cârcă poartă unul cătră altul 
să olecăiră şi fietecarile cătră de-aproapele său într-acesta chip dzisără: 
„Până când, fraţilor, stinca piatra sacă şi plopul, chiparisul și platanul, 

copaci fără roadă, în capul nostru suindu-să, pe spate-ne ur- cându-să, 
vârvurile şi creştetele ne vor acoperi? 

Şi până când ei înălțindu-să și mărindu-să, ca cum în vreo samă ne- 
am fi, ne vor ocări și batgiocuri? (Că certarea cu toiege într-ascuns decât 
ocara şi batgiocura în arătare mai de suferit ieste). 

De care lucru, cu toţii într-un gând și într-o inimă a ne împreuna, cu 
mic și cu mare, într-un cuvânt și într-un giurământ a ne lega trebuie și 
lucru carile altădată în politiia noastră nu s-au mai vădzut să facem, ade- 
că cu a noastră răsturnare a mândrilor și trufaşilor cea desăvârşit pră- 
pădire şi răzsipire să aducem (că toată moartea din fire aspră şi amară 
ieste, carea numai cu viderea răzsipii nepriietinului mai plăcută şi mai 
îndulcită a fi să pare). 

Deci unde ne sint rădăcinile, acolo vârvurile, şi unde ne sint 
vârvurile, acolo rădăcinile să ne mutăm. 

Că într-acesta chip toată stânca groasă și pietroasă şi tot copaciul 
crăngos și frundzăros supt noi va rămânea, și așe, precum pururea decât 
noi mai mici și precum noi i-am hrănit și i-am crescut, în braţă i-am pur- 
tat și la sin i-am aplecat și precum până într-atâta în samă a nu ne băga și 
în toată hula și ocara a ne lua nu li s-au cădzut vor cunoaște. [...] 

Mute-se Arcticul, strămute-se Andarticul, osiia sferească în doat să 
frângă, toată iuşorimea în chentru să-mpingă, stihiile toate tocmirea să-și 
piardză, orânduiala bună în veci nu mai vadză, toate îndărăpt și-n stânga 
să să-nvârtejască, de jeale să să uluiască, de ciudă să să murțească şi 
dreptatea Inorogului în veci povestească”, cf. Dimitrie Cantemir, Istoria 
ieroglifică, Ed. Minerva, București, 1997, p. 172-174, 298-300. 

Sigur că ar fi multe alte lucruri de comentat în textul de mai sus, 
precum războiul cumplit între stihii, care este probabil o aluzie la filoso- 
fia lui Heraclit: războiul [elementelor] este părintele tuturor lucrurilor. 

Foarte interesant că şi Budai-Deleanu inserează, în chiar Cântul I, 
aceeași idee: „Dela miază noapte mai departe,/ Sus, în văzduhul întu- 
necos,/ Este-un loc (precum scrie la carte)/ Cărui zic filosofii haos,/ Unde 
neîncetata bătălie/ Face-asupra stihii stihie!”...(lon Budai Deleanu, 
Tiganiada, op. cit., p. 15). 

În finalul epopeei sale eroi-comice, autorul reintroduce motivul 
lumii pe dos, pentru că eroii săi nu reuşesc să intre într-o ordine firească, 
ci: „Toate cele-întoarsără pe dos” (Idem, p. 362). 

Tot un eveniment istoric îi oferă și lui Vasile Fabian-Bob (sau Bob- 
Fabian) prilejul de a relua acest motiv în poezia Moldova la anul 1821: 


S-au întors mașina lumei, s-au întors cu capu-n gios 
Şi merg toate dimpotrivă anapoda și pe dos, 
Soarele d-acum răsare dimineaţa la apus 

Şi apune despre sară cătră răsărit în sus. 


Apele schimbându-și cursul, dau se-ntoarcă înapoi 
Ca să bată fără milă cu izvoarele război; 

S-au smintit să vede firea lucrurilor ce la vale 
Aflindu-se din vecie, urma pravilelor sale. 


Ş-au schimbat se vede încă și limbele graiul lor; 
Că totuna va să zică di mă sui sau mă pogor. 
Toate pân’ acuma cîte se părea cu neputinţă 
leşind astăzi la ivală, vor putea ave credinţă; 


Vreme multă n-a să treacă, ș-a ara plugul pe mare 
La uscat corăbierii nu s-or teme de-necare; 

Ce-a să zic-atunci pescariul, când în ape curgătoare 
Îi va prinde mreja vulturi și dihanii zburătoare; 


Ce-a să zică vânătorul, când în loc de turturele 
Nevăzând nici câmp, nici codru, va pușca zodii şi stele? 
Nătărăule ce umbli, pe a ceriului fațadă, 

Zisu-mi-au ieri noapte luna, tâlnind-o la promenadă: 


Suma veacurilor scrise pentru tine-n acest loc 
S-au deșirat de pe crugul soarelui cel plin de foc. 
lar di eşti vre o comită rătăcită dintre stele 

Şi umbli fără de noimă, ieșită din rânduiele, 


Ce zăbavă peste vreme te ține calea cerească, 
De îngâni cu migăiele armonia îngerească? 

Dar ce vinuiesc eu vremea? care 
Nu lucrează, fără numa pate!... 
Martoră fiind şi mustrătoare 
Faptelor noastre pre ruşinate! 


Dacă ești planită nouă, și nu ţii tovărășie 
Colindând pe lingă soare în sistema ce să ştie, 


La depărtarea căzută te întoarce pe o cale, 

Şi nu ieşi nebuneşte pe hotarul sferei tale, 
Cutezătoriu mai aproape, vei fi ars de multă pară 
Vei să degeri dinpotrivă de te vei depărta iară. 


lată Aurora vine cu veşminte luminate 

Alungând spaimele nopţei, peste clima depărtate; 
Iară steaua Afroditei vărsând rouă și răcoare 
Deschide cu-a sale raze porţile sfântului soare. 


Vra nu-s-ce să mai zică şi d-abia numa-ncepură, 
Când un nor venind cu ploaie îi spălă vorba din gură. 


Cf. Poezia românească în epoca romantică, ediţie de Mircea Anghe- 
lescu, Ed. Fundaţiei Culturale Române, Bucureşti, 1997. 


Interesant este faptul că ilustrările toposului la care ne referim, în 
literatura română, sunt puţine și târzii, dar constituie o poezie de o mare 
intensitate dramatică şi care, pe deasupra, cred că este în măsură a mul- 
tumi și pe cei mai pretenţioşi adepţi ai hegemoniei estetice. 

Pe lângă reușita poetică, ineditul subiectului şi aura ermetică ce fac 
versurile să pară de un modernism surprinzător, le recomandă, pare-ni- 
se, pentru studii mai frecvente și mai atente. 

22 Cu privire la această strofă, Ioana Petrescu apreciază că „poetul 
traduce într-un limbaj arhaizant, cu cadenţe liturgice, grave, sentimentul 
ireversibilei treceri și nostalgia după timpurile apuse ale credinţei și 
eroismului”, cf. loana Em. Petrescu, lon Budai-Deleanu şi eposul comic, Ed. 
Dacia, Cluj, 1974, p. 171. 


15 


Acestor, oame,-însuţi ești de vină, 
Ce-închizi ochii și fugi de lumină. 


[Dosoftei: „Şi de svânta Ta lumină 


Veacul nostru ne-nstrăină” 
Ps. 89, 31-32] 


Ceriu-ţi dede minte și vărtute: 
Ceaia-întru-întunerec să-ți lumine, 
Ceasta la nevoie să-ţi ajute, 
Ceaia să-ți arete rău și bine 
Şi cărarea cătră fericie, 
Ceasta să-ți frângă lanţ de robie!... 


Iar’ tu cu ceste daruri alese 
Covârşeşti însuți a ta stricare; 
Mintea ta laţuri neîncetat țese 
Ca să te-încurce fără scapare, 

Vărtutea-ţi dai la tirani în mână, 
Ca mai lesne-apoi să te supună. 


Iar’ aceștea te-apasă-în țărână, 
Nici mai mult te lasă-în slobozie; 
Cu râs amar vaietu-ți îngână 
Şi lanţuri a săruta te-îmbie. 
Ah! şi cine-apoi din asta poate, 
Oame ticăloase,-a te mai scoate!... 


% Citatele din Psaltirea în versuri sunt conform: Dosoftei, Opere 1. Ver- 
suri, ediţie critică de N. A. Ursu, studiu introductiv de Al. Andriescu, Ed. 


Minerva, Bucureşti, 1987. 

Au doar’ moleâţa de-acum junie”, 
Ce n-au învăţat alta nimică 
Făr' a vâna după libovie, 

A căuta la sabie cu frică, 

Pe divan a trândăvi cu lene 
Ş-a căsca gurile prin dughiene”!... 


A să-împodobi cu gingăşie 
Mai aleasă decât o femeie, 
A-ș' răpune-în cărți [de joc] toată-avuțţie, 
Într-aceasta faptele săînchieie 
A coconașilor cilibii, 
A patrii noastre de-acum fii! 


24 A se observa anticiparea lui Eminescu, așa cum am spus, dar şi a 
paşoptiștilor, ca spre exemplu a lui Alexandrescu (cf. Gr. Alexandrescu, 
Poezii. Proză, text stabilit şi note de I. Fischer, antologie şi repere istorico- 
literare de Mircea Anghelescu, Ed. Minerva, Bucureşti, 1985): 


Eu în copilărie iubeam să mă opresc 

Pe dealul mănăstirii, și-n vale se privesc 

Măreţul turn, trist martor l-al nostru trist apus, 

Ş-a cărui origină în veacuri s-a răpus 

Turnul din care-odată bărbaţii renumiți 

Vedeau române taberi pe câmpi nemărginiți 

În preajma-i e cetatea! ai ei locuitori 

Ruina-i azi cu fală arăt la călători, 

Precum atâţi nevrednici, trăind în moliciuni, 

Se laud cu mari fapte făcute de străbuni. 
(Trecutul. La mănăstirea Dealului) 


25 Eminescu: „Nu se nasc genii pe stradă și la ușa cafenelii?” (Scri- 
soarea III). 


17 


Aceşti numa ştiu între cocoane 
Şi din gură-a-ş lăuda hărnicia, 
Iar’ la fruntea vunii lighioane, 
Unde-împroaşcă gloanţele cu mia, 
Vaileo, săracii! cum le-ar fi greață, 
Cum le-ar fugi sângele din față! 


Un coif în cap, o sabie-în dreaptă, 
Inimă-în piept şi scutul în stângă, 
Cu vărtute și minte deşteaptă, 
Aceste sunt care pot să frângă 
Lanţul robii tale cumplite, 

O, neamul mieu! de tot ovilite!... 


(Cântul VID 


În jocul intertextual inventat (într-o formulă nouă) de 
Budai-Deleanu, intră și erudiţia lingvistică, vocabularul medie- 
val și semnificaţiile sale deosebite (formele și sensurile vechi ale 
termenilor) fiind solicitate destul de mult în opera lui Budai- 
Deleanu, după cum vom arăta ceva mai jos. 

Ovid Densusianu făcuse, mai demult, următoarele obser- 
vaţii cu privire la Țiganiada, urmărind să ofere o explicaţie şi o 
caracterizare cuprinzătoare a determinărilor care au fundamen- 
tat apariţia sa: 


„Aşezând acţiunea în vremea lui Vlad Țepeș, scopul 
lui Budai-Deleanu a fost să preamărească faptele strămo- 
șilor, să ne înfățişeze — cum spune aşa de plastic — cărunta 
vechime cinstită şi, prin antiteză, să arate coborârea [deca- 
dența] vieţei noastre, rătăcirea sufletelor în timpurile mai 
nouă [...] Ceva, prin urmare, ce vestește satirele lui Emi- 

nescu. Apropierea între ce au scris şi unul şi celălalt ne vine 
de la sine în minte când cetim: 


Alta era junia română 
Pe vremea lui Vlad-Vodă, ce frânsă 
Tabăra lui Mahomet păgână 
Cu vărtute și-în bătaie-adinsă, 
Dar’ au perit acea voinicie, 
Şi tu gemi supusă, Muntenie!... 


Hei, ticăloasă Ţară munteană, 
Unde-ţi e vitejia mărită, 

A sloboziei tale sprijoană? 
Cum ai rămas așa de ovilită, 
Când te vei ridica din țărână, 

Cine-ţi va da scutitoare mână? 


Până când vânzătorii de ostrige 
Şi mitarnicii, pentru dobândă, 
Nevrednice rane ţi-or înfige? 
Până când te-or pune sub orândă 
Agarenii? — şi atâta nedreaptă 
Necăjire încă nu te deşteaptă? 


Venetici flămânzi de prin ostroave; 
Greculeţi din Anadol, din Pera, 
Ţi-au răpit venituri cu hrisoave: 
Tu le zici „Arhonda, calimera!”26 

Şi te închini, cu multă plecăciune, 
Crezându-le toate ce vor spune... 


% Transliterare din neogreacă, însemnând: Bună ziua, boierule! 

Ah, cine acu din aceste toate, 
Oame ticăloase, te vor scoate? 


Au doară cea moale de acu junie 
Ce nu au învăţat alta nimică 
Făr' a vâna după libovie, 
A măiestri gâlceavă şi intrică, 
A trândăvi pe divan cu lene 
Şi a căsca gurile prin dughene?”7%, etc. 


Această apreciere mai veche nu constituie un impediment 
pentru o lectură modernă a Țiganiadei și nici pentru o interpretare 
care să țină cont de lecturile contemporaneității?. 

Din perspectiva istoriei literare însă, raportându-ne la con- 
textul și perioada în care scria Budai-Deleanu, ea rămâne în 
continuare valabilă. 

Diatriba la adresa decadenţei și a moliciunilor, a lipsei de 
vlagă spirituală și morală a contemporanilor, e specifică secolu- 
lui al XVIII-lea (mai ales ultimelor decenii) și va fi continuată cu 
fervoare de scriitori precum Gr. Alexandrescu, Nicolae Filimon, 
Eminescu și Macedonski chiar (cel din urmă e, însă, mai mult 
imitator decât indignat cu adevărat). 


27 Ovid Densusianu, Literatura română modernă, Ed. Eminescu, Bucu- 
reşti, 1985, p. 75-76. 

25 Aşa spre exemplu, în opinia lui Manolescu, „Joyce, Borges și Na- 
bukov” sunt „scriitori lângă care Budai stă la fel de bine ca şi lângă 
Ariosto, Tasso, Voltaire sau Pope”, cf. Nicolae Manolescu, Istoria critică a 
literaturii române. 5 secole de literatură, Ed. Paralela 45, Piteşti, 2008, p. 127. 

Orice secol viitor (ca să nu spun orice lector) își poate însă alege 
scriitorii lângă care poate sta Budai-Deleanu, în funcţie de preferințele şi 
de optica literară pe care o va adopta. Acest lucru nu anulează însă opinii 
care stabilesc judicios fapte concrete și corecte de istorie literară. 

Atribuindu-i ca fundamentală această intenţie lui Budai- 
Deleanu, Densusianu nu greșea, chiar dacă putem fi de acord și 
cu alte interpretări mai noi, cum ar fi aceea că opera este o 
meditaţie pe tema condiției umane (Paul Cornea) sau că ea paro- 
diază nu doar epopeile vechi, „ci literatura ca atare, opera ca 
mașinărie textuală, invenţia ca fabricare a unor proceduri”?. 
Aceste opinii reprezintă abordări critice şi perspective din 
unghiuri diferite şi nu credem că se exclud una pe alta. 

Dar să revenim... 

Integrându-l dialogului intertextual şi pe Milton (asupra 
acestei relaţii a atras atenția Mircea Anghelescu%, autorul Tiga- 
niadei amintindu-l de două ori în notele de subsol, menţionând 
Raiul pierdut! cu prima ocazie, în comentariul lui Musofilos), 
Budai-Deleanu ajunge să converseze inopinat și cu preromanticii 
și să anticipeze Zburătorul lui Heliade şi atmosfera lamartiniană 
(zice-se) a apusurilor de soare/ înserărilor pașoptiste: 


Sătana cade-în melanholie*? 
Socotind asupra sorții sale; 
A iadului s-adună boierie 
Şi să sfătuiește cu ce cale 
Va s-ajute turceștilor gloate; 
Țiganilor să fârşesc bucate. 


Acum peste-ochian şoimanul soare 
Strălucea dositelor ostroave, 


2 Nicolae Manolescu, Istoria critică..., op. cit., p. 127. 

3 A se vedea Mircea Anghelescu, Budai-Deleanu, Milton şi poza dam- 
natului romantic, în vol. Scriitori şi curente, Ed. Eminescu, București, 1982, 
p. 61-68. 

31 Jon Budai Deleanu, Tiganiada, op. cit., p. 18, n. 1b. 

32 Termen utilizat anterior de Nicolae Milescu şi Dimitrie Cantemir. 

Noaptea cu neagra sa învălitoare 
Câmpi acoperisă şi dumbrave, 
Iar’ de grele-ostăneli obosita 
Dulce răpăusa prin staure vita. /.../ 


Era vremea tocma-întiaș dată 
Când cântă cocoșii de cu sară, 
Ş-încălecând mături sau lopată 
La Rătezat strigoile zboară, 
Când să preumblă cele frumoase 
Strâmbând oamenilor dreptele-oase. 


(Cântul VI) 


Nu este lăsată la o parte nici intertextualizarea folclorului, 
Budai-Deleanu arătându-se interesat de creația populară înain- 
tea pașoptiștilor. El se dovedește, prin urmare, un veritabil pre- 
cursor romantic şi prin felul în care introduce teme și motive 
folclorice în opera sa. 

Elementele de basm nu sunt puține, dar pe lângă acestea 
există şi episoade întregi care ţin de formula basmului, cum ar fi 
cele referitoare la cetatea vrăjită („curte mândră măiastră”), la 
izvoarele cu apă fermecată ori la călătoria vrăjitoarei Brânduşa în 
căutarea fiului său, Parpangel: 


Deci Brândușa (căci așa pe nume 
Să chiema) fiind fermecătoare, 
Doară-atunci cea mai vestită-în lume, 
Ce sâtirea dracii din vâltoare, 

Ba cu fermecături neauzite 
Oamenii strămuta-în fieri și vite, 


Tot feliu-încântă ea de jivină 
Şi cumu-i vine-în minte-o preface, 
Apoi descântă cât baţi în mână 
Strămutatele jivini sărace, 
Şi nu este-un feliu de măestrie 
La care-învăţată să nu fie, 


Fiind amărâtă şi vrând să știe 
Unde fiiul ei atâta rămâne 
Şi doar’ de este Romica vie, 
Luă doao fermecate frâne 
Din roșii făcute strămătură, 
Şoptind cu sine ceva din gură. 


Cum fârşi neînţălese cuvinte, 
lacă doao pregroaznice bale 
Fără veste-i steteră-înainte; 
Guși avea pestricate şi foale, 

Însă cu-arepi și solzuri pe spate 
Şi neşte coade lungi, cârlibate. 


Puindu-le-apoi frâne de lână 
Obrazui-în pulbere-o căruță 
Cu toiagu-învrâstat ce-avea-în mână, 
Pe care șezând bale sumuţă 
Şi iacă-în cotigă făr de roate 
Vrăjitoarea văzduhul străbate. 


Bălâurii-înhămaţi zboară ca vântul 
Precum striga-i mână şi-i duce. 
Într-un ceas cungiură pământul 

Muntenesc, dar’ nice-o rază-i luce 

De-a-și găsi fiiul dorit. In urmă 
Foarte-amărâtă cursul său curmă. 


Supt o râpă-adâncă să pogoară 
Şi luând de pe bălauri căpestre, 
Le face semn ca din ochi să piară; 
Ducându-să-apoi fierele măiestre, 
Scoasă-o vrăjită din sân piscoaie 
Şi cât poate, de trei ori țipoaie. 


Mai degrabă decât o clipită, 
Mulţime de duhuri necurate 
Din toate laturi vinea pornită, 
lar” ea-începe a-i sitiri să caute 
Sau să spuie-unde fiiu rămâne 
Şi pentru ce-acasă nu mai vine! 


Ei răspund: „Fiiul tău s-află-în viață, 
Dar numa cât sufletul nu-i iasă; 
Noi ţ-om fi păn la dânsul povaţă!” 
Deacă-aceasta Brândușa-înțăleasă, 
Îndată-alergă cu osârdie 
Ducând-o cel din răspântie. 


Acolo sosind maica duioasă 
Ş-află fiiul mai fără viaţă. 
Trupu-i rădică şi frântele-oase, 
Luându-l pe bietele braţă, 

Îl pusă-în căruța cea vrăjită 
Şi zbură cu el într-o clipită. 


Dusă-l între nește munți de-aproape, 

Sus pe-o stâncă naltă și rătundă 
Unde-l scăldă-în noao feliuri de-ape 
Ce să-află-într-o peşteră afundă, 
Apoi cu ierburi cunoscute 
În tot chipul cercă să-i ajute. 


Unele fierbe ia-într-o căldare, 
Din altele stoarce mustăreaţă, 
Iar din altele-i face scăldătoare: 
Iarba vântului și iarbă creaţă, 
larbă mare, spânz, limbă-vecină, 
Romoniţă, nalbă, mătăcină, 


Plătăgină, sovârv cu cicoare, 
Troscoţel, podbeâl și mătrăgună 
Şi de-alte mai multe ierburi care 

Stoarse, mestecate depreună 
Ş-în mai multe chipuri prefăcute 

Trebuie bolnavului s-ajute. 


Iar’ după ce cu ceste toate 
Îl scăldă, l-învălui şi l-unsă, 
Inima-i începu iar’ a bate, 
Sânge-în moarte mădulări pătrunsă 
Ş-a treia zi cătră dimineaţă 
Semne-aiavea dete de viaţă. 


(Cântul V) 


Vrăjitoarea zboară într-un car tras de balauri, comandă de- 
monilor să-i spună unde se află fiul său și Romica, transformă, 

precum Circe, oamenii în animale și invers, și posedă ştiinţa lea- 
curilor obținute din plante. 

Probabil că unii şi-ar putea aminti și de „măselarița mi- 
reasă” a rigăi Crypto, din balada lui Ion Barbu... 

Dar şi Budai-Deleanu compune o baladă nupţială, în genul 
a ceea ce el numește cântece de nuntă populare (fapt pretextat şi 
de Ion Barbu în balada Riga Crypto şi lapona Enigel, pentru că 
menestrelul reia un cântec pe care l-a mai spus și altădată), cu te- 
ma alegorică străveche a vânătorii: 


Tânăr vânătoriu, de mult fără sporiu, 
După-un drăgălaș vâna sobolaș. 
De-ar fi şi să moriu! (zisă vânătoriu) 
[Mioriţa: „Şi de-ar fi să mor”...] 
Drăguţ sobolaș, ți-oi da de lăcaș. 
Haida hăi, căpăi, hai la la, hăi hăi! 
Prin desiș pe căi, hăi la la, căpăi! 


Aşa din zori cu multe sudori 
Tânărul gonea, cu o săgețea 
Pintr-un făgeţel, sobol mititel, 
Ce-încoace-încolea fugea, să-învârtea. 
Păn' la un ţipiș, unde lăturiș 
Sărind pe furiș, să băgă-în desiş. 


33 Andrei Oișteanu ar fi putut adăuga catalogului de autori şi, res- 
pectiv, de plante pe care l-a alcătuit în cartea sa şi opera lui Budai-Deleanu 
împreună cu plantele enumerate de acesta; vezi Narcotice în cultura română. 
Istorie, religie şi literatură, Polirom, 2010 - primul capitol se intitulează 
chiar: Mătrăguna, măselarita şi muscarita. 

El îl evocă însă pe Nicolae Milescu-Spătarul, care a scris, în jurnalul 
său de călătorie în China, despre medicina tradițională chinezească și 
despre plante ca ginseng-ul, care era confundat de unii cu mătrăguna eu- 
ropeană (Idem, p. 122). 

Atunci iar” și iar’ el strigă-în zădar 
Cătră soții săi și cătră căpăi, 
Că ei merg și sar tot peste hotar. 
Haida hăi, căpăi! hai la la, hai hăi! 
Când fu spre sară, ieşind o fecioară 
Din codru afară, cu frumsaţă rară 


Ca ș-amorul blând îi grăi zâmbind: 
„Lânăr vânătoriu, vânezi fără sporiu, 
Lasă, lasă-ţi gând de-a prinde-oarecând 
Sobol fugătoriu, fără de-ajutoriu. 
Sobolii, să ştii, s-află-în vezunii 
Şi trebue-întii ca să-i prinzi de vii. 


Jură-te mie, făr' viclenie, 
Tare și vârtos, să-mi fii credincios; 
Su vezunie voiu arăta ţie 
Ş-un sobol frumos, colea mai din gios 
Tânărul uimit de bunul tâlnit, 
Ş-uită de gonit, stă nehotărât. 


[7 


Apoi cu milă zisă: „O, copilă! 

Ah, sorioară, dragă fecioară! 
De-ai fi miloasă, cum ești frumoasă, 
Lege n-ai pune,-îndată mi-ai spune: 

lar’ eu jurământ ţi-oi jura presfânt 
C-oi ţinea cuvânt pănă la mormânt”. 


Prunca iubeață atunci roși-în față 
Ca vara bujor, apoi linişor, 
Cu mână isteaţă, arătă ş-învaţă 
Zicând: „Frăţior, fie-ț|i] după dor, 


Ice, su poale de munte-în vale, 
Mergi tot pogorâș, păn' dai de țipiş; 


De-acolea mai zios, supt un gruiu tufos, 
Mergi pe părăuţ pănă-i da de-un put, 
Acolo vârtos stai și nu da dos, 
Că-acolo-i drăguţ ţie soboluţ, 
Acolo gata fi cu săgeata 
Şi cumu-i data, să-i dai zăgneata”. 


Voinicul marghiol tot mearsă domol 
Păn’ dede în vale de salbă moale, 
Păn' dede de gol, unde-era sobol. 

Trebile sale păzând cu cale, 
Fără de hăisaș, fără căpăuaș, 
Prinsă-un sobolaș, blând şi drăgălaș. 


Atunci copilă zisă-i cu milă 
Suspinând mereu: „Ah, sobolul mieu! 
Ah, fie-ţi milă, nu-i face sâlă, 

Să nu-i cază rău, că-i cu tot al tău. 
Dintr-astă oară, din astă sară, 

A ta-s fecioară și surioară!”. 


Tânărul fecior grăi plin de dor: 
„Dragă fecioară! fi-m[i] lelişoară, 
Iară eu, mă jor, ţi-oi fi bădişor!” 
Să îmbrăţoșară atunci și strigară: 
„Dulce clipită, zi fericită, 

Fire-ai lungită, trei ori atâtă!...”. 


(Cântul IX) 

Ritmurile (dar și alte elemente, inserate fără îndoială inten- 
ționat) ne evocă, inechivoc, balade populare cunoscute, ca Mio- 
rita și Mănăstirea Argeșului. Doar că ambele au fost promovate în 
conştiinţa publică odată cu epoca pașoptistă... 

Ritmul strofelor citate mai sus este tipic popular, însă 
Budai-Deleanu recurge — pentru a nu ieși cu totul din stilul epo- 
peei sale —, la o rimă dublă: la cezură şi la finalul versurilor. 

Respecând tiparul folcloric (ritmul de 5-6 silabe al bala- 
delor), aceste strofe ar trebui să arate astfel: 


Tânăr vânătoriu, 
De mult fără sporiu, 
După-un drăgălaș 
Vâna sobolaș. 


De-ar fi și să moriu! 
(Zisă vânătoriu) 
Drăguţ sobolaș, 

Ţi-oi da de lăcaș. 


Haida hăi, căpăi, 
Hai la la, hăi hăi! 
Prin desiş pe căi, 
Hăi la la, căpăi! 


Așa din zori 
Cu multe sudori 
Tânărul gonea, 
Cu o săgețea 


Pintr-un făgeţel, 
Sobol mititel, 

Ce-încoace-încolea 
Fugea, să-învârtea. 


Păn' la un ţipiș, 
Unde lăturiș 
Sărind pe furiș, 
Să băgă-în desiș. 


Atunci iar’ şi iar’ 
El strigă-în zădar 
Cătră soţii săi 
Şi cătră căpăi, 


Că ei merg şi sar 
Tot peste hotar. 
Haida hăi, căpăi! 
Hai la la, hai hăi! 


Când fu spre sară, 
leșind o fecioară 
Din codru afară, 

Cu frumsaţă rară”, etc. 


Tiganiada a fost considerată o parodie iluministă, în con- 
formitate cu ideile Școlii Ardelene, însă impresia noastră este că 
intenţia satirică a autorului atinge uneori, în aceeași măsură 
necruțătoare, și ideologia Școlii Ardelene (precum, după cum 
bine se ştie deja, și propria pretenţie a verosimilității și a ca- 
pacității epopeice), cu insistența ei asupra evgheniei pretinse a 
unor națiuni — e posibil să fi vizat și pretenția purității etnice (la- 
tine) a românilor: 

„Adevărat că aş fi putut să bag multe minciuni lăudând pe 
țigani și scornind fapte care ei n-au făcut, cum fac astezi istoricii 
unor neamuri, care scriind de începutul norodului său, să suie 
pănă la Dumnezieu şi tot lucruri minunate bârfăsc” (Epistolie în- 
chinătoare). [|...] 


Vitează eghipteană rămășiță! 
De faraoni viţă strălucită, 
Din vechi iroi tânără mlădiţă! 
O, mândră ţigănie cernită..., etc. 


(Cântul I) 


Ţiganii nu sunt decât un travesti al românilor. 
Uneori, autorul trece de la aluzii la un rechizitoriu dur la 
adresa neamului său: 


Cine-aleargă la turci cu făgadă 
Ca, deacă-l va pune la domnie, 
Ţara-i va supune, și-în dovadă 
De plecare, cu haraci îmbie? 
Românu!...Cine patria sa vinde? 
Românu!...Cine a vrăjbii foc aprinde? 


Cine-ajutoriu de la păgân cere 
Făcându-l hotărâtoriu și jude, 
lar’ el răzămându-să-în putere, 
După ce sfezile noastre-aude, 
Celuia face dreptate, care 
l-au dat făgăduinţă mai mare? 


(Cântul IX) 

Ne-am pus întrebarea dacă există cumva un mesaj sublim 
în această operă, pe lângă constructul comic și satiric, pe lângă 
intenția moralizării prin ridiculizare, dacă există pe undeva o 
epopee în subsolul semnificațiilor. 

Cu intenție, lucrarea transgresează genurile literare şi 
filosofia vremii/ filosofiile vremurilor... 

Dacă considerăm îndreptățită opinia lui Nicolae Mano- 
lescu, atunci modelul operei budaideleneşti „nu poate fi decât 
romanul lui Cervantes”3%. 

lar, pe de altă parte, dacă Unamuno și exegeza modernă îl 
consideră pe Don Quijote a fi din familia caracterelor cristice?, 
ne întrebăm ce înseamnă, în ultimă instanță (dincolo de toate 
identificările sociale și naționale), nebunia țiganilor? Oare faptul 
că, în final, pseudo-armata se decimează singură, nu instituie o 


3: Nicolae Manolescu, Istoria critică..., op. cit., p. 127. 

Nu suntem însă de acord că această operă este „menită să amuze cu 
oarecare folos intelectual” și că trebuie „citită cu un superior amuzament 
spiritual” (Idem, p. 126-127). După cum nu credem că din Istoria ieroglifică 
„ceea ce ne captează interesul rămâne tot plăcerea povestirii unor extra- 
ordinare peripeții” (Idem, p. 80). 

Cervantes a fost însă unul dintre autorii favoriţi ai romanticilor 
(alături de Dante, Shakespeare, Milton): „Marele roman a fost, pentru 
romantici, Don Quijote. Găseau aici amestecul tuturor formelor, găseau 
presărate în desfăşurarea acțiunii nuvele şi cântece, găseau vibrând toate 
tonurile, de la gravitate la şagă, găseau toate feluritele măruntaie ale hao- 
sului reunite laolaltă în temeiul duhului poetului, și mai găseau, plutind 
asupra a toate, imaterial și puternic, liber și dominator, un eter luminiscent 
care îmbiba totul, făcea ca totul să devină limpede și accesibil cunoașterii: 
ironia romantică”, cf. Ricarda Huch, Romantismul german, traducere și 
prefață de Viorica Nişcov, Ed. Univers, București, 1974, p. 242. 

3 A se vedea: Miguel de Unamuno, Viața lui Don Quijote şi Sancho, 
Ed. Univers, Bucureşti, 1973. Sau Jose Ortega y Gasset, Meditaţii despre Don 
Quijote şi Gânduri despre roman, Ed. Univers, Bucureşti, 1973, p. 59. 

altă perspectivă (indusă, de fapt, subcutanat pe tot parcursul 
operei), aceea că idealul nu este terestru? 

O altă interogaţie ar fi: Unde se poate stabili graniţa dintre 
discursul grav, serios (tradițional), chiar sublim, pe de o parte, şi 
parodie/ ridicol (iluminist-postmodern), satiră și comedie bufă, 
pe de altă parte? 

Am ales un exemplu, pentru a ilustra glisarea autorului în- 
tre registre şi stiluri cu aceeași mare ușurință cu care trece de la 
o perspectivă la alta. 

Episodul este cel al descrieii Raiului, de către epigonul lui 
Dante, Parpangel, călător în lad și în Rai, care, după un zbor 
cosmic, are ocazia să vadă Paradisul: 


Raiul e grădina desfătată, 
Întră ceriu și-între pământ sădită, 
Dă trup pământesc neapropiată, 
Dă minte-omenească negâcită, 
Care, după vrednicii, să-împarte 
Sufletelor drepte după moarte. 


Măcar de-aş avea eu limbi o mie 
Şi-atâte guri bine grăitoare, 
Nu vă-aş putea spune, nice scrie, 
Lăcașurile desmierdătoare 
Şi frumusețele raiului toate, 
Care pentru cei buni sunt gătate. 


Acolo vezi tot zile sărine 
Şi ceriu limpede, fără nuori, 
Vântucele drăgălașe, line 
Dulce suflând prin frunze şi flori, 

Tot feliu dă păsărele ciudate [minunate] 
Cu viersuri cântând pre minunate. 


Acolo Dumnezieu aşa fece, 
Să nu fie vară zădufoasă, 

Nici iarnă cu ger, nici toamnă rece, 
Ci tot primăvară mângăioasă; 
Soarele-încălzeşte și desfată, 
Iară nu pripește niciodată. 


Câmpurile cu flori osăbite 
Ş-aici la noi încă nevăzute, 
Sunt pre desfătat acoperite 
Cu tot feliul de roduri crescute, 
lar” pă zios în loc dă pietricele 
Zac tot pietri scumpe și mărgele. 


În locul de arburi și copace 
Cresc rodii, nărănciuri |portocali] ş-alămâi 
Şi tot feliu dă pom ce la gust place, 
Cum şi rodite cu struguri vii, 
lar’ în loc dă năsip și ţărână. 
Tot grăunţă dă-aur iai în mână. 


Până aici, descrierea se păstrează și se înscrie perfect în 
tradiţia aghiografiilor şi a cazaniilor*, pe care o va actualiza şi 


3 A se vedea, spre exemplu, Varlaam, Carte romănească de învățătură 
[Cazania], vol. II (Textul), tipărită cu binecuvântarea PFP Daniel [Ciobo- 
tea], Patriarhul Bisericii Ortodoxe Române, ediție de Stela Toma, prefaţă 
și studiu de Dan Zamfirescu, Ed. Roza Vânturilor, București, 2011, p. 80 și 
256: „Întăiu să va arăta mărirea trupurilor noastre, că vor hi neputrede și 

Heliade în Anatolida (doar în ultimele două strofe Budai-Deleanu 
începe să gliseze, aproape insesizabil, spre parabola satirică). 

Mai departe însă, autorul trece (brusc) spre registrul 
parodic, contrastant cu expunerea anterioară (dar contrastele nu 
par a-l alarma deloc pe autor, dimpotrivă): 


Râuri dă lapte dulce pă vale 
Curg acolo şi dă unt păraie, 
Ţărmuri-s dă mămăligă moale, 
Dă pogăci, dă pite şi mălaie!... 


luminate mai vârtos decât soarele. Și ne vom veseli în veci vădzând frâm- 
sețele noastre și cinstea întru care vom petrece în mijlocul îngerilor; şi vom 
audzi cântarea lor dulce şi frumoasă..., etc. [...] Raiul iaste zidit de Dum- 
nedzău sus la răsărit, pre munţi înalţi şi frunoși, unde-s vânturi vesele, 
nice foarte calde, nice foarte răci, și văzduh luminat”. 

Dar și Dimitrie Cantemir, Divanul sau Gâlceava înțeleptului cu lumea 
sau Giudeţul sufletului cu trupul, text stabilit, traducerea versiunii grecești, 
comentarii şi glosar de Virgil Cândea, postfață și bibliografie de 
Alexandru Duţu, Ed. Minerva, București, 1990, p. 22-23: „Deci acea boga- 
tă, dumnădzăiască milă, pre [om] facerea şi plăzmuirea alor Sale mâni 
până în săvârşit a să prăpădi și a pieri nevrând, şi cu acesta mijloc alt pă- 
mânt și alt ceriu nou i-au giuruit, al cărui pământ florile neveştedzitoare, 
pomii și poamele neputredzitoare şi în toate timpurile peste măsură dând 
roada sa și, al căruia ceriu, la măsură căldura soarelui și la măsură frigul 
gerului; şi mai vârtos acolo arșiţă şi secetă nu va fi și iarna va lipsi și soarele 
nu va apune, căci noapte nu să va face”. 

Între aghiografiile care puteau inspira versurile acestea ale lui Ion 
Budai-Deleanu, putem enumera Viața Sfântului Vasile cel Nou și vămile 
văzduhului (la care trimite şi G. Călinescu), Viața Sfântului Andrei cel nebun 
pentru Hristos, etc. De aici sunt preluat amănuntele cu privire la câmpurile 
cu flori şi tot feliul de pom cu tot feliul de roduri şi la pietre scumpe. Chiar 
și expresiile utilizate de Budai-Deleanu le reproduc aproape identic pe ce- 
le din aghiografii. 

O, ce sântă și bună tocmeală! 
Mânci cât vrei şi bei fär’ ostăneală. 


Colea vezi un șipot dă rachie, 
Ici dă proaspătă mursă-un izvor, 
Dincolea baltă dă vin te-îmbie, 
Iară căuș, păhar sau urcior 
Zăcând afli-îndată lângă tine, 
Oricând chieful dă băut îţi vine. 


Dealurile și coastele toate 
Sunt dă caş, dă brânză, dă slănină, 
Iar’ munții și stânce gurguiate, 
Tot dă zahăr, stafide, smochine!... 
De pe ramurile dă copaci, 
Spânzură covrigi, turte, colaci. 


Gardurile-acolo-s împletite 
Tot cu fripţi cârnăciori lungi, aioși, 
Cu plăcinte calde streşinite, 
Iar’ în loc dă pari tot cârtaboși; 
Dară spetele, dragile mele, 
Sunt la garduri în loc de proptele. 


(Cântul IX) 


De departe, nu este aceasta singura situaţie în care autorul 
schimbă registrele discursului, pendulând (cu dezinvoltură) în- 
tre caracterul sobru şi cel comic, între imaginea sublimă și paro- 
die. 

Critica noastră literară s-a lăsat însă, cel mai adesea, sedusă 
și impresionată de caracterul parodic și ireverenţios (convenabil 

receptării specifice modernismului și postmodernismului — ca să 
nu mai vorbesc de epoca comunistă, în care s-au redactat o parte 
dintre aceste exegeze) al unor pasaje din epopeea lui Budai- 
Deleanu, al căror caracter este totuși fragmentar, şi nu a remarcat 
faptul că, spre exemplu, în descrierea Paradisului pe care am re- 
produs-o, există două episoade diferite şi chiar antagonice. 

Descrierea Raiului nu ni se pare în întergime „o parodie 
voltairiană a miraculosului creştin”, care prezintă un „paradis 
burlesc” și o „viziune desacralizată a transcendentului””, cum 
consideră Ioana Petrescu. 

Partea a doua a acestui tablou, care conţine toate aspectele 
ireverenţțioase, este, așa cum precizează o notă de subsol, un 
adaos teologic ficțional, motivat astfel de autor: „Vezi dară că-i 
așa cum am zis eu, că ţiganul, ca să să facă un dătătoriu de lege 
la ţigani, și doară să facă o relighie noao, au adaus aceste din capul său 
(s. n.), ştiind că ţiganilor a lucra nu le place, ci a ședea șa mânca; 
și fiind că ţiganii erau iubitori de acest feliu de mâncări, şi Par- 
pangel le povesteşte, după gustul lor, ca să aibă mai mult poftă. 
Erudiţian”%. 

Ceea ce parodiază autorul — și nu este unica sa intervenţie 
vehementă pe această temă - este invenţia teologică. Ceea ce îi 
repugnă este ficțiunea la nivel dogmatic, pe care o dezaprobă 
vituperant prin strategia introducerii unei ficțiuni propriu-zise 
cu detalii tușate în mod grotesc. 

Ion Budai-Deleanu respinge atât fanatismul religios și crima 
justificată oribil prin religie (îi va aminti pe musulmani, dar și 
inchiziția spaniolă), cât și imaginaţia superstițioasă și inventarea 
unor religii noi, din lejeritate şi pentru satisfacerea unei pers- 


37 Joana Em. Petrescu, Ion Budai-Deleanu şi eposul comic, op. cit., p. 
191, 193. 
38 Jon Budai Deleanu, Tiganiada, op. cit., p. 296, n. 1. 

pective pur umane asupra lui Dumnezeu, care să fie mai lesne de 
acceptat şi mai puțin constrângătoare din punct de vedere moral. 

Şi face acestea nu de pe poziții voltaireiene, ci din perspec- 
tiva celui care crede și respectă „Toată-adevărată-închinăciunea/ 
Dumnezieirii ceii făptoare”* (făptoare = creatoare a toate, pentru 
că, în limba veche, precum cea a lui Dosoftei, Dumnezeu a fapt 
înseamnă Dumnezeu a creat). 

Opinia noastră este că Budai-Deleanu folosește informația 
și erudiţia sa livrescă drept patent intertextual și înscenează con- 
fruntarea ideologiilor/ filosofiilor/ opiniilor, totul sub auspiciile 
unui autoritar și chiar hegemonic vanitas medieval, subînțeles, 
instrumentat însă într-o altă gamă, proprie telosului pe care şi l- 
a propus autorul, acela de „a introduce un gust nou de poesie ro- 
mănească”1l. 


9 Idem, p. 192. 

4 În Psaltirea pre versuri a lui Dosoftei, Dumnezeu este „Domnul,/ 
Ce-au fapt ceriul, pământul şi omul” (Ps. 113, 61-62), Cel ce „au fapt ceriul 
cu cuvântul/ Ş-au întărit tot pământul” (Ps. 120, 5-6). 

41 Jon Budai Deleanu, Tiganiada, op. cit., p. 9. 

Asemănări între Budai-Deleanu și Heliade 


Sesizam anterior asemănările dintre binecunoscutul frag- 
ment din Zburătorul lui Heliade și câteva strofe din începutul 
Cântului al VI-lea al Ţiganiadei: atmosfera melancolică și eva- 
nescentă, instaurarea regimului nocturn, peisajul rustic, prezența 
strigoiului/ zburătorului. 

Reamintim versurile: 


Sătana cade-în melanholie 
Socotind asupra sorții sale; 
A iadului s-adună boierie 
Şi să sfătuieşte cu ce cale 
Va s-ajute turceștilor gloate; 
Țiganilor să fârşesc bucate. 


Acum peste-ochian şoimanul soare 
Strălucea dositelor ostroave, 
Noaptea cu neagra sa învălitoare 
Câmpi acoperisă şi dumbrave, 
lar” de grele-ostăneli obosita 
Dulce răpăusa prin staure vita. /.../ 


Era vremea tocma-întiaş dată 
Când cântă cocoșii de cu sară, 
Ş-încălecând mături sau lopată 
La Rătezat strigoile zboară, 
Când să preumblă cele frumoase 
Strâmbând oamenilor dreptele-oase. 


Toate-adecă-odihnea cele bune, 
Numa cele rele, blăstămate, 


Umbla după-a lor înșelăciune, 
Cum sunt duhurile necurate 
Care nu dorm nice-odinioară, 
Ci noaptea-în toate părţile zboară. 


(Cântul VI) 


pai 


Era în murgul serii şi soarele sfinţise; 
A puţurilor cumpeni ţipând parcă chemau 
A satului cireadă, ce greu, mereu sosise, 
Şi vitele muginde la jgheab întins pășeau. 


Dar altele-adăpate trăgeau în bătătură, 
În gemete de mumă viţeii lor strigau; 
Vibra al serii aer de tauri grea murmură; 
Zglobii sărind viţeii la uger alergau. 


S-astâmpără ast zgomot, ş-a laptelui fântână 


Incepe să s-audă ca şoaptă în susur, 
Când ugerul se lasă sub fecioreasca mână 
Şi prunca vițeluşă tot tremură-mprejur. 


Încep a luci stele rând una câte una 
Şi focuri în tot satul încep a se vedea; 
Târzie astă-seară răsare-acum şi luna, 
Şi, cobe, câteodată tot cade câte-o stea. 


Dar câmpul şi argeaua câmpeanul ostenește 
Şi dup-o cină scurtă și somnul a sosit. 
Tăcere pretutindeni acuma stăpânește, 

Şi lătrătorii numai s-aud necontenit. 

E noapte naltă, naltă; din mijlocul tăriei 
Veșmântul său cel negru, de stele semănat, 
Destins cuprinde lumea, ce-n brațele somniei 
Visează câte-aievea deşteaptă n-a visat. 


Tăcere este totul şi nemișcare plină: 
Încântec sau descântec pe lume s-a lăsat; 
Nici frunza nu se mișcă, nici vântul nu suspină, 
Şi apele dorm duse, şi morile au stat. 


(Zburătorul) 


Este observabilă identitatea vizuală a imaginilor poetice? 
care surprind imaginea cosmică noctură: „noaptea cu ne[a]gra sa 
învălitoare” la Budai-Deleanu şi, respectiv, cu „veșmântul său 
cel negru”, la Heliade. Ca și contextul peisagistic rustic, poezia 
pastorală. Dar Alexandrescu apela și el la aceeași învăluitoare 
metaforă panoramatică: „a nopței neagră mantă” (Umbra lui 
Mircea. La Cozia). Probabil că era o metaforă tradițională, pentru 
că am întâlnit-o și în Prohodul Domnului, când, la Răstignire, aştrii 
cerești „în mantii negre s-au înveșmântat”. Cel mai probabil, 
izvorul acestei imagini poetice este o profeție biblică: „Și voi îm- 
brăca cerul [cu] întuneric și voi pune ca pânza de sac mantia lui” 
(Is. 50, 3)5. 

Cel puţin la fel de frapante sunt și similitudinile care privesc 
asfințitul din debutul ambelor episoade poetice, cât și starea de 
liniște, de completă relaxare/ odihnire care se instaurează pe un 


42 Călinescu greșea când considera că „nicio strofă nu are valoare 
vizuală şi nu alcătuiește coloristic un tablou”, cf. G. Călinescu, Istoria lite- 
raturii române de la origini până în prezent, op. cit., p. 77. 

8 Cf. traducerii Pr. Dr. Dorin Octavian Picioruș. A se vedea aici: 

https://www.teologiepentruazi.ro/2020/04/30/isaias-cap-B0-cf-lxx/. 

plan existențial — „Toate-adecă-odihnea cele bune” (Budai-De- 
leanu) și „Tăcere este totul și nemișcare plină” (Heliade) —, în 
vreme ce pe alt plan se deşteaptă tendinţe și o mişcare contrară, 
nefirească/ demonică/ infernală (la Budai-Deleanu, mai departe 
se vorbeşte despre Sătana şi intenţiile sale, iar în poemul lui He- 
liade este introdus în scenă Zburătorul). 

Relaţia dintre melanholie și vremea nefastă (şi, implicit, ne- 
fericire și debusolare) o făcuse, înaintea lui Budai-Deleanu, Can- 
temir în Divanul, într-un pasaj premonitoriu în raport cu litera- 
tura romantică (şi pe care l-am semnalat în mai multe rânduri, cu 
alte ocazii). 

Budai-Deleanu se deplasează cu viteze cosmice de la 
perspectiva oceanului („ochian”) îndepărtat, cu insule („ostroa- 
ve dosite”) peste care soarele aruncă ultimele raze, la cea a „câm- 
pilor” şi „dumbravelor” autohtone pe care le-a învelit deja noap- 
tea. 

Epitetul acestui soare, „șoiman”, ascunde însă semnificaţii 
nebănuite, pentru că el poate să însemne minunat (atribut tradi- 
tional al soarelui), dar prin același termen sunt desemnați şi caii 
care au calități deosebite/ excepţionale, cât și...ielele (sau șoime/ 
joimăriţe la Ion Barbu, în După melci). 

Sigur că sugestia poate să îl vizeze și pe Helios al miturilor 
antice, cu al său car tras de cai care se scaldă la apus în ocean, 
însă poate fi totodată și un indiciu neașteptat, avertizând asupra 
unei situații ulterioare în poem, în care apar ielele („cele frumoa- 
se/ Strâmbând oamenilor dreptele oase”) şi strigoii. 

Secvenţe/ peisaje preromantice apar și cu alte ocazii, ca spre 
exemplu: „apusul de soare,/ Când copacii umbre lungi aruncă/ 
Pregătind [a]murgitului răcoare” (Cântul VID)". 

În altă parte, printre relatări ale bătăliilor şi detalii de luptă, 
în Cântul VI, autorul introduce și pasteluri care au rolul de a 


“ Jon Budai-Deleanu, Tiganiada, op. cit., p. 218. 

realiza un contrast puternic, între învierea primăvăratică a natu- 
rii și ororile războiului: 


Abea pe câmp iarba răsărisă, 
lar” codru noao frunză apucasă; /.../ 


Era tocma-în miez de primăvară 
Când zăfiri cu florile să joacă, 
Păsărelele vesele zboară, 
lar jivina şi cea mai săracă, 
Voioasă saltă şi să desfată 
În dezmierdare nevinovată... 


Versurile sună anticipativ preromantic, dar surprind și ace- 
laşi tablou naiv patriarhal pe care îl descoperim mai târziu în 
Zburătorul, sugerând farmecul naturaleţii, al ingenuității prin 
inocența vieţuitoarelor: „Zglobii sărind viţeii la uger alergau /.../ 
Şi prunca viţelușă tot tremură-mprejur”. 

Budai-Deleanu introduce astfel, cum am spus, peisaje 
(pre)romantice în mijlocul unor întâmplări care dezvăluie ororile 
războiului sau ale...prostiei (să fie epopeea sa și o aluzie la 
Elogiul prostiei/ nebuniei al lui Erasmus?), dezvăluind un poet 
complex, nu doar epopeic, ci și sensibil la poezia cosmică, schim- 
bând nota pe coarda emoţiei, de la registrul eroic al confrun- 
tărilor între Vlad și turci sau crisparea cu care poate fi urmărită 
aventura țiganilor, la sensibilitatea lirică: 


Abea zorile peste hotară 
Gonind întunericul trecusă, 
Abea și soarele-întorcând* iară 


% Sintagma desemnează mișcarea de revoluție a soarelui. Asupra 
acestei mișcări de revoluţie a planetelor filosofează şi Dimitrie Cantemir 

Strălucisă cu raze neapuse 
Vârvuri de munti, de dealuri și stânce, 
Apăsând negura-în văi adânce... 


(Cântul VIII) 


Romantică este perspectiva abruptă a peisajului mai degra- 
bă alpin, după cum ne sugerează „vârfurile de munţi” şi „stân- 
cile”, poate și „văile adânce” indicând - e posibil — chiar pră- 
păstii, deşi autorul nu are în vedere un peisaj anume, ci privirea 
sa omniscientă planează peste un teritoriu și un relief nesfârșit. 

În Cântul VIII, descoperim la Budai-Deleanu chiar și des- 
crierea primelor simptome ale erotismului, cu acelaşi aer mala- 
div, ca în Zburătorul, şi cu aceeaşi origine nefirească: 


Copila ce vede-întii pe-un june 
Frumos care drag inimii cade 
Rușeşte-în față ca viu cărbune, 
Ochi îi scripesc, suflarea-i scade, 
Şi iacă dracu de-aci precepe 
Că ia pe fecior a dori-începe. 


Întrebarea fundamentală care îi priveşte pe cei doi scriitori: 
Se poate să fie toate acestea coincidențe? 

Comparaţia cu versurile lui Heliade poate fi extinsă însă şi 
la Anatolida, unde există câteva elemente care ne pun în nedu- 
merire, întrucât se ştie că manuscrisul Ţiganiadei a fost recuperat 
tardiv de Gheorghe Asachi și se consideră că nu ar mai fi putut 
avea vreo influenţă. 


în Istoria ieroglifică, ea simbolizând perpetuitatea dinamismului cosmic, a 
mișcării în cerc/ repetitive a aștrilor, care a fost sădită în ei de Creator. 

Apropierile care se pot face între Anatolida şi Tiganiada sunt 
posibile și datorită utilizării, de către ambii autori, ca sursă de 
inspiraţie, a Paradisului pierdut al lui John Milton. Însuși apelul 
amândurora la această operă este esenţial de înțeles... 

Dincolo însă de sursa comună, care poate să explice până la 
un punct apropierile, ne-au atras atenţia elemente care denotă o 
înrudire de sensibilitate şi o atenţie la detalii indicând spirite 
afine, dacă excludem posibilitatea ca Heliade să fi cunoscut epo- 
peea eroi-comică a înaintașului său. 

Așa, spre exemplu, în Tiganiada, în chiar Cântul I, urmând 
unei alegorii miltoniene, Urgia este fiica lui Satana şi a Zavistiei. 
Similar, Păcătuirea este fiica lui Satan în Anatolida lui Heliade. 

Se pare că ambii autori români au fost impresionați de acest 
episod alegoric din opera lui Milton — dar numai Budai-Deleanu 
insistă într-o notă de subsol (atribuită lui Mitru Perea/ Petru Ma- 
ior) asupra clarificării caracterului ei alegoric. 

Într-un mod distinct ca semnificaţie, dar asemănător ca 
imagine poetică, Urgia zboară pe „arepi de volburi”, în timp ce 
apele la Heliade sunt „prunci-angeli ai răcoarei cu aripi diafane”. 

De asemenea, imaginea Raiului vizitat de Parpangel (înain- 
tea derapării spre ficțiunea unui paradis gastronomic) este ase- 
mănătoare Edenului heliadesc în măsura în care ambii poeţi ur- 
mează relatărilor din vechile cazanii”. 

Revenind la Cântul VI, autorul introduce, ca mai târziu He- 
liade-Rădulescu, un episod de inspiraţie miltoniană, prin care 
descrie un tablou infernal, o scenă a ladului, în care Satana stă 
și...face planuri: 


1% A se vedea Dr. Gianina Maria-Cristina Picioruș, Studii de poezie 
paşoptistă, p. 16, regăsibilă aici pentru download: 

https://www.teologiepentruazi.ro/2011/11/28/studii-de-poezie- 
pasoptista-2011/. 

417 Cf. Idem, p. 5 şi 13. 


Tocma pe-acea vreme, supt afunda 
Tartărului peştere, Sătana 
Scoţind capul afară din unda 
Văpăii nestânse, cu tirana 
Sa privire, pe diavoli învită 
Să muncească făptura osândită, 


lar” el prin aceasta să desfată 
Ca ş-un craiu tiran după bătaie, 
Când vede-oastea vrăjmașă junghiată, 
Când noroade-întregi strică şi taie 
Şi e mâhnit numa că nu poate 
Aşa tăia noroadele toate. 


Însă-într-această noapte, de care 
Zic eu, după ce oar'câtă vreme 
Sătana căută cu desfătare 
Cum chinuita făptură geme, 
În gânduri căzu și socotele 
Ce-i pricinuiră-amară jele. 


Pentru că cugetând el în sine 
Cumplita sa din ceriu scăpătare, 
Apoi tot pierdut vecinicul bine 
Potrivind cu a sa de-acum stare, 
Așa răcni de jele și-urgie, 
Cât clăti iadul din temelie. 


Crunţi învolbind ochi apoi: „Oh mie! 
(Strigă) Cu totul nesuferită 
Viaţă și nemuritorie!... 

Mai bine era-într-acea clipită, 

Când fui surpat cu mândra mea ceată 
Să fiu pierit cu totul de-odată!... 


Câci, măcar muream eu fără vintă, 
Dar’ mergându-mi în nimică firea, 
Durerilor încai să punea ţântă, 
Nici mă-ar ghimpa tristă pomenirea 
Fericirilor mele trecute, 
Curmată fiind prin moartea iute. 


Ci nu mi-au priit vărvara soarte 
Ş-în războiu îmi fu protivitoare, 
Nice-a vince-mi dete, nice moarte, 
Lăsându-mi această rozătoare 
Şi nesuferită pomenire. 

Oh! crudă, nespusă chinuire!... 


Această dar’ aducere-aminte 
M-apăsă-acum...nu tu, Savoate! 
Căci însuș a ta de-acu nainte 
Atotputernicie nu poate 
Alta să facă-asupră-mi izbândă 
Mai mult ocarnică și neblândă. 


Deci sus, Sătano! Scoală și-arată 
Celui-de-Sus că-ai încă putere; 
Şi măcar nu poate el să pată, 
Nici să sâmţțască vre o durere, 
Totuș cere-a ta pe dânsul ură 
Să-ţi izbândești pe a lui făptură”. 


Aceste zicând groaznic urlă, iară 

Tot iadul răsună cu greu muget. 
Însuș diavolii să spăimântară 
Şi vrând să ştie-a Sătănii cuget 

Boierimea tartârului toată 
Într-o clipită fusă-adunată. 


Ochii Sătana-își întoarsă roată 
Cercetând pe tot însul în față; 
Inima pare că-i să desfată 
Văzându-și boierimea sumeaţă. 
Apoi, după puţină tăcere, 


Acest chip grăi rozându-și ghierre: 


„O, soţi credincioși ursitei mele, 
Viteji protivnici naltei lumine 
Ce stăpâneşte mai sus de stele, 
Ştiu că v-aduceţi aminte bine 
De cea vecinică zio cumplită, 

Domnia mea când fu cutrupită. 


Biruiţi fum cu drept! în bătaie, 
lar’ nu supuşi, asupriți; iară 
Nice-într-astă pucioasă văpaie 
Cu vecinică și nestânsă pară 
Suntem plecaţi, unde fără spaimă 
Făptura pe Făcătoriu defaimă. 


Ştiţi dară că-a noastră mângăiere 
Este în izbândă sângur ş-ură 
Asupra celii de sus putere 
Ce pedepsește și nu să-îndură!... 
Dar’, precum văd, să pare mie 

Că vă-au apucat o trândăvie! 


Nu văd eu acum bujdind pe poarta 
Iadului suflete ca nainte, 
Ş-acuși va fi doar deşartă boarta 
Această-întunecoasă, fierbinte, 
De n-om mai îndrăznire o dată 
A lupta cu oastea luminată! 


Fost-am în lume și de-amăruntul 
Toate-am iscodit. Adevărat! 
Cumcă-încungiurând eu tot pământul, 
Mai cu samă-l văd noao plecat, 
Iară țări adevărat creștine 
Sau nu văzui, sau foarte puţine. 


Dar ce folos! când văd omenirea 
Care fu-în pisma noastră zidită, 
Înălțându-și pănă la ceriu firea 

Şi pănă la partea cea mai fericită, 

Râvnind a fi-oarecândva părtaşă 

Deșertelor noastre-în ceriu lăcașă. 


Însă nu fie-asta-adevărată!... 
Ca marele Sătana să vadă 
Urgisita făptură vodată 
Colo sus, în cereasca livadă, 
Mai mulţindu-să de-acum nainte, 
Juru-mă pe tartarul fierbinte!... 


Peştera Tartarului e o titulatură care derivă din alta mai 
veche, peștera/ peșterile Iadului, prin care este denumit locașul 

infernal subteran (un fel de hrube, sau, cum li se mai spune în 
literatura veche, închisorile/ temnițele/ pușcăriile Iadului). 

Cel ce se desfată privind chinurile oamenilor în Infern este 
el însuși căznit de o „nespusă chinuire”, a amintirii „vecinicului 
bine” din care a căzut. 

Interesantă este imaginea în care „îşi roade ghiarele” de 
ciudă — cred că provine dintr-o expresie populară. 

Însă cugetările Satanei, solilocviile sale, momentul de reflec- 
ție când părea că ar putea avea o tendinţă spre căință, văzând 
răul imens pe care l-a făcut, ca și exprimarea aversiunii şi a senti- 
mentelor revanșarde față de Dumnezeu („înalta lumină/ Ce stă- 
pâneşte mai sus de stele”) şi de Îngerii Lui („oastea luminată”), 
reprezintă, toate, împrumuturi din Paradisul pierdut. 

Şi acolo Lucifer lua hotărârea de a purta un nou război îm- 
potriva lui Dumnezeu şi a Oștirilor Îngerești. 

Şi tot ca în poemul miltonian, Satana dezvoltă o filosofie 
proprie, în care se declară nedreptăţit, iar pe Dumnezeu Îl consi- 
deră neîndurat, ura fiindu-i singura mângâiere, Infernul deve- 
nind un loc al denigrării Ziditorului și Stăpânului lumii. 

Aici își află rădăcinile filosofia revoltei/ insurgenței din 
secolele ulterioare. 

De precizat e că Budai-Deleanu îi atribuie (pe urmele lui 
Milton) lui Satan această cogitație pe care romanticul Heliade i-o 
va refuza! Pentru Heliade, demonii sunt „minţi, spirite stupide, 
perverse și fatale” (Anatolida)*. 

Invidia Satanei se îndreaptă spre oamenii care au fost creaţi 
pentru a lua locul în Rai („cereasca livadă”) îngerilor căzuți: 
„omenirea/ Care fu-în pisma noastră zidită /.../ Râvnind a fi oa- 
recândva părtaşă/ Deșertelor [deșertatelor, vacantatelor] noas- 
tre-în ceriu lăcașă”. 


% Cf. Idem, p. 17. 

lon Budai-Deleanu încearcă să preîntâmpine criticile care 
puteau fi aduse epopeei sale, viziunii neobişnuite pentru litera- 
tura română, într-o notă: „Unde ar fi izvodirile poeticeşti a lui 
Omer, a lui Virghil şi, în vremile noastre, a lui Milton la inglezi, 
a lui Tásso la italieni şi a lui Clopstoc la nemți, de ar fi socotit 
aceste învăţate noroade de dânșii, cum socotesc aceşti mai sus 
cârtitori asupra poetului nostru? Musofilos”*. 

Numirile căpeteniilor demonice, care fac, mai departe, sfat 
cu Satana, reprezintă de asemena un element comun cu Milton 
și Heliade (Anatolida). 

Satana își convoacă subalternii și le cere să gândească un 
plan diabolic de distrugere a creştinilor: 


Întii, creștinătatea să piară, 
Războiu în tot pământul să fie, 
Întunerecul săîntoarcă iară 
Cu tot feliu de păcat ș-urgie; 
Aceste-s în scurt poftele mele, 
Ce răspundeţi voi acum la ele?”. 


Atunci Velzăvuv, hatmanul mare 
Oștilor negrii mării sale: 
„Întunecate Doamne! mie-mi pare 
(Grăi) că-ar fi lucru mai cu cale, 
Lăsând aceste pe alt îndelete 
Să strângem pe dată-a noastră cete, 


Căci eu din iscoade-încredinţate 
Care trimesesem sus, pe lume, 


2 Jon Budai-Deleanu, Tiganiada, op. cit., p. 181. 
5 A se vedea Dr. Gianina Maria-Cristina Picioruș, Studii de poezie 
pașoptistă, op. cit., p. 10-11, 18-19. 


Am înţăles că vor a să bate 
Vlad Vodă cu Mahomet, şi-anume 
De cereştii călăreţi să zice 


Că vor pe-agareni detot să strice. 


Nu s-ar cuvini să lăsăm dară 
Nice noi pe cei de-a noastră parte, 
Ci-îndată să purcedem afară 
Purtând și noi creştinilor moarte, 
Căci, de va birui Mahomet, 


Cade și creştinia pe-încet”. 


„Bine, hatmane, că-mi dai de ştire!... 
(Zisă mușcându-și negrele buze 
Craiul întunecat cu răstire.) 
Acum măria-mea va să-auză 
Cum e și-a celoralalți socoteală, 
Ce au să-mi spuie fără sminteală. 


Întii, cum dintru voi fieşcare 
Să sâleşte spre-a iadului bine, 
Amegind pe-om din dreapta cărare, 
Apoi, în ce chip ni să cuvine 
Să-ajutăm lui Mahomet îndată: 


Pre-ascuns, ori cu sâlă vederată?”. 


Aici Mamona să sculă, mare 
Visternicul Domnului Sătanei, 
Pe mâna lui sunt toate comoare 
De supt pământ, aurul și banii. 
„Tot iadul (grăi dâns) bine știe 

Cât îi face-a mea dregătorie!... 

Zieu! mai mult decât toate-ti ajută 
Şi mai multă dobândă-i aduce. 
Chipul și cărarea mea bătută 
Care pre-om la strâmbătate duce, 
Este pofta de-averi desfrânată, 
Într-alt chip lăcomie chiemată. 


Omul e plecat spre lăcomie, 
Din leagăn, căci firea bună-i dede 
Îndemnul curat de-a prii şie, 
Din care, ca din izvor, purcede 
Cruţarea vieţii și-o sâlinţă 
Spre-a-ş' plini trupeasca trebuinţă. 


Dar eu astă fireșe plecare, 

Cu totul o stric prin lăcomie 
Şi fac pre om de-în urmă el n-are 
Hotar în pofta sa. lacă-o mie 
De acolea să nasc fapte rele, 
Tot fiice-a lăcomii ș-a mele. 


Tâlhăria, furatul, votria, 
Înșelarea, strâmba judecată, 
Ucigării, vânzări, tirănia, 
Făţăria, camăta cruntată, 

Şi pe rând faptele rele toate, 
Mai vârtos ce trag spre bogătate. 


Aurul acum stăpânește-în lume; 
Prin acesta cumpăr eu toate 
Inimile; cu mici sau mari sume 
Neguţez tot feliu de păcate: 


Cela-și vinde patria pe mită, 
Cesta spre ucidere să-învită. 


Papa vinde darurile sfinte 
Pentru gălbănaşi, iar’ patriarhul 
Din Vizânt le cumpără-înainte. 
Din episcop pănă la eclisiarhul, 
Toţi îşi prevând cele cumpărate 

Ce trebuiea să fie-în dar date. 


Craii și miniștrii având sete 
De-argint, ațâţă războaie crunte; 
Aurul ia cununa de la fete, 
Sparge căsătorie şi nunte; 

În scurt, lăcomia nesătulă 
Toate ce-s bune le-întoarce-în hulă. 


Şi cu-aceasta orbind eu prăsila 
Lui Adam, o-întorc de la cărare 
Bună ș'o duc pe-încet la topila 
Noastră aici. Pre pământ, pre mare, 
Mai toți muritorii despre mine 
Cu-înaurite-s legați cătine. 


Iar în cât privește-ajutorinţa 
Lui Mahomet și-a turceștii gloate, 
Eu spun drept că nu-s în socotința 
Lui Velzăvuv, dar’ nice să poate, 

O! hatmane viteaz, asta face 
Care ne spui și, cum văd, îţi place. 


Lângă cine puterea şi slava 

Au rămas, hotărât lucru este. 
Au gândești că Cel-de-Sus lăsa-va 
Să săvârșim, cum grăiești, aceste? 

Foarte te-amegești, de cu putere 

Vrei a da turcilor mângăiere. 


Ce-ajunge-oștaneasca ta-îndrăzneală 
Asupra puterii înzăciuite! 
Vitejia-înceâtă-a fi de fală 

Şi faptele ei cele mai vestite 
Să numesc oarbă numa dârzie, 
Când lucrează fără-înțălepție. 


Deci, împrotiva celui mai tare, 
Nu vărtute, ci minte măiastră 
Trebuie-a folosi. Mie-mi pare 
Că nu cu vedită și buiastră 
Tărie noi să dăm ajutare, 
Ci pre-ascuns, cu multă supțiare. 


Înși oameni prin noi să lucreze 
Spre-a lor pierire necontenită. 
N-ajută-acum armele viteze 
Cum punga cu galbeni tecsuită 
Aceștii, numa să fie plină, 
Acuma toţi oamenii să-închină. 


În urmă rușinea mea să fie, 
Deacă eu cu banii nu voiu face 
Mai mult decât întru voinicie 
Altor a să lăuda place!”. 
Mamona fârşind, Asmodeu râsă 

Şi căutând împrejur aşa zisă: 


„Nu pentru că eu sunt logofătul 
De taină-a mării-sale, dară 
Pentru că mă ţân şeretul 
Cel mai mare-în astă neagră țară 
Îndrăznesc a-mi arăta și eu 
Adânc şi măestru sfatul mieu. 


Însă, mai nainte de-a răspunde, 
Voiu să fac Mamonii o-întrebare: 
Pentru ce să-însumeaţă și de-unde 
Vin acele cuvinte sprinţare 
A lui? Drept ce-atâta să rădică 
Socotind pre-alalţii întru nimică? 


Nu voi să-i întunec vrednicia, 
Căci banii-au în lume căutare; 

Dar’ ce-ajunge numa bogăţia, 
De n-ar fi și-o vărtute mai mare 
Cui ş-însă bogăţie să-închină!... 
Şi-aceasta e mintea cu sfat plină! 


Mamona cu banii face toate, 
Dar’ numa la cei cu lăcomie, 
La suflete de-argint însătate, 
Iar Mamona doar încă nu știe 
Că multe și mari trebi pe pământ 
Nu să pot isprăvi prin argint, 


Ci prin tehne-ascunse şi înșelăminte, 
Prin intrige, cu sfaturi viclene; 

Ceste surpă și pe cel cu minte, 
Ceste să-ajute-oștile-agarene. 
Ş-acuş' vom vedea prin ispitire 
Care ştie mai bine-a gâcire”. 


Veliăl, ce peste politie 
Are-în iad pază și priveghere, 
Cel ce tot feliul de măiestrie 
Lumească care domnia cere 
E procopsit, fârșind Asmodeu, 
Să sculă-începând cuvântul său: 


„Adevărat! nu să-ar cădea mie 
A mustra pe cei ce-au zis nainte 
Doară cevaş' cam cu sumeție, 
Dar”, ca să-arăt cât poate să-alinte 
Pe cineva iubirea de sine, 
Voi mustra cu vedite pricine. 


Fieșcare să lăudă-întru-ale sale 
Şi cu oareşcare micşorare, 
Pe-ale altor socotind tândale; 

Şi toţi vă-înșelaţi, precum îmi pare, 
Căci vrednicia voastră-împreună 
Iar’ nu despărțită, să-află bună. 


Voi sunteţi naltele mădulare 
Aceștii împărăţii de-aice; 
Deci a voastră-împreună lucrare 
Trebuie să-o ţie, să-o rădice. 
Zădarnică-i a voastră putere, 
Deacă veţi lucra cu-împărăchiere. 


Deci socotind eu cele din lume 
Care vă-aduce voao supărare, 
Îm par ca nește deșerte spume 
Şi fumuri fără de flăcărare. 
Pentr-aceasta-i și-a mea socoteală 
Ca să nu ieșim noi la iveală. 


Să nu ne-amestecăm la bătaie 
Cu puterea noastră vederată, 
Ci, mergând din odaie-în odaie, 
Să vedem pe cine, ce desfată, 
Şi-apoi pe om în tot chipul rău 
Să-l otrăvim în cugetul său. 


Iar în cât e pentru Mahomet 
Ş-a lui Vlad mândrie deșartă, 
Eu am chieea de la cabinet 
Şi mai bine cunosc a lor soarte 
Decât toţi alţii. Ştiu ș-acea bine, 
Cui biruinţă-în urmă rămâne! 


Intrigele sunt acum făcute 
Tocma să piarză turcii războiul 
Şi să să vincă mii despre sute, 
Căci lung nu va sprijini povoiul 
Oștilor păgâne-o țărişoară 
Când va fi să-întoarcă-adoaoară. 


Iar’ Vlad dintru a sa biruință 
Nu poate trage nice-un folos, 
Fiindu-i ţara cu nepriinţă, 
Dar' dintru toate mai vârtos 

Pentru că din ţările vecine 


[77 


Intr-ajutoriu nime nu-i vine 


Velial fârşi, dar Moloh încă 
Rostul său după dânsul deschisă, 
Moloh! fântâna cea mai adâncă 
A desmierdării trupeşti, și zise: 
„Nime pe-om aşa supus nu ţine 
Întru rele năravuri, ca mine; 


Ştiţi voi bine că eu prin a mele 
Măestrii lunecoase ş-ispite, 
Măguliri, gâdăliri și momele, 
Ochituri, zâmbiri, glume-îndrăznite, 
Pofte fierbinți ş-îndemnul trupesc 
Acum toată lumea stăpânesc. 


Tinerii mă poftesc cu-înfocare, 
Bătrânii pe-ascuns îmi voiesc bine, 
Fetele m-așteaptă cu oftare, 
Neveste să topesc după mine, 
Ba şi călugărul mi să-îmbie 
Pitulindu-mă-într-a sa chilie. 


Deci nu precep ce-i această frică 
A voastră, temându-vă ca doară 
Oamenii fiind făptură mică 
Să nu să rădice-odinioară, 
La-acătare spiță de mărime, 
Cum voi ați fost întru cea nălțime!... 


Gânduri deșerte! Doar’ nice-a zece 


Parte din făptura cea iubită 
A lui Savaot nu va petrece 
În grădina raiului slăvită! 
Noi om avea partea cea mai mare, 
Ş-aceasta-i destulă-izbândă-îm pare!”. 


Iar’ Val [Baal], stolnicul mare ce peste 
Mâncări şi băuturi era pus, 
„Adevărat (au zis) lucru este 
Că n-avem să-așteptăm colo sus, 
Oarecând ca să-ajungem la cele 
Nalte lăcașuri mai sus de stele. 


Pentru-aceasta și eu socotesc 
Ca zădarnică toată cercarea 
Vreunui războiu cu soiul ceresc, 
Însă pe care-l mâncă spinarea, 
Cerce ş-a vedea din apucare 
Că nu-i lucru lesne cumu-i pare. 


Drept ce să ne punem fără treabă 
La primejde? Să dăm şi cumcă 
Pre Mihail vom birui-în grabă; 
Dară Cel ce cu fulgere-aruncă 
Nemuritoare! va răbda doară 
Să vă-apropiaţi de nalta sfiară? 


Un tunet! ca-în ziua cea-îngrozită 
Când furăm surpați dintru nălție, 
Şi toţi iacătă-vă-într-o clipită 
Svârliți supt tartar!...ba cine ştie 
Câte mii de miluri mai afund, 

Unde-acum nice dracii pătrund! 


Pentru-aceasta cu Velial și eu 
Depreună socotesc și deacă 
Vreţi doară-a cunoaște chipul mieu 
Prin care suflete vânez, iacă 
Vi l-oi spune: tot ce intră-în gură 
Fără treabă și fără măsură, 


Tot aceasta este de la mine; 
Beţia și grasa-îmbuibăciune 
Sunt a mele și trag după sine 
Trândava cu totul uităciune 
De lucruri bune și cuvioase, 
Fac minţi tâmpite și trupuri grase”. 


În urmă Vâlfegor vorbă-apucă, 
Stăpânul credințelor deşerte, 
Zâcând: „Nu-l opresc eu să să ducă 
Cărui i voia să să mai certe 
Odată, dar mie la-împărţire 
A fi cu dânsul nu-mi vine-în fire. 


Eu mă sârguiesc în tot adinsul 
Ca cea mai mică rază de lumină 
Care-în om fu născută cu dânsul, 
Să-o-întunec să nu fie sărină; 
Ş-am făcut acu multe ispite 
Cu tot feliu de-arătări măestrite. 


Fieșcare crede în vreo lege 
Care-o socoteşte preste toate, 

Şi tot însul prin minte s-amege [se amăgește] 
Sau lăturiş din cale s-abate. 
Aşa-l întunec! de nice sâmte 
Că-are vreo precepere sau minte. 


Fanatismul şi Suprăstăciunea [superstiția], 
Ceste-a mele doao slujitoare, 
Toată-adevărată-închinăciunea 
Dumnezieirii ceii făptoare [creatoare] 
În schime-o prefac necuvioase, 
Nevrednice, ba şi rușinoase”. 


Sătana care cu suferinţă 
Pănă-acum ascultă: „Tot viclene 
(Zise), dar nu spre ajutorinţă 
Grabnică oştilor agarene 
Sfaturi mi-aţi dat! Însă mie-mi place 
Acum după gândul mieu a face!... 


Deci tu, hatmáne, pasă ș-adună 
Din cetele cele mai viteze, 
Întru tot, o leghioană bună 

Ce-are poruncii mele s-urmeze”. 
Aici tăcu Sătana și-îndată 
Adunarea mearsă-împrăștiată. 


Dar’, ce mă tragi de guler, o musă! 
larăș cătră d-alba ţigănie!... 
Care-acum ca şi friptă de spuză 
Nu știea de ce să să mai ţie, 
Că, cu toate sfaturile sale 
Încă nu să pusese la cale. 

lar’, dragă musă! scoate-mă-afară 
Din boarta iadului puturoasă 
Că, mă nădușesc de fum și pară 
Şi n-aș' vrea sufletu-aici să-mi iasă! 
Mai bine slugă-în tindă de raiu, 
Decât pe tronul iadului craiu!... 


Mamona este menţionat în Noul Testament. Alte nume, ca 
Moloh, Belfegor sau Baal aparțin unor zeități antice, consi- derate 
de creștini demoni. Belial și Asmodeu sunt cunoscuţi din Sfânta 
Scriptură ca demoni — după cum însuși autorul Ţiganiadei face 
precizarea. 

Ideea adunărilor infernale nu este străină aghiologiei orto- 
doxe. Motiv pentru care o împrumută și Creangă (Povestea lui 
Stan Pățitul) sau Caragiale (Kir Ianulea). Şi aceasta, chiar dacă 
Milton pare că rămâne sursa principală pentru Budai-Deleanu. 

Sunt detaliate, prin urmare, ispitele pe care Infernul le țese 
pentru a vâna sufletele, enumerate fiind și câteva căpetenii de- 
monice, cu indicarea locului deţinut în ierarhie și a faptelor. 
Demonii se bucură pentru faptul că puţini oameni — nici a zecea 
parte din ei — vor ajunge în Rai, datorită curselor întinse de ei: „ş- 
aceasta-i destulă-izbândă-îm pare”. Renunţă deci la un război 
deschis cu Dumnezeu și cu Oșştirile îngerești („soiul ceresc”). 

În legătură cu ultimele două versuri („Mai bine slugă-în 
tindă de raiu,/ Decât pe tronul iadului craiu!”), autorul face 
precizarea, la comentariul din subsol — atribuit lui Petru Maior — 
că „un poet [Milton] a zis odată că mai bine voieşte a fi craiu în 
iad, decât slugă în raiu [nu e o declaraţie a lui Milton însuși, ci 
este vorba de discursul pe care acesta i-l atribuie lui Satan], iar’ 
poetul nostru socoteşte de-împotrivă, că mai bine voieşte a fi 

slugă în tinda (pridvoriu, antișambră) raiului, decât craiu în iad, 
cu care şi eu mă învoiesc. M.[itru] P. [erea]”*!. 

Cred că această atitudine spune destul despre... revolta 
iluministă” a lui lon Budai-Deleanu. 

Întreaga epopee poate fi considerată, însă, un tur de forță al 
intertextualității. 


5! Jon Budai-Deleanu, Tiganiada, op. cit., p. 193, n. 1. 

Tiganiada: tradiţie şi inovaţie 


Încadrarea erudită, dar exclusivistă, în literatura univer- 
sală, pe care critica literară, de la Călinescu la loana Em. Petrescu, 
a făcut-o operei lui Ion Budai-Deleanu, îl îndepărtează în mod 
semnificativ pe autorul Ţiganiadei de toată tradiţia literară româ- 
nească. 

G. Călinescu n-a făcut nicio remarcă în ceea ce priveşte sur- 
sele interne ale operei budaidelenești, unele dintre ele indicate 
chiar de autor. 

Mai aproape de noi, N. Manolescu ignoră la fel de bine toată 
tradiţia veche, recunoscându-i autorului doar o bună informare 
cu privire la literatura din Principate și, respectiv, o consonanță 
mai mult sau mai puțin aleatorie cu Alecu Văcărescu şi Cona- 
chi5?. Atât. 

Capitolul de față își propune să continue demonstraţia în 
legătură cu ceea ce am afirmat anterior, şi anume integrarea 
autorului Ţiganiadei într-o viziune literară şi stilistică româneas- 
că, pe care el o cunoaște și o valorifică în mod erudit şi cu talent 
poetic incontestabil, și care îi permite, de asemenea, să devină 
precursor al scriiturii moderne și o personalitate care anunţă apa- 
riția altor mari scriitori în literatura noastră. 

Cu toate că nici Ovid Densusianu nu făcuse nicio observaţie 
despre influenţa vechiului scris românesc asupra lui lon Budai- 
Deleanu, amintesc aici opinia sa mai veche — care nu mi se pare 
depășită, ci doar incompletă: 


„Cunoscător al operelor din literaturile străine repre- 
zentând genul spre care îl duceau predispozițiunile sale, 


52 Nicolae Manolescu, Istoria critică..., op. cit., p. 124, 128. 

cetind pe Homer, Virgil, Tasso, Ariosto, Cervantes și chiar 
pe Tassoni și Voltaire, nu dintr-o curiozitate ușoară, îndrep- 
tată la întâmplare, ci pentru a pătrunde spiritul lor, a trăi 
printre ei cu tot sufletul și a căuta orientări pentru o operă 
proprie (s. n.), Budai-Deleanu a scris Ţiganiada cu gândul de 
a înzestra literatura noastră cu ceva nou [conform Prologului 
şi Epistoliei închinătoare redactate de autor] și de a fixa unele 
aspecte ale vieţei de la noi care i se păreau caracteristice”, 


Este şi părerea noastră că autorul poemationului eroi comico- 
satiric era în căutare de orientări pentru opera sa, pe care o dorea 
reprezentativă pentru spiritul veacului său, pentru care a pus la 
bătaie o erudiție și, implicit, o documentaţie extrem de serioasă, 
literară, lingvistică, istorică și filosofico-teologică, la care a conju- 
gat talentul şi înzestrarea sa poetică remarcabile. 

Poezia sa nu s-a născut însă din neant, în ciuda a ceea ce 
crede Densusianu: „limba în care și-a scris poemul e plină de 
vigoare, expresivă, bogată, turnantă [...]. Chiar în întocmirea 
versurilor, pe care spune că le-a alcătuit după gustul italienesc, 
Budai-Deleanu arată de obicei o îndemânare ce surprinde în 
lipsa, acum o sută de ani, a unei tradiţii literare în această direc- 
tiune”*., 

În această direcțiune sau nu, o tradiție literară nu lipsea cu 
desăvârşire din arhiva lui Budai-Deleanu (şi nici a literaturii 
române) şi acesta — spre deosebire de critica noastră modernă — 
nu a ignorat-o. 

Am făcut deja, anterior, câteva precizări cu privire la acest 
aspect, şi vom căuta în continuare să oferim și alte argumente, 
atât de natură literară, cât și lingvistice, pentru a susţine teoria 
noastră, aceea că epopeea/ poezia lui Budai-Deleanu nu s-a năs- 


5 Ovid Densusianu, Literatura română modernă, op. cit., p. 69. 
5t Idem, p. 77. 

cut doar prin combinarea unor surse din literatura universală, ci 
apelând deopotrivă la tezaurul limbii și literaturii române vechi 
şi dorind să se înscrie într-o continuitate literară românească. 

Apelul la surse externe nu urmărea înstrăinarea de tradiţie 
(pe care a tot subliniat-o, până la extenuare, critica noastră litera- 
ră) ci, dimpotrivă, îmbogățirea acestei tradiţii, diversificarea ei. 

Tot Densusianu remarca faptul că Budai-Deleanu concepe 
o operă cu un evident caracter de unicat, o iniţiativă la care 
numai el s-a gândit. Este adevărat. Dar, dacă ne uităm mai bine 
în istorie, la fel de unică a fost ideea lui Dosoftei de a versifica 
Psaltirea în românește, pentru vremea ei, ori aceea de a scrie 
poemul Viața lumii, a lui Miron Costin (cu motivaţia precisă de 
a demonstra aptitudinile limbii române și de a crea poezie nouă, 
motivaţie foarte asemănătoare, în esenţă, cu cea a scriitorului 
iluminist ardelean), ori cea de a compune Divanul sau (cu atât 
mai mult) Istoria ieroglifică, a lui Cantemir. 

Cu toată singularitatea genului epopeei, la care a apelat 
Budai-Deleanu (în literatura noastră), iniţiativa în sine, a abor- 
dării neabordatului, nu era deloc singulară în istoria literaturii 
române de până la el. 

Cercetarea noastră de față nu este una exhaustivă, în lipsa 
timpului necesar (deocamdată) pentru un studiu de o atare com- 
plexitate, însă sperăm să fie una lămuritoare, pentru cititori, şi 
care să atragă atenţia asupra aspectelor care privesc relaţia litera- 
turii moderne cu cea vechi-medievală. De asemenea, nu ne vom 
limita la a sesiza numai aspecte ce țin de recursul la tradiţia 
veche, ci ne vom referi și la cele care atestă ideea de continuitate 
literară nesecţionată de rațiuni extra-literare. 


55 În modul cel mai direct, ca altădată Costin în prefață la Viaţa lumii, 
Budai spune că a fost stimulat de poesiile frumoase din limbile latină, 
italiană, franceză, de el învăţate, să încerce expresivitatea limbii române”, 
cf. Elvira Sorohan, Introducere în opera lui lon Budai-Deleanu, op. cit., p. 175. 

Observăm, de la bun început, că epopeea eroi comico-satirică 
a lui Budai-Deleanu nu ia parte la excesele latiniste ale Școlii 
Ardelene, deși autorul se numărase printre corifeii săi. Nu doar 
că lexicul utilizat de autor nu este înecat în barbarisme, dar foarte 
adesea se pot recunoaște termeni care fac parte din vocabularul 
limbii române vechi şi pe care nu-i mai întâlnim astăzi decât în 
paginile literaturii vechi. 

Întrucâtva, fenomenul acesta lingvistic este unul firesc, 
pentru că Tiganiada este scrisă înainte de a avea loc reroma- 
nizarea limbii şi a poeziei românești, din perioada pașoptistă — 
şi, oricum, este redactată departe de ţară. Cunoscând însă ten- 
dinţa latinizantă a Școlii Ardelene, ar fi fost posibil ca și autorul 
nostru să alunece în această extremă. Și el a căzut, însă, în unele 
excese latinizante, ca adept al principiului etimologic al ortogra- 
fiei limbii române”. 

Pe de altă parte, însă, recursul la tradiţia literară româ- 
nească (ortodoxă), a celor de peste munţi, din partea unui 
ardelean greco-catolic — pe care o recunoaşte în felul acesta, o 
asumă şi se așază în continuitatea și fluxul ei — nu este chiar atât 
de ușor de conceput, decât dacă luăm în calcul faptul că autorul 
era un erudit în materie de literatură română veche (lectura 
atentă a Țiganiadei ne-a convins în această privință), care nu lasă 
vanitatea să treacă peste obiectivitate și onestitate. 

Chiar dacă limba omiliilor greco-catolice, spre exemplu, e 
mai conservatoare, în comparaţie cu teoriile latiniste, și nu se 


5% Idem, p. 137: „Ca și Budai-Deleanu, care în ultimii ani ai vieţii 
transpunea părți din Tiganiada în ortografie latinizantă, Heliade relua poe- 
zii de tinereţe prefăcându-le în limbajul italienizant”. 

În cazul lui Heliade însă nu este vorba numai de ortografierea pe 
principii etimologice a limbii române, ci de inventarea propriu-zisă a unui 
dialect impracticabil al limbii române, lucru de care nu fuseseră însă stră- 
ini nici unii dintre corifeii Școlii Ardelene. 

schimbă instantaneu, ci cu timpul (se pot urmări, spre exemplu, 
predicile lui Petru Maior), interesul lui Budai-Deleanu pentru 
tradiţia autentică a scrisului românesc și nu pentru inventarea 
vreunui dialect sau pentru a se disocia de aceasta, este bine de 
precizat, mai ales că lucrarea sa este creaţie literară şi nu operă 
predicatorială, care presupune inteligibilitatea de către un audi- 
toriu/ public larg. 

Şi afirm acestea pentru că, Budai-Deleanu cu atât mai mult, 
fiind un reprezentant de seamă al Şcolii Ardelene, ar fi putut 
avea — spun din nou — vanitatea de mai târziu a lui Heliade, aceea 
de a crea un dialect latinizat/ italienizat (căci îşi declara preferința 
pentru modele literare italiene) în care să scrie literatură. Ceea ce 
însă nu numai că nu a făcut, dar, mai mult decât atât, lexicul 
Țiganiadei reproduce în bună măsură vocabularul limbii române 
vechi, neologismele fiind moderate şi de bun simţ (cele mai 
multe constituind asimilări care s-au produs ulterior în lexicul 
românesc, chiar dacă nu totdeauna în forma inserată aici de 
autor). 

Am făcut observaţia, anterior, cum că Budai-Deleanu avea 
în vedere tradiția Cazaniilor românești, în anumite pasaje, ca şi pe 
aceea, des şi sub multiple forme invocată, a Letopisețelor”. Şi nu 
neapărat sau nu întotdeauna sub aspect parodic. Căci caracterul 
„iluminist” al operei sale constă, de altfel, în principal, în felul 
acesta de a recepta tradiţia şi operele vechi: pe de o parte 
admirativ, pe de altă parte contestatar. Deși e interesant că cele 
două atitudini nu se îmbină organic, ci ele sunt...juxtapuse, fără 
ca autorul să aibă sentimentul paradoxului. 


Tot Elvira Sorohan semnalează receptarea, de către Budai-De- 
leanu, în opera sa istorică, a teoriilor/ interpretărilor şi a viziunii istorice 
expuse anterior de Miron Costin, Dimitrie Cantemir şi Nicolae Costin în 
lucrările lor, cf. Elvira Sorohan, Introducere în opera lui lon Budai-Deleanu, 
op. cit., p. 163-166. 

Pe lângă aceste ipostaze de dialog intertextual, ne vom opri 
pentru a semnala, din când în când, pe parcursul acestui capitol, 
termeni a căror uzanţă era frecventă în operele principale ale ca- 
nonului literar vechis: 


e corună* — formă utilizată, spre exemplu, în Învățăturile lui 
Neagoe Basarab“. Budai-Deleanu foloseşte însă și termenul 
cununăt!; 

e a obrăzui*?, cu sensul de a închipui, a ilustra în mod alegoric; 
de la obraz, care în limba veche însemna față sau persoană 
(un echivalent cu etimon slavon pentru grecescul 710000- 
Tov); 

e curund® — curând (forma veche se poate citi, spre exemplu, 
în Divanul lui Cantemir); 

e ovilitst — întâlnit adesea la Dosoftei sau Miron Costin — cu 
sensul de ofilit; 


58 Precizăm faptul că noi nu intenționăm o exhaustivă analiză ling- 
vistică, ci o succintă dar (sper) elocventă recuperare (aleatorie și nu înde- 
lung căutată) a unor termeni vechi din textul lui Budai-Deleanu, care să 
lămurească cititorul asupra influenţei semnificative a scriiturii vechi asu- 
pra limbii poetice, vizibilă în intenţia autorului, aceea de a întemeia un 
limbaj poetic românesc modern. 

* Jon Budai Deleanu, Tiganiada, op. cit., p. 14. 

6 Învățăturile lui Neagoe Basarab către fiul său Theodosie, text ales şi 
stabilit de Florica Moisil și Dan Zamfirescu, cu o nouă traducere a origina- 
lului slavon de G. Mihăilă, studiu introductiv şi note de Dan Zamfirescu 
și G. Mihăilă, Ed. Minerva, București, 1970, p. 239: „am trimes și coruna 
lui Petru, şi surguciul lui, şi diadimele”. 

*! Jon Budai Deleanu, Tiganiada, op. cit., p. 42. 

€ Idem, p. 17, n. 1. 

si Idem, p. 31, 69, etc. 

s Idem, p. 35. 

e sireaguri® — la Dosoftei, cu sensul de cete sau ierarhii (îl 
utilizează şi Eminescu, cu acest sens, în Scrisoarea III: 
„Risipite se-mprăştie a dușmanilor șiraguri”); 

e învârstată!/ învârstates — colorată, vopsită; 

e dobe”, pentru tobe — vezi, spre exemplu, și Viața lumii a lui 
Miron Costin; 

e cerbicest, cu sensul de trufie; 

e rost®, pentru gură; 

e nimărui” formă veche, rotacizantă, pentru nimănui; 

e zile bătrâne”! — sintagmă poetică din Psaltirea în versuri a lui 
Dosoftei: „Şi mi-i tristă inema-ntru mine,/ Ţâind minte de 
zâle bătrâne” (Ps. 142, 17-18); 

e lăcuit”?, arhaism fonetic pentru locuit; 

e schimosită”* — a se vedea Viaţa lumii, poemul lui Costin, cu 
sensul de pierită (de la verbul a (se) schimosi); dar și la Do- 
softei; 


Nu fac acest exercițiu decât pentru a arăta cât de mult erau 
resimțiți ca literari, de către Budai-Deleanu, termeni pe care 


astăzi avem tendinţa să-i considerăm desueţi. 


e măgură”* — munte; 


& Idem, p. 36. 

& Idem, p. 37, 41. 

S Idem, p. 41. 

s Idem, p. 50. 

© Idem, p. 54. 

7 Idem, p. 67. 

7 Idem, p. 69. (Se află însă și în Cazania lui Varlaam). 
72 Ibidem. 

73 Idem, p. 70. 

7 Idem, p. 76. 

polată” — cameră/ cămară (a unui palat); 


îm” pentru îmi; 
e 1100077 — nouă, noi; 
e zioa” — ziua; 


lucoare” — lumină; 


Interesant este faptul că termenul lucoare, des întâlnit în 
psalmii versificaţi ai lui Dosoftei, în descrieri cosmice impre- 
sionante, apare şi la Budai-Deleanu într-o strofă care prezintă 
cosmogeneza într-o formă alegorică: 


Însuş pe-astă lume trecătoare, 

Din hâos un sânt libov o scoasă, 
[lumea/ universul e născut din iubire sfântă] 
Şi dragoste, cu-întâia lucoare, 

Îi sufla în mădularele ghieţoase [ale lumii], 
Așezând ca legea ei întâie 
Priinţa ş'armonia să fie!... 


(Cântul II) 


Am putea spune că, de la Dosoftei, lucoare e un termen cu 
virtuți poetice indicând primordialitatea şi Iubirea sfântă crea- 
toare de lumi: 

„Ai tocmit și luna să crească, să scază,/ Să-și ia de la soare 
lucoare din rază./ Stele luminate ce lucesc pre noapte,/ De dau 
cuviință, Tu le-ai urzit toate” (Ps. 8); „Cugetul îm svințește [sfin- 


73 Idem, p. 77. 

7 Idem, p. 79, 100, etc. 
7 Idem, p. 80. 

78 Idem, p. 100. 

7 Idem, p. 81. 

teşte], ochii luminează/ Dintr-a Ta strălucoare de senină rază” 
(Ps. 12); „Că la Tine este de viaţă fântână/ Şi-ntr-a Ta lucoare vom 
vedea lumină” (Ps. 35), etc. 

Compunând primele versuri pe tema cosmogenezei, a 
timpului auroral, înaintea lui Heliade şi Eminescu, Budai-Delea- 
nu nu era deloc indiferent la sugestiile din partea Psaltirii versifi- 
cate, oferite de cel mai mare poet al literaturii române dinaintea 
sa. 

Imaginea luminii [lumina ca rază a iubirii] întâie care încăl- 
zeşte pământul şi îl animă e surprinzătoare... 

Felul acesta de a privi cosmogeneza, ca pe o anticipare a 
creării omului, ar putea fi o interpretare particulară (dar nu sunt 
sigură) a teologului Budai-Deleanu. Și nu e deloc singulară situa- 
ţia când alegorizarea poetică e determinată de o anumită inter- 
pretare... 

Pământul este adus la viață printr-o suflare a luminii dintâi în 
mădularele ghieţoase ale humei — aceasta e interpretarea, plastici- 
zată poetic, a Genezei/ Facerii: „Şi pământul era netocmit şi gol. 
Întuneric era deasupra adâncului și Duhul lui Dumnezeu Se 
purta pe deasupra apelor. Şi a zis Dumnezeu: Să fie lumină! Şi a 
fost lumină” (Fac. 1, 2-3). După cum, apoi, „luând Domnul 
Dumnezeu țărână din pământ, a făcut pe om şi a suflat în faţa lui 
suflare de viaţă și s-a făcut omul ființă vie” (Fac. 2, 7). 

Ar putea fi o consonanţă/ corespondenţă între versurile 
citate şi viziunea eshatologică din Scrisoarea I? 

Acolo, după ce lumina se stinge în cosmos, după ce „soarele 
/...] se-nchide ca o rană”, atunci „planeţii toți îngheaţă”...și 
„timpul mort şi-ntinde trupul și devine vecinicie” (despre ultima 
imagine, D. Murărașu consideră că reprezintă o „sugestie din 
Noaptea a VI-a a preromanticului Young”%). 


8 D. Murărașu, Mihai Eminescu. Viaţa şi opera, Ed. Eminescu, Bucu- 
reşti, 1983, p. 329. 

Apologia, în continuare, a lui Budai-Deleanu pentru iubire 
ca lege primordială a existenţei și a universului îi dictează versuri 
și imagini poetice de o neașteptată modernitate: 


După-această lege nemutată, 
Făptura toată merge, se ține; 
În toate libov şi dor s/arată: 
lubescu-să stelele-între sine, 
Iubeşte-să ceriul cu pământul, 
Iubescu-să mările cu vântul. 


Ultimele trei versuri sună, din nou, anticipativ eminescian, 
dacă nu cumva ambii poeţi, fiecare în maniera sa, actualizează 
tradiția unei hermeneutici vechi. 

Apropierile de Eminescu, care privesc sfera cosmică, nu se 
opresc aici. Putem aduce și un alt exemplu, cel al zborului cosmic 
al lui Parpangel: 


Așa trecurăm prin pământ ș-ape 
Păn' ajunsăm la văzduhul rar, 
Ne-înălțarăm apoi păn' aproape 
Colo, de-unde zodiile răsar, 
Trecând pintre neşte locuri puste, 
Noao vămi și noao punți înguste. 
(Cântul IX) 


Locul „de-unde zodiile răsar” se poate traduce prin răsări- 
rea eminesciană a stelelor, care este menită să rememoreze ge- 
neza lor şi a cosmosului: „răsare lumea, lună soare şi stihii 
/...Icolonii de lumi /.../ în roiuri luminoase izvorând din infinit” 
(Scrisoarea 1); „Pân' ce izvorăsc din veacuri stele una câte una/ Și 
din neguri, dintre codri, tremurând s-arată luna” (Scrisoarea II); 

„răsărirea stelei în tăcere” (Sunt ani la mijloc...); „Stelele-n cer 
mișcă-auritele zodii” (Eco). 

Coincidenţa de viziune este totuşi tulburătoare. Cu atât mai 
mult, cu cât călătoria lui Parpangel până „acolo unde zodiile 
răsar” (adică acolo unde se află Izvorul/ Sursa vieţii şi a lumii) ne 
rememorează zborul Luceafărului până acolo unde „Vedea, ca-n 
ziua cea de-ntâi,/ Cum izvorau lumine” [lumine = luminători, 
stele, aştri]. Deși ascensiunea Luceafărului depăşeşte acest punct 
— poate că această secvenţă ar merita un comentariu mult mai 
amănunțit. 

Cu toate că zborul cosmic, în sine, nu-și are sursa în tradiția 
literară românească sau răsăriteană, viziunile poetice ale celor 
doi se puteau însă inspira din alte zboruri cosmice, ale minţii şi 
ale contemplaţiei, temă care îşi are locul în literatura pe care o 
numim generic bizantină. 

Să mergem însă mai departe cu recuperarea lexicului vechi: 


e nemernic?! — străin; 

e căzută“? — cuvenită; 

e păminte — pământuri; 

e șireagurist — cete [de ostași, în acest caz]; 
e vârtutes — putere; 

e ceartă (vb. a certa) — pedepseşte; 

e rost” — gură; 


81 Jon Budai Deleanu, Tiganiada, op. cit., p. 97. 
82 Idem, p. 98, 113. 

s Idem, p. 102. 

8t Idem, p. 103. 

3 Idem, p. 106, 113. 

sé Idem, p. 107. 

37 Idem, p. 111. 

e ciudată — minunată; 

e socotință* — judecată, rațiune, gând; 

e valuri” — „Într-atâte valuri ș' asuprele”: folosit cu sensul de 
la Mihail Moxa și Miron Costin, de necazuri, suferințe; 

e clătiră (vb. a clăti)! — clătinară (ca și la Cantemir, spre 
exemplu); 

e soție? — tovărăşie; 

e ovilită* — ofilită; 

e sângurătate*; sângur”; 


Cu această formă apare și la Eminescu: „Şi [luna] împle cu- 
ale ei scântei/ Cărările din crânguri./ Sub şirul lung de mândri 
tei/ Ședeau doi tineri sânguri”” (Luceafărul). 

e încungiură” ; 


s Idem, p. 114. 

% Idem, p. 115. 

% Idem, p. 116. 

“dem, p. 117. 

2 Ibidem. 

3 Idem, p. 122. 

% Idem, p. 130 

% Idem, p. 135, 139. 

% Nu cred că Eminescu a realizat o rimă imperfectă, ci, mai degrabă, 
că s-a rectificat tacit forma sângur, deopotrivă regională și arhaică (des 
utilizată în cărțile și manuscrisele vechi și pe care, iată, o folosește și Budai- 
Deleanu). 

„Poezia lui Eminescu s-a imprimat în memoria şi în sufletul nostru 
într-un veșmânt care nu este al lui, rezultat al unei acţiuni tacite dar efici- 
ente de unificare, de modernizare nu numai — firesc — a ortografiei, dar şi 
a pronunției, a limbii sale, căci poetul folosea adesea (manuscrisele sale o 
arată şi mai multe luări de poziţie o justifică) forme regionale, fonetisme 
moldovenești, pronunțări considerate astăzi nonliterare”, cf. Mircea 
Anghelescu, Lectura Operei, Ed. Cartea Românească, Bucureşti, 1986, p. 72. 

” Jon Budai Deleanu, Tiganiada, op. cit., p. 135. 

e să vârgoli, aici cu sensul de a ieși. La Antim Ivireanul, spre 
exemplu, Pruncul Sfânt „se vârgulește [se mișcă] în iasle”%; 

e străine!%, cu sensul de neobişnuite, extraordinare; 

e chiară!0! — clară. 


Sunt şi alte elemente care ne determină să privim, conco- 
mitent, în două direcții diferite: atât spre tradiția veche literară, 
cât și către poezia modernă, ulterioară. 

În relatarea confruntărilor dintre Vlad Țepeș și turci, Budai- 
Deleanu recurge, în două secvenţe distincte, la comparații care 
ne amintesc de Scrisoarea III a lui Eminescu!%: 


Şi dorind să-ş' facă-izbândă-amară, 
Pe care cumu-i vine nainte 
Frânge, spintecă,-încoalţă, ș înghiară, 
Când cu brânci groaznice, când cu dinte 
Apărându-să, sugrumă și ucide 
Şi printre dânșii drumu-ş' deschide, 


Așa Vlad văzând că de toate 
Părţi pe dânsul turcimea să scoală, 
Unde vede că-s mai îndesate 
Gloatele,-întracolo dă năvală, 
Învârtind arma-încolea ş-încoace 


% Idem, p. 134. 

% Antim Ivireanul, Opere, ediţie de Gabriel Ştrempel, Ed. Minerva, 
Bucureşti, 1972, p. 199. 

1% Jon Budai Deleanu, Tiganiada, op. cit., p. 134. 

11 Idem, p. 135. 

102 Asupra acestor apropieri dintre Eminescu Budai-Deleanu, a se 
vedea şi G. I. Tohăneanu, Eminesciene. Eminescu și limba română, Ed. Facla, 
Timişoara, 1989, p. 30-32. 


7 


Larg potec pintre păgâni-ș' face. /.../ 


Când iacă Vestea-în trâmbiţă sună 
Că vin turcii cât frunză și iarbă, 
Ca robiei țara să supună. 

Toţi gată-a lua fuga oarbă, etc. 


(Cântul IV) 


Se pot rememora versurile lui Eminescu, din poemul 
amintit: „La Nicopole văzut-ai câte tabere s-au strâns/ Ca să steie 
înainte-mi ca şi zidul neînvins./ Când văzui a lor mulţime, câtă 
frunză, câtă iarbă... /.../ Durduind soseau călării ca un zid înalt 
de suliți,/ Printre cetele păgâne trec rupându-și large uliți”. 

Comparaţia cu frunza şi iarba provine din cronograful lui 
Mihail Moxa (care i-a oferit lui Eminescu sursa fundamentală 
pentru episodul bătăliei dintre Baiazid şi Mircea), unde ilus- 
trează metaforic mulțimea oștirii adunate de Foca împotriva îm- 
păratului Constantin al VII-lea!%. 

Şi alte versuri din cântul evocat trimit către Scrisoarea III: 


În zădar Hamza oști împrăștiate 
Va să-adune, războiu să-întrejască, 
În zădar a le-îndemna să bate 
Cu porunca tare-împărătească, 
Căci oastea-în răsipă-acum pornită 
Să calcă fugind ș-e neoprită. 


1% Mihail Moxa, Cronica universală, ediţie critică însoţită de izvoare, 
studiu introductiv, note și indici de G. Mihăilă, Ed. Minerva, București, 
1989, p. 188. 

La Eminescu: „În zadar striga-mpăratul ca și leul în tur- 
bare,/ Umbra morţii se întinde tot mai mare și mai mare;/ În 
zadar flamura verde o ridică înspre oaste,/ Căci cuprinsă-i de 
pieire și în față şi în coaste”... (Scrisoarea III). 


„Însăși identitatea construcţiei sintactice a frazei — ba- 
zată pe repetarea binară a locuţiunii adverbiale în zadar, în 
aceeași poeziţie a versurilor, și pe motivaţia introdusă prin 
același jonctiv (căci) este de natură să ne pună pe gân- 
duri 2 


Dar şi în Cântul al VII-lea există — tot într-o relatare a unei 
confruntări între Vlad și turci (în celebrul episod în care Vlad 
năvălește noaptea peste oastea otomană, travestit fiind, îm- 
preună cu oștenii săi, în turci), alte câteva versuri care ne 
reamintesc de Eminescu: „Oaste cu oaste și-ordii păgâne/ Fug 
însuşi de-ai săi de mare frică;/ În zădar și sultanul de faţă,/ În- 
deamnă, mustră,-arată ș' învaţă”. 

Cel mai probabil, această retorică și stilistică, care îi apropie 
pe cei doi autori, au una sau mai multe surse comune: istorii, cro- 
nici sau cronografe. 

Putem considera că, prin urmare, cronografele au constituit, 
ca și Letopiseţele, o lectură predilectă pentru autorul Țiganiadei 
(așa cum, mai târziu, se va întâmpla și cu Eminescu!%), consul- 


104 G. I. Tohăneanu, Eminesciene..., op. cit., p. 31-32. 

105 Călinescu făcuse această apropiere, între Budai-Deleanu și Emi- 
nescu, din perspectivă lingvistică, considerându-i doi mari creatori de 
limbaj: „Numai Eminescu mai târziu a siluit limba sau a scociorât forme 
cu atâta sistemă, şi Budai îi este un mare înaintaş. De aceea, opera lui 
Budai-Deleanu pare azi aşa de modernă şi [...], deşi începută înainte de 
1800, lasă în urmă ca învechite atâtea lucruri dintre 1830-1850”, cf. G. 
Călinescu, Istoria literaturii române de la origini până în prezent, op. cit., p. 77. 

tate fiind nu numai pentru informaţia de ordin istoric, dar și ca 
document literar. 

Reflectând asupra importanţei acestor prelucrări ale tradi- 
tiei literare vechi, ne dăm seama că avem, în Budai-Deleanu, un 
precursor al lui Eminescu, care înaintea lui a pus în valoare tex- 
tele vechi, şi, de asemenea, constatăm faptul că receptarea, re- 
valorificarea și trasmiterea literaturii vechi, recuperarea ei într- 
un produs literar nou, erau resimţite ca ceva foarte firesc. 

Așa încât, în deceniile întregi în care s-a afirmat răspicat că 
literatura nouă, a secolului al XIX-lea, se desparte și se deose- 
beşte categoric de cea veche, s-a comis, mai mult sau mai puțin 
intenționat, o eroare foarte gravă. 

Mai departe: 


e scoposi% — scop, formă întâlnită și la Cantemir; 

e a zătigni!Y — a împiedica (regăsibilă şi la Antim Ivireanul, 
spre exemplu); 

e plânsoare!%; termenul poate fi întâlnit de la Dosoftei („valea 
de plânsoare”, Ps. 83, 25) la Eminescu, Macedonski (pentru 
care pământul este „valea de vecinică plânsoare” (La 
suflet)), Goga și mulți alţii; 

e ticăită!* — nenorocită, nefericită; termenul se întâlnește și 
mai târziu, la Creangă; 

e învârstat!! — pestrit, vărgat; 


luce!!! — strălucește; 


1% Jon Budai Deleanu, Tiganiada, op. cit., p. 130. 
107 Ibidem. 

108 Idem, p. 152, 155. 

10 Idem, p. 157. 

110 Idem, p. 166. 

11 Idem, p. 167. 

e cursul! — drumul, călătoria. 


Tot din relatările istorice preia Budai-Deleanu amănuntele 
referitoare la exercițiile de supravieţuire ale românilor — retra- 
gerea în munți — şi la tactica de luptă a lui Vlad Ţepeş: 


Când iacă Vestea-în trâmbiţă sună 
Că vin turcii cât frunză și iarbă, 
Ca robiei țara să supună. 

Toţi să gată-a lua fuga oarbă. 
Boierii cei mari și mai cu minte 
Luasă fuga mai înainte, 


Iară ţăranii săraci, în pripă, 

Ca ş-o turmă de oi fără pază 
Cari încătro purced în răsipă; 
Plini de frică și cuprinși de groază 
Toată-ș' lasă avere și sudoare, 
Nedejdea puind numa-în picioare. 


Fug copii cu tinere copile, 
Fug muieri cu mititei în braţă, 
Iară cei mai încărcaţi de zile 
Îi mângăie și le sunt povaţă. 
De vaiet amar, țipete, jele 
Plini-s codrii, câmpii și vălcele. 


Ici unul își poartă pruncii-în spate, 
Altul colea pe slabul părinte, 
Cel-ar fugi, bietul, dar’ nu poate 
Şi stă ca zăpăcit de minte, 


112 Ibidem. 

Neștiind cui mai curând s-ajute: 
Pruncilor sau muierii căzute. 


Nepotul duce pe moş de mână, 
Moașa pe nepotiei şi nepoate, 
lar” nora pe soacră-sa bătrână; 
Fieșcare din primejdie scoate 

Pre cel mai iubit, mai de aproape, 

Năzuind cătră munte să scape. 


Numa Vlad, cu inimă nefrântă 
Şi-înarmat, pre păgânul aşteaptă. 
Nimic de la scopos nu-l desmântă, 
Toate-orânduieşte, toate-îndreaptă 
Spre pierirea păgânelor gloate, 
Tocma să fie nenumărate. 


Cu călărimea lui cea vitează 
Prin locuri dosite, lui ştiute, 
Oștilor turcești de-aproape-urmează. 
Din ascunziş cu năvală iute 
Sărind pe şireaguri sângurate, 
Neașteptat încungiură și bate. 


Ca lupul flămând care, supt deasă 
Tufă ciulit, pe pântece zace, 
Când vede trecând o turmă groasă 
De-oi sau alte slabe dobitoace, 
lar văzând pre vreuna sângurată 
Sară,-o răpește și fuge îndată, 


Aşa Vlad urmând oștii cei mare 

Turcești, ordiilor despărțite 
Neașteptat înainte le sare 
De prin locuri ascunse, dosite, 
Ș-atâta ştie-a-i zătigni de bine, 
Cât nici măcar unul viu rămâne. 


Intre termenii vechi sau cu semnificații vechi din episodul 
consiliului demonic (Cântul VI), reprodus undeva mai sus în 
carte, amintim: 


+ agareni!!5 — păgâni/ arabi/ musulmani (de la Agar, slujnica/ 
roaba Sfântului Avraam, care i-a născut pe Ismael, din care 
se trag arabii); 

+ măiastră!!* — înţeleaptă; 

+ buiastră!!5 — nebună (și la Dosoftei); 

+ suptiare!!* — subtilitate; 

e vărtute!!” — putere; 

+ procopsit!!5 — înzestrat (cu sensul acesta, şi la Caragiale, spre 
exemplu în D-I Goe: „Da cum, procopsitule?” 19); 

«+ schime!% — năluci, stafii sau schimonosiri, strâmbături (aici 
cu sensul de superstiții şi credințe false, prin care se carica- 
turizează credinţa adevărată și dreapta cinstire a lui Dum- 


115 Jon Budai Deleanu, Tiganiada, op. cit., p. 179. 

114 Idem, p. 184. 

115 Ibidem. 

116 Ibidem. 

117 Idem, p. 185. 

118 Idem, p. 186. 

1 I, L. Caragiale, Momente, schite, notițe critice, ediție îngrijită de Al. 
Rosetti, Şerban Cioculescu şi Liviu Călin, Ed. Minerva, Bucureşti, 1983, p. 
228. 

1% Jon Budai Deleanu, Tiganiada, op. cit., p. 192. 

nezeu: „Toată adevărată-închinăciunea/ Dumnezeirii ceii 
făptoare [făcătoare/ creatoare a lumii]”). 


Budai-Deleanu introduce în text și un neologism curios, 
miluri!?!, însemnând mile: dacă demonii ar încerca să se răscoale 
împotriva lui Dumnezeu, i-ar afunda încă și mai multe mile în 
adâncul ladului. Termenul trădează influenţa lui John Milton 
(Paradise Lost). 

Ne-au atras atenţia versurile în care Satana „scoate capul 
afară din unda/ Văpăii nestânse” (în același Cânt VI). Unda este 
un termen poetic des utilizat de Dosoftei. Dosoftei este primul 
nostru mare poet care a avut un simţ deosebit pentru receptarea 
cuvintelor cu aură poetică. Am oferit mai demult exemplul cu 
echivalentul cuvântului abis, care în româna veche era o sintag- 
mă, fără fundul, dar în locul căreia Dosoftei a găsit și a utilizat 
termenii prăpastie şi genune. 

Dar și Budai-Deleanu îl elogiază pentru aceeaşi rațiune, 
pentru că, în locul termenului — cu etimon slavon — bozi, care îi 
denumeşte în cărțile vechi românești pe zeii păgâni, „mai bine 
au nimerit unii zicându-le zâni [a cărui etimologie ar fi de la zeița 
Diana], precum Dositei la Vieţile Sfinților” !2. 

Aşadar, un alt cuvânt cu adâncă sonoritate şi valențe 
poetice la Dosoftei este unda. S-ar părea că manifestările mării au 
stat în atenţia și în efortul lui de a găsi termeni sinonimi care să 
înfăţişeze nuanțele: astfel, la el, în Psaltirea pre versuri, întâl- 
nim izvoare şi fântâni, râuri şi pârâuri, smârcuri, vâltori şi adâncuri, 
val şi undă, ape şi mări, genune și prăpăstii. 

Încât mă întreb: interesul lui Heliade de mai târziu, de a 
poetiza apele, în Anatolida, de a urmări într-un crescendo descin- 


121 Idem, p. 191. 
122 Idem, p. 47, n. 1. 

derea lor, de la picătură până la oceane!%, oare nu poate fi pus în 
legătură cu aceste nuanţe semantice, atât de atent elaborate, ale 
apelor, din psalmii versificaţi ai lui Dosoftei? 

Anatolida însăși poate fi pusă şi analizată în paralel cu Psal- 
mul 103 şi cu alți psalmi versificați, după cum vom arăta în volu- 
mul următor... 

Ne oprim însă pentru moment la undă şi urmărim câteva 
exemple: 


Minunată-i unda mării. 


(Ps. 92, 19) 


Şi mările vesele să salte, 
Cu unde s-arunce valuri nalte. 


(Ps. 68, 115-116) 


Glasul Domnului face holbură [volbură/ furtună] pre mare, 
De-o îmflă cu unde și cu valuri mare. 


(Ps. 28, 11-12) 


Şi cu urlete ploi mare[a] vărsa tare, 


13 Am comentat pasajul în cartea noastră, Studii de poezie pașoptistă, 
op. cit., p. 24-28. 

De herbea undele-n bezne ca-n căldare. 


(Ps. 76, 43-44) 


Până la ceri îi suia cu unde, 
Şi-i pogorâia gios să-i afunde. /.../ 
Vânturilor zâsă de-ncetară 
Şi undelor de să alinară. 

Şi le păru bine că trecură 
Valurile toate de tăcură. 


(Ps. 106, 61-62, 69-72) 


Ion Budai-Deleanu a fost foarte atent la tradiția literară 
veche și, mai ales, față de întâia mare izbândă în limba română 
pe care a reprezentat-o Psaltirea în versuri. După cum se poate 
observa, la Dosoftei unda mării este mai adesea învolburată. Spre 
deosebire de sensul actual (noi folosim cuvântul spre a vorbi de 
undele unui lac sau ale unui pârâu), semnificaţia veche era oare- 
cum contrară. La Dosoftei, undele sunt valuri mari şi înalte. Chiar 
atunci când e „minunată”, semnificaţia undei este aceea de: im- 
presionantă, tulburătoare prin putere și măreție. 

Sensul se păstrează la Budai-Deleanu: 


Ca și când din munţi unda pogoară, 


Rumpe iazul, răstoarnă poprele, 
Prevărsând lunca de bălțele. 


(Cântul VID 

Tocma pe-acea vreme, supt afunda 
Tartârului peştere, Sătana 
Scoţind capul afară din unda 
Văpăii nestânse... 


(Cântul VI) 


Şi iacă bălaurii supt undă 
Cumplit răgnind iară să cufundă. 


(Cântul IX) 


Balaurii din undă sunt chiţii genunii din Psalmul 103 al lui 
Dosoftei, iar comentariul ortodox îi asociază cu demonii, care au 
fost alungaţi din ape la Botezul Domnului: „Tu ai zdrobit cape- 
tele balaurilor din apă” (Ps. 73, 14). 

În poetizarea lui Dosoftei: 


Tu ai bătut zmeii peste moale 
Cu marea ce-ai lăsat ca din foale. 
Pre chitul ce goniia să-nghiţă 
l-ai zdrobitu-i capul, să să simţă... 


Balaurul cel mare, Satana, după Budai-Deleanu, stă sub 
„unda văpăii nestinse”, pe care Varlaam o numește „marea cea 
de foc” şi „matca focului de veci”17. 


124 Varlaam, Carte romănească de învățătură, op. cit., p. 133. 

Pe un perete exterior al Mănăstirii Voroneţ (imaginea 
supra), se poate observa şi reprezentarea iconografică a acestor 
rânduri (în scena Infernului) — râul/ iezerul de foc în care stă 
balaurul/ șarpele cel vechi/ Satan —, variantă iconică pe care, 
alături de cele scrise de Varlaam şi Dosoftei, se poate ca Budai- 
Deleanu să o fi avut în minte. 

Probabil că schimbarea de sens despre care am vorbit, a ter- 
menului undă, se datorează lui Eminescu, care ne-a obișnuit mai 
degrabă cu undele lacului decât cu undele mării — ca în versurile: 


Dându-și trestia-ntr-o parte, 
Stă copila lin plecată, 
Trandafiri aruncă roșii 
Peste unda fermecată. 


(Crăiasa din poveşti) 

Şi blânde, triste glasuri din vuiet se desfac, 
Acușa la ureche-i un cântec vechi străbate, 
Ca murmur de izvoare prin frunzele uscate, 
Acuș o armonie de-amor şi voluptate 
Ca molcoma cadență a undelor pe lac. 


(Strigoii) 


Cu toate că și la Eminescu se întâlneşte, în poeziile de 
tinerețe, sensul arhaic („Tu ești o undă, eu sunt o zare,/ Eu sunt 
un țărmur, tu ești o mare” (Replici); „Credeam că eşti chipul ce 
palida stelă/ Aruncă pe-o frunte de undă rebelă/ Pe valul amar” 
(La o artistă) etc.), totuși s-a păstrat până astăzi cealaltă semnifi- 
cație, de mişcare/ tremurare mai degrabă lină și abia sesizată a 
apei. 

Termeni vechi la Budai-Deleanu: 


+ șireag/ şireaguri!% — cete, oști; 

+ să tăbărezel!? — să facă tabără; 

+ obraz!” — față; 

+ nepreceput!%* — neînțeles (termen regăsibil la Antim: 
„Împărăţiia lui Hristos” este „nevăzută și neprecepută” 12); 

+ smulte! — smulse (formă ce poate fi depistată și la 
Eminescu: „Să uit, cum dup-o clipă din braţele-mi te-ai 


125 Jon Budai-Deleanu, Tiganiada, op. cit., p. 205, 219, 221, 228, 230. 
126 Idem, p. 205. 

127 Idem, p. 206. 

128 Idem, p. 207. 

12 Antim Ivireanul, Opere, op. cit., p. 183. 

1% Jon Budai-Deleanu, Tiganiada, op. cit., p. 209. 

smult”...(Departe sunt de tine); „Pe masa ta așez o foaie 
smultă” (Albumul)); 

+ deştindeis! — se coboară; autorul însuși explică, la subsol, 
acest termen: „deștinde este cuvânt vechi strămoșesc (s. n.), 
puţin acum obicinuit, și va să zică pogoară, sau să pogoară. 
C. Filologos”. Ceea ce denotă atenţia sa față de limba ve- 
che. 


Vasile Voiculescu foloseşte termenul într-un vers: „pe 
decindea Dunării, la vale”. Nu ni se mai pare că decindea ar în- 
semna, celălalt mal!'*?, așa cum explică DER-ul cuvântul folosit de 
Voiculescu, ci, mai degrabă, o formă de relief care coboară: o 
pantă! luncă. 

Însă Budai-Deleanu a luat acest termen de la Ureche: „Nu 
multă vreme după aceia au mai lovit cazacii din sus de Tighinea, 
pre decindea de Nistru, nişte sate ce să discălicase pre hotarul 
leşescu”...15%5. 


+ romăneascăl“+ — formă veche, folosită adesea, pentru 
românească; 

+ tâmplarea!* — întâmplarea; 

+ strâmbătate!s — nedreptate; 

+ veștmânte! — veșminte; 


81 Idem, p. 213. 

132 Cf. A. Ciorănescu, Dicționarul etimologic al limbii române (DER), Ed. 
Saeculum I. O., București, 2007, p. 282. 

13 Letopiseţul Ţării Moldovei, Ed. Minerva, București, 1987, p. 158. 

134 Jon Budai-Deleanu, Tiganiada, op. cit., p. 214. 

13 Ibidem. 

15 Idem, p. 216. 

137 Ibidem. 

+ mutând (vb. a muta)! — schimbând, modificând, prefăcând 
(Somn dulce mutând în moarte rece); 

«+ bucine! bucini şi dobet? — buciume [lat. buccinus] şi tobe 
(formele utilizate de Budai-Deleanu erau folosite adesea şi 
în Psaltirea lui Dosoftei); 

+ lămpade!* — făclii (de la etimonul grecesc Aaunăş); 

+ întunerec!*! — întuneric (adesea și la Eminescu este întâlnită 
forma veche); 

+ Troiță” — [Sfânta] Treime („Cântând Troiţii pre[a] [î]nalte 
slavă”); 

+ rumpe!* — rupe (şi la Eminescu, spre exemplu: „S-adun flori 
în șezătoare/ De painjen tort [fir] să rumpă” (Crăiasa din po- 
veşti)). 


Am aflat în textul lui Budai-Deleanu comparații în stilul 
cazaniilor şi al cronicilor: 


Ca pârjolul [incendiul] ce-ntâi prin frunzare 
Merge nădușit pe zios [jos], cu mică 
Flacără, iar după ce din rare 
Tufe răzbi-în brădet, să rădică 
Bobotind în văpaie,-apoi prinde 
Vânt şi-în urmă tot codrul încinde 


Așa muntenească-oaste-îndrăznită /.../ 
Făr' veste din întunerec [ilese... 


138 Idem, p. 219. 
1% Idem, p. 220. 
14 Idem, p. 221. 
141 Idem, p. 222. 
142 Idem, p. 225. 
18 Idem, p. 229. 

Ca și când din munţi unda pogoară, 
Rumpe iazul, răstoarnă poprele [poprele], 
Prevărsând lunca de bălțele. 

i) 

Cum râul de munte primăvara, 
Când în pripă neaua să topeşte, 
Dintru nălțime urnind povara 
Apelor, să varsă și bujdeşte [bușnește], 
Toate-înneacă, surpă și prăvale 
Şi nu-i ce să-l oprească din cale, 


Așa Vlad neînvinsul să răpede 
Şi cu şireaguri nespăimântate 
Frânge, taie ce nainte vede... 


Comparaţiile din exemplele de mai sus reprezintă parafraze 
rimate ale unui tipar retoric pe care l-am întâlnit la Varlaam şi 
Miron Costin: 


„Cumu-s iarna vi|s]cole şi vânturi răci şi vremi ge- 
roase, de carile să îngreuiadză oamenii şi sămtu [sunt] supă- 
rați în vremea iernei, iară dacă vine primăvara ei să iușu- 
readză de acelea de toate și să veselesc, căce c-au trecut 
iarna cu gerul și s-au ivit primăvara cu caldul şi cu seninul, 
aşea și în vremea de demult au fost vi[s]cole și vânturi de 
scârbe și de dosădzi pre oameni ca și într-o vreme de iar- 
na H 

„Ce cum floarea și pomeții și toată verdeața pământu- 
lui stau ovilite de brumă cădzută peste vreme, și apoi, după 


14 Varlaam, Carte romănească de învățătură, op. cit., p. 26. 

lină căldura soarelui, vinu iară la hirea și la frâmsetele sale 
cele împiedecate de răceala brumei, așea şi țara, după greu- 
tățile ce era la Radul-vodă [...], au venitu fără zăbavă ţara la 
hirea sa, şi până la anul s-au împlutu de tot bivșugul și s-au 
împlut de oameni”1%. 


Uneori tradiția este însă recuperată sub aspect parodic — 
însă nu credem că e nevoie să extindem concluzia unor astfel de 
fragmente la întreaga operă, autorul delectându-se să parcurgă 
cât mai multe stiluri și perspective și nu să stagneze într-o singu- 
ră atitudine. 

Ironia la adresa tradiţiei, care poate fi numită „iluministă”, 
s-ar putea deduce din artileria pe care o foloseşte oastea înge- 
rească (venită, ca în vechile cronici, în ajutorul creștinilor) împo- 
triva demonilor: 


Iar’ Mihail Arhânghel, întia 
Cereșştilor oştitori povaţă, 
Zărind de parte cum vine-ordia 
Dracilor învoaltă-în neagră ceaţă, 
Tot cugetul Sătanei-înțăleasă 
Şi hotărî nainte să-i iasă. 


Deci strigă-îndată: „la arme-afară!”. 
Şi luându-și o ceată cu sine 
Îngerească, cu sabii de pară, 
Câteva tunuri cu fulgeri pline, 
Tot feliu de-artelerie cerească 
Ca pre vrăjmașul să biruiască. 


1% Miron Costin, Opere, vol. I, ediţie critică îngrijită de P. P. Panai- 
tescu, EPL, Bucureşti, 1965, p. 71-72. 

Era de viaţă dătătoare 
Cruci acolo şi-evanghelii sfinte, 
Moaşte, metanii cu sărindare, 
Posturi cu rugăciune fierbinte, 
Miruri, paraclise, liturghii, 
Canoane, aghiazme şi tămâi. 


Cu cestea purceasă făr>ă<zăbavă 
Oastea îngerească la bătălie, 
Cântând Troiţii pre nalte slavă, 
Şi stând în față negrii ordie, 
Armele nebiruite prinsă 
Şi de-îmbe părţi războiul s-aprinse. 


Sabii de pară nemuritoare 
Lucind aducea nevindecate 
Rane dimoneșştilor ciopoare; 
Cu fulgeru ceresc încărcate 

Tunuri vocnea nestânsă văpaie 
Ş-acu fierbea groaznică bătaie. /.../ 


Atuncia şi din artelerie 
Începură-a-împroșca sărindare, 
Sfeștanii, paraclise, tămâie, 
Moaşte sfinte ş-altele de care 
Fug diavolii; iar apa sfințită 
Ca povoiu mergea pe dânșii stropită. 


Şi iacă-oastea neagră-într-o clipită 
Cu vaiet și multă zberătură 
De tot în răsipă fu pornită; 

Dracii care-încătro străbătură; 

Undeva cercând cum să să-ascundă 
Cu vreo mijlocire mai curundă. 


Unii-intrară-în pământ, alţii-în stânce, 
Mulţi în bălți încă să pitulară, 
Prin râpe, lacuri, peşteri adânce; 
lar’ o zătignită cetioară [ceată] 
Vrând a scăpa de-atâte nevoi 
Să băgă-într-o cireadă de boi. 


Mă întreb însă dacă nu cumva exagerăm intenţia ironică/ 
parodică a autorului, privind prin prisma unei alte mentalități, 
secularizate, postmoderne, mai ales că notele de subsol precizea- 


v 


Za: 


„Fiindcă oamenii lucrurile duhovnicești nu-și pot în- 
chipui numai [decât] trupeşte, iar’ lucrurile nevăzute, [le 
reproduc] omeneşte și cu oarecare închipuire vederată [prin 
imaginaţie şi recurs la realitatea imediată], pentru aceasta și 
poetul vrând să scrie bătaia îngerilor cu duhurile necurate, 
face asemănare după oștile omenești; și precum au oamenii 
tunuri și artilerie, așa pune şi la îngeri, precum au făcut şi 
alții [în literatură sau poate chiar în explicaţiile/ comenta- 
riile teologice]. Musofilos”; 

„Aceste toate le-au spus poetul, după preceperea noas- 
tră, și trebu[ile a să înțălege alegoricește, adecă că Sătana au 
vrut să pătrunză și să biruiască cetele îngereşti, dar n-au pu- 
tut. Musofilos”16. 


1% Jon Budai-Deleanu, Tiganiada, op. cit., p. 226-227. 

Există însă şi o altă notă de subsol care, într-o altă ordine de 
idei, ne-a atras atenţia. Comentând atacul nocturn al lui Vlad Ţe- 
peş asupra turcilor, autorul afirmă: „Această năvală este ase- 
mene[a] [celei] ce au făcut Ulis cu Diomed în tabăta traţienilor la 
Troada [Troia]. De n'aș fi cetit însuș' [eu însumi] adevărate cro- 
nice, unde scriu de această năvală, aş gândi că poetul au îm- 
prumutat-o. Erudiţian”!”. Adică, dacă nu ar exista mărturii 
istorice ale evenimentului relatat, ar putea părea un simplu... 
împrumut literar. 

Tocmai cu această periculoasă confuzie (consider eu) între 
realitate și împrumut/ topos literar mă lupt, de ceva vreme...Şi 
care nu este ușor de rezolvat. Ce te faci atunci când nu ai „ade- 
vărate cronice”, cum zice Budai-Deleanu, ci numai indicii, când 
e vorba de epoci foarte vechi sau pur și simplu nu dețţii sau nu 
mai există mărturiile istorice necesare? Nu mai intrăm în detalii, 
dar am băgat de seamă că adesea există tendinţa, mai ales în ceea 
ce priveşte literatura veche, a se face tot felul de apropieri şi simi- 
litudini care nu ţin cont de realitatea epocii şi de a se subsuma 
unui oarecare topos, fapte care nu sunt înseriate... 

În general însă, problema împrumuturilor, a interferen- 
telor, a surselor, este spinoasă și provocatoare de controverse. De 
aceea, astfel de situaţii literare (din literatura mai veche sau mai 
nouă) trebuie cercetate și discriminate cu foarte multă atenţie și 
zăbavă, căci nu este totul ceea ce pare. 

Este, însă, foarte interesant faptul că un greco-catolic ca 
Budai-Deleanu, inserează, la începutul Cântului VIII, o învăţătură 
ortodoxă, isihastă, cea despre treptele atacului demonic, în care 
e implicată libera voință umană: 


In zădar omenirea să plânge 
Cumcă-a toate mari şi mici greşele 


17 Idem, p. 219. 

Dracul poartă vina, care-împinge 
Pe om la strâmbătate şi rele, 
Că cercând lucru-în amărunt bine, 
Întia pricină din om vine. 


Dacă n-ar dare-omul ascultare 
La întia-îindemnătură drăcească, 
Iadul, cu toată ceata sa mare, 
N-ar nimeri ca să-l biruiască, 
Dară noi lucrăm din voie-adinsă 
Şi totuş zicem: dracu mă-împinsă. 


Vede lacomul scula [unealta] străină 
Şi-îndată-o râvnește; dracu-învită 
Apoi, şi nu-i dă loc de hodină, 
Iară el din ce-în ce să-întărâtă, 
Pănă ce-în urmă pofta l-învinge, 
Pănă de lucru străin s-atinge. 


Deci pentru că râvni el îndată 
Când văzu, nu este dracu de vină, 
Ci voia lui spre rău adâncată!... 
Pentru ce-omenirea nu-ș' alină 
Întia porneală, ci-ş arată 
Plecătura-inimii vederată? 


Copila ce vede-întii pe-un june 
Frumos care drag inimii cade 
Rușeşte-în față ca viu cărbune, 
Ochi îi scripesc, suflarea-i scade, 
Şi iacă dracu de-aci precepe 
Că ia pe fecior a dori-începe. 

Apoi să fie cât de curată, 

Dacă nu-și va lua sama bine, 
Fugind ș-uitând pe-acel june-îndată, 
O! câtă jele, câte suspine 
Şi câte fierbinţi lăcrămioare 
O așteaptă-în urmă să-o-împresoare! 


Că diavolul apoi nu-i dă pace, 
Ci-în cuget îi pune ună ş-altă. 
Atâte-arătări viclene-i face 
Pănă-în laţul său o vede-învoaltă, 
Atâta lucră şi măiestreşte 
Păn' sângur cu sângură tâlnește. 


Călugărul încă joară [jură] curăţie, 
lar deacă văzând el o femeie 
Frumoasă venindu-i în chilie, 
Şi el, în loc ca fugă să deie, 
Va rămânea cu dânsa-împreună, 
Pierde-va și el a sa cunună, 


Că diavolul îndată precepe 
Cumcă fratele bucuros vede 
Femei și-i suflă gânduri surepe; 
Deci, pentrucă el fuga nu dede 
Dintr” început, pe dânsul rămâne 
Toată vina poftelor păgâne. 


Nici pentru dievoleasca-îndemnare 
De păcat poate să să sloboadă, 
De-ar face cumva scandală mare 
Sau tocma doar’ mătanii cu coadă! 

Şi-în zădar zice: dracu mă-împinsă! 
Căci pentru ce el fuga nu-întinsă! 


Nu am întâlnit astfel de învățături sau precizări în scrierile 
romano-catolice. Ele sunt însă foarte cunoscute şi repetate în 
arealul ortodox. Sfântul Filotei Sinaitul în Capete [capitole] despre 
trezvie!%5, descrie aceste trepte ale păcatului, pe care, dacă omul 
le cunoaște, se poate împotrivi mult mai uşor ispitelor şi gându- 
rilor rele: 


„Întâi este atacul (momeala), apoi însoţirea [admiterea 
gândului], pe urmă consimţirea (învoirea) [totală], apoi ro- 
birea, pe urmă patima îmbibată de obișnuinţă și continui- 
tate. [...] 

Atacul spun [Sfinţii Părinţi] este gândul simplu, sau 
chipul lucrului născut de curând în inimă [aplecarea, pofta 
spre ceva], ce se arată minții. 

Însoţirea stă în convorbirea cu ceea ce s-a arătat, fie cu 
patimă [înflăcărare, ardoare], fie fără patimă. 

Consimţirea este învoirea bucuroasă a sufletului cu 
ceea ce s-a arătat [în minte]. 

Robirea este ducerea fără voie a inimii [în sensul că 
acum, cu greu se mai împotriveşte], sau amestecarea hotă- 
râtă și nimicitoare a celei mai bune stări a noastre, cu lucrul 
respectiv. 

Iar patima este ceea ce se află cuibărit de multă vreme 
cu împătimire în suflet. 


148 Filocalia românească, vol. 4, traducere, introducere și note de Pr. 
Acad. Prof. Dr. Dumitru Stăniloae, Ed. Harisma, Bucureşti, 1994, p. 134- 
135. 


99 


Dintre toate, cea dintâi e fără păcat [adică momeala 
demonică]; a doua nu totdeauna; a treia după starea celui ce 
luptă [în funcţie de cât este de încercat; dacă este la început 
și încă slab, e mai puţin vinovat]. lar lupta e pricină sau de 
cununi sau de pedepse”. 


Faţă de această scriere, Ion Budai-Deleanu prezintă doar 
puțin mai poetic această luptă, descriind ispita și consimţirea 
omului. Demonul doar ispitește/ tentează pe om, dar nu îl obligă. 
Ci omul păcătuieşte din cauză că se lasă în voia dorinţei/ poftei 
sale, deși este nedreaptă, pentru că vrea „scula străină” (unealta/ 
obiectul care aparține aproapelui și pe care n-ar trebui să caute 
să și-l însuşească) sau iraţională — patima sexuală/ suferințele 
amorului, în ale cărui mreje cad nu numai tinerii, ci chiar și, 
uneori, cei care au depus jurământul castității. 

Expresia „mătanii cu coadă” indică plastic asceza exterioară 
care nu este însoțită și de paza gândurilor și asceză interioară. 

lar versurile ”Rușește-în faţă ca viu cărbune,/ Ochi îi scri- 
pesc, suflarea-i scade”, nu anticipează oare, după cum am mai 
spus, descrierea mult mai detaliată a aceloraşi simptome, din 
Zburătorul lui Heliade? 

Şi din nou ne punem problema unei posibile receptări a 
Țiganiadei, care, la fel ca și Istoria ieroglifică a lui Cantemir și Dida- 
hiile lui Antim Ivireanul — toate publicate târziu — ne ridică totuși 
mari semne de întrebare legate de o posibilă circulaţie anterioară 
publicării și de evidente influențe și împrumuturi... 


+ Să mâie!* — să rămâie/ să rămână; termen vechi, utilizat de 
cronicari, Dosoftei etc („Să fug pre la munte cu pădure 
deasă, / Ca o vrăbiuţă să mâi [să rămâi] fără casă” (Ps. 10, 
5-6)), ulterior şi de Eminescu: „Astfel ades eu nopţi întregi 


1% Jon Budai-Deleanu, Tiganiada, op. cit., p. 234. 

am mas/ Blând îngânat de-al valurilor glas” (Fiind băiet 
păduri cutreieram); 

+ cerbicel5 — ceafă; 

+ tâlni!5! — întâlni (la Dosoftei există și „tâlniș”); 

+ măgure!? — munte; 

+ noaot™ — noi (adj.); 

+ înșilst — dânşii; 

+ ac! — jaf (întâlnit la cronicari); 

+ sâlință!* — silinţă; 

+ jelnică!* — nefericită (întâlnit cu acest sens și la Dosoftei: 
„toată viaţa jelnic”, Ps. 38, 46); 

+ ciude!5 — minunări; 

+ răpausă!* — se odihni; 

+ sângur de sine! — de unul singur, el însuşi; 

e custareis! — existenţă, viață, termen întâlnit adesea la Do- 
softei; 


Intâlnim și expresiile „a vieţii fire” și „a custării ață”1°2, 
autorul reproducând pe scurt imaginea din debutul poemului 


15 Idem, p. 242. 
151 Ibidem. 

152 Jelena, p. 243. 
15 Idem, p. 244. 
15% Idem, p. 251. 
15 Ibidem. 

156 Idem, p. 253. 
15 Ibidem. 

158 ĮIdem, p. 254. 
15 Idem, p. 262. 
16 Idem, p. 264. 
161 Ibidem. 

162 Idem, p. 263-264. 

Viaţa lumii al lui Miron Costin: „A lumii cântu cu jale cumplită 
viiața,/ Cu griji și primejdii cum ieste şi ața”163, 

O expresie tipic bizantină, care face parte din retorica omile- 
tică, e transformată într-o satiră, atunci când și contextul o cere: 
„De-aş” avea piept vârtos ca de-aramă / Şi glas mai mare de-un bou de 
baltă,/ N'aşi putea cânta, de bună seamă,/ Cum să cade, bătălia 
naltă,/ Care negrul norod aici fece,/ Că (spuiu drept!) peste pu- 
tere-mi trece” (Cântul VIII). În altă parte însă uzează și de retorica 
gravă şi de expresia transmisă prin Tradiţie: 


Măcar de-aş avea eu limbi o mie 
Şi-atâte guri bine grăitoare, 
Nu vă-aş putea spune, nice scrie, 
Lăcașurile desmierdătoare 
Şi frumuseţele raiului toate, 
Care pentru cei buni sunt gătate. 


(Cântul IX) 


Ne-a atras atenţia folosirea frecventă a unor termeni pe care 
îi găsim des și la Creangă, cum ar fi „gligan”1* sau „ticăit”15. Dar 
şi o exclamaţie ca „Vai, dragă mămucă” 166, ni-l evocă din nou pe 
autorul Amintirilor din copilărie şi al Poveştilor (Capra cu trei iezi, în 
acest caz). 

Ironia, umorul, hazul nebun al Ţiganiadei, amestecat uneori 
cu scene destul de crude (precum cea — între multe altele — a 


1% Miron Costin, Opere, ediţie, studiu introductiv, note, comentarii, 
variante, indice şi glosar de P. P. Panaitescu, Editura de Stat pentru 
Literatură şi Artă, Bucureşti, 1958, p. 319. 

164 Jon Budai-Deleanu, Tiganiada, op. cit., p. 238-240, etc. 

16 Idem, p. 242, etc. 

16 Idem, p. 241. 

scalpării lui Păpuc de către ursul care „trecea pe-acolea că- 
trănit”1, ar putea constitui motive întemeiate pentru o compara- 
ție între cei doi autori. 

Termeni vechi: 


+ Târgovești!s — pentru Târgoviște, formă veche, de plural (ca 
și București); echivalentul lingvistic, spre exemplu în spa- 
niolă, ar putea fi Burgos!5; 

+ mestecare!7 — cu sensul de amestecare; forma veche o folo- 
sește și Eminescu în Scrisoarea III: „O, eroi!/.../ Aţi ajuns 
acum de modă de vă scot din letopiseţi,/ Și cu voi 
drapându-și nula, vă citează toţi nerozii,/ Mestecând vea- 
cul de aur [Evul Mediu] în noroiul greu al prozii”; 

+ divan!” — consiliu domnesc; 

+ rost! — gură; 

+ priință!5 — forță, putere; 

+ privele!”+ — pluralul pentru priveală, însemnând: imagine/ 
panoramă! spectacol! tablou real; 

«+ bucinul!5 — forma veche, clasicizată de Dosoftei, pentru 
bucium; termenul medieval, utilizat și de Budai-Deleanu, e 
mai apropiat de etimonul latinesc buccinus; 

«+ cununa!” — utilizat cu semnificaţia de: biruința; 


167 Idem, p. 242. 

168 Idem, p. 265. 

16 A se vedea: http://en.wikipedia.org/wiki/Burgos. 
170 Jon Budai-Deleanu, Tiganiada, op. cit., p. 265. 

171 Idem, p. 265. 

172 Idem, p. 266. 

173 Ibidem. 

174 Ibidem. 

175 Ibidem. 

176 Idem, p. 269. 

+ norocul schimbaciu!” — norocul schimbător, traducerea unui 
topos vechi, fortuna labilis; 

+ tăbărea!%8 — îşi stabilea tabăra, tăbăra; 

«+ gătând!” — gătind, pregătind; 

«+ nun! — naș; şi la Eminescu (Călin (file din poveste)): „Socrul 
roagă-n capul mesei să poftească să se pună / Nunul mare, 
mândrul soare, şi pe nună, mândra lună”. 


Ne întrebăm dacă versul „Fiecare-și poartă capu-n braţă” 
(p. 267) este o simplă metaforă (desemnând ameninţarea sub care 
se trăia în acele vremuri crâncene) sau putem lua în considerare 
și inspiraţia dintr-un detaliu aghiografic, din Viața Sfântului 
lerarh Dionisios Areopagitul, care, fiind executat prin decapi- 
tare, şi-a luat capul în mâini şi a mers astfel o bună bucată de 
drum. Din opera Sfântului Dionisios s-au făcut traduceri în 
româneşte în secolul al XVIII-lea!! şi credem că ecourile au fost 
semnificative, pentru că un alt amănunt, din viaţa aceluiași, l-am 
găsit la Iordache Golescul%?. 


+ tărie!® — firmament, cer; 
e nuori% — forma veche pentru nori; 


177 Ibidem. 

178 Idem, p. 271. 

17 Ibidem. 

180 Ibidem. 

181 A se vedea Mircea Anghelescu, Serafimi și heruvimi în poezia 
romantică. Pe marginea poeziei lui I. Heliade Rădulescu, în vol. Romantism şi 
modernitate. Atitudini, reevaluări, polemici, ediție de A. Mihalache și A. 
Istrate, Ed. Universității Alexandru Ioan Cuza, laşi, 2009, p. 371-372. 

182 Jordache Golescu, Scrieri alese, ediție și comentarii de Mihai Mora- 
ru, Ed. Cartea Românească, București, 1990, p. 26, 76. 

18 Jon Budai-Deleanu, Tiganiada, op. cit., p. 281. 

184 Idem, p. 282. 

«+ vârtoape!% — hârtoape, gropi (termenul regăsibil și la Can- 
temir, Istoria ieroglifică); 
hierile!s — fiarele (sălbatice; sg. hiară); 


+ măscară!* — batjocură; 

+ marturi!s8 — martori; 

jaloba!* — plângere, jalbă (formă pe care o reîntâlnim într-o 
poezie a lui Conachi, Jaloba mea!%); 

jeluire!”! — plângere, jelire; 


+ povața!? — călăuza; 

+ ciudate'% — minunate; 

+ pripeşte!** — arde (soarele); 

+ osăbite!*5 — deosebite, de multe feluri; 
«+ năranciuri!* — portocale; 


Descrierea ladului/ a Gheenei, de către Parpangel, bene- 
ficiază de un început poetic şi apoi de o trecere de la poetic la 
oribil şi terifiant (printr-o schimbare de registre cu care autorul 
ne-a obișnuit), intersectându-se și cu detalii oferite de cărțile 
religioase şi de iconografie, dar şi cu Divina Comedie a lui Dante: 


Dar’ o! cum voi spune toate-ahele 


18 Idem, p. 283. 

18 Idem, p. 287. 

15 Idem, p. 288. 

188 Ibidem. 

1% Ibidem. 

1% A se vedea: http://ro.wikisource.org/wiki/Jaloba_mea. 
11 Jon Budai-Deleanu, Tiganiada, op. cit., p. 288. 
12 Idem, p. 291. 

1% Idem, p. 295. 

1% Ibidem. 

15 Ibidem. 

1% Ibidem. 


Ce văzui ș-auzii față de faţă! 
Că sângur pomenindu-mi dă ele 
M-apucă nește fiori și greață, 
Dă groază tot păru mi să-înspică, 
Iar’ inima-mi tremură dă frică. 


Nice-un soare acolo luminează, 
Nici pă ceriu sărin lună cu stele, 
Ci numa văpăile fac rază, 
Însă ce mai văpăi sunt ahele? 
Dintr-însă nori dă fum să rădică 
Şi ploaie dă scântei arzând pică. 


Râuri dă foc încolo ş-încoace 
Merg bobotind ca neşte pârjoale, 
Focul nestâns toate-arde şi coace, 
lar” pe zios, în loc de iarbă moale, 

Jar și spuză fierbinte răsare, 
Nespusă din sine dând putoare. 


Văzui pe toți dracii-în pielea goală, 
Cu coarne-în frunte, cu nas dă câne, 
Păstătot mânjiţi cu neagră smoală, 
Brânci dă urs având și coade spâne, 
Ochi dă buhă, dă capră picioare 
Ş-arepi dă liliac în spinare. 


Văzui muncile iadului toate. 
Cum fii Sătanii-ş' fac izbândă 
Asupra celor morţi în păcate, 
Sau și care au căzut supt osândă. 
O, groaznică ș-amară vedere! 

Vrând a spune, graiu-în gură-mi piere. 


Toate păcatele mari dă moarte 
Au şi pedepse după măsură, 
Căci prin aha şi dă-ahaia parte 
Îş' ia fieşcare certătură [certare/ pedeapsă], 
Prin care-au greșit și dă pre care 
Tras fiind s-abătu dân cărare, etc. 


(Cântul IX) 


Despre descrierea Raiului am mai vorbit ceva mai devre- 


Iarăşi un aspect interesant este acela că Budai-Deleanu nu 
pomenește decât de Rai și de Iad, niciodată despre Purgatoriu, 
deşi ar fi avut ocazia. Cu toate că Dante îi acordă în Divina 
Comedie o atenţie egală ca şi Paradisului şi Infernului, în confor- 
mitate cu falsa „dogmă” romano-catolică, pe care Biserica 
Ortodoxă nu a acceptat-o niciodată (şi pe care şi Cantemir o res- 
pinge vehement în Divanul): 


În raiu nimene nu să sloboade 
Dacă nu e ca lamura curat, 
Dăci, pă care din lăuntru roade 
Dă-ar hi cât dă mic ghimp sau păcat, 
Întii trăbuie pân iad să treacă 
Şi lungă pocăință să facă. 


De-acolo venindu-i zioa scrisă 
Scapă și trecând din vamă-în vamă 

Sosește pănă la poarta-închisă 
A raiului, dar’ nime nu-l cheamă 
Şi nu poate să să bage-în raiu 
Fără carte de la Sân Mihaiu. 


O! dă iadul urât tot să fugi! 
În raiu frumos tot să rămâi, 
Tocma dă te-ar alunga cu drugi! 
Ce desfătări și ce veselii 
Sunt acolo, nu să poate spune, 
Sufletul uimit dă minune! 


Raiul e grădina desfătată, 
Întră ceriu și-între pământ sădită, 
Dă trup pământesc neapropiată, 
Dă minte-omenească negâcită!”, 
Care, după vrednicii, să-împarte 
Sufletelor drepte după moarte. 


Pocăința în lad reprezintă o perspectivă teologică ortodoxă 
(condamnarea la lad devine definitivă abia după Judecata de 
apoi/ finală/ universală), la fel ca și credinţa despre vămile văzdu- 
hului, despre care se face vorbire pe larg în Viața Sfântului Vasile 
cel Nou (un manuscris vechi al acestei aghiografii s-a aflat și în 
posesia lui Eminescu). 

Explicaţiile pe care ni le dăm pentru aceste atitudini sunt 
două: ori greco-catolicismul era, la începuturile sale, mult mai 
apropiat de gândirea și teologia ortodoxă decât de cea romano- 


1% Parafrază la I Cor. 2, 9: „Cele ce ochiul n-a văzut şi urechea n-a 
auzit, şi la inima omului nu s-au suit, pe acestea le-a gătit Dumnezeu celor 
ce-L iubesc pe EI”. 

catolică (ceea ce e adevărat; între timp, lucrurile au evoluat în 
sens contrar, după cum și preconizaseră artizanii catolici ai 
unirii) ori Budai-Deleanu are în vedere o tradiţie literară ro- 
mânească, care este covârșitor ortodoxă și se gândește cumva la 
publicul căruia îi era destinată opera sa. 

Expresia „ca lamura curat” nu este neapărat o aluzie la Pur- 
gatoriul romano-catolic, pentru că de multe ori, în Vechiul şi 
Noul Testament, se vorbeşte despre cel Drept ca despre cel care 
este ca aurul lămurit în foc, asta cu referire la durerile şi ispitele 
din această viaţă... 


+ chiar!” — clar; 

+ sobor!” — adunare; 

+ Cazania% — predica; 

+ curat/ curate»! — limpede, de înțeles; 

+ lămurată?? — lămurită, clară (filosofia cea lămurată = învăţă- 
tura cea clară); 

+ ajun? — ajunare, post; 

+ măcrie [rădăcini măcrie)?% — de la macru, însemnând slab; 

+ Qingașe [obiceiuri gingaşe ale oamenilor din orașeP% — fine, 
rafinate; având în vedere însă și contextul în care se face, 
parodic, apologia pântecelor pline în care „stă toată/ Filoso- 
fia cea lămurată”, putem lua în considerare și o intenţio- 
nată interferență semantică cu semnificația veche a cu- 


1% Jon Budai-Deleanu, Tiganiada, op. cit., p. 301. 
19 Idem, p. 302, 310, 319. 

20 Idem, p. 302. 

201 Idem, p. 301-302. 

202 Idem, p. 302. 

203 Idem, p. 303, 305. 

204 Idem, p. 303. 

205 Idem, p. 304. 

vântului gingaş, care însemna gras (în Letopisetul lui Gri- 
gore Ureche, spre exemplu, se face referire la caii gingaşi ai 
turcilor, în bătălia de la Podul Înalt). 

+ lavirint?” — labirint (forma veche se regăseşte la Cantemir); 

+ rânduială? — ierarhie, ordine; 

+ tocmală?% — ordine — la Dosoftei, de asemenea; 

+ divan?” — sfat, consiliu; 

+ asemene?! — aceeași (asemene vrednicie); 

+ pricire2!? — stârnire, motiv; 

+ îndesine?2!5 — singură, de la sine; 

+ Supțiri?i+ — subtile (voroave supțiri = cuvinte/ cuvântări/ 
discursuri subtile, abile); 

+ de-amăruntul?!5 — cu de-amănuntul; 

+ amegei?!S — amăgitori,; 

+ volnicie2! — voinţă (liberă voinţă); 

+ să strămută2!8 — se schimbă; 

+ răpace?! — lacome; 


2% În Biblia de la 1688, gingașii (substantiv) înseamnă „mai marii 
cetății”, cf. Mihai Moraru, De nuptiis Mercurii et Philologiae, Ed. Fundaţiei 
Culturale Române, București, 1997, p. 181. 

2% Ion Budai-Deleanu, Ţiganiada, op. cit., p. 305, n. 1. 

2% Idem, p. 306, 309. 

2% Idem, p. 306. 

210 Idem, p. 307. 

211 Idem, p. 307. 

212 Idem, p. 309, 317. 

213 Idem, p. 310. 

214 Idem, p. 311. 

215 Ibidem. 

216 Idem, p. 314. 

217 Idem, p. 314, 319. 

218 Idem, p. 315. 

2 Idem, p. 316. 

+ nime” — nimeni; 

+ vechie2! — veche; 

+ pravile? — legi, legislații; 

+ soiu?” — neam; 

+ în pripă? — în grabă; 

+ ispitire2% — încercare, experienţă; 
+ mişel2 — sărman, amărât; 

+ Ovilită?27 — ofilită; 


Ion Budai-Deleanu amintește în câteva rânduri de istoria 
veche, arătându-se un pasionat cercetător și cunoscător al istoriei 
antice şi al istoriei în general. 

Apar și titulaturi vechi ale unor demnități: „vozi, vornici, 
spătari,/ Logofeţi, visternici şi păharnici”2%. Dar și altele, mai noi: 
„ministri, lorzi și pairi”?”. 

Contextul dezbaterilor pe teme politice, pentru alegerea 
unei forme de guvernământ de către ţigani, îi oferă autorului pri- 
lejul de a introduce în text, începând cu Cântul al X-lea, mai multe 
neologisme decât de obicei, ca spre exemplu: modă?%, delegat2!, 


2% Idem, p. 317. 
221 Idem, p. 318. 
222 Idem, p. 320. 
23 Ibidem. 

224 Ibidem. 

25 Idem, p. 326-327. 
226 Idem, p. 328. 
27 Idem, p. 338. 
228 Idem, p. 306. 
22 Idem, p. 329. 
230 Idem, p. 307. 
231 Idem, p. 309. 

soțietate??, democrație”, republică, democrateca?5, predeşti- 
nat, aristocrație”, autoritate, energhie, anarhia2”, pragma- 
tece2%, proprietăți [sufletești], monarh absolut?%, demanții, 
eleganții, visuitori [visători]?%, patrioți“, intrige2?, teoria, 
prăcteca?5, autocrât?*, privileghii?5, noablă [nobilă], egoist, de- 
putâția?” etc. 

Autorul nu ocolește însă nici grecismele: protimisire?*, 
metahirisind?*. 

Gâlceava (un termen pe care autorul îl utilizează de câteva 
ori, fiind posibilă şi o aluzie la Divanul sau Gâlceava lui Cantemir) 
țiganilor are ceva din Caragiale, mai precis din O noapte furtuoasă 
şi din Conu Leonida față cu reacţiunea, cu monologurile lor pe tema 
guvernării ideale și a reacționarilor: 


Unii poftea ca nice-un sărac 
Să nu fie-în ţara țigănească, 


22 Idem, p. 311, 324. 
233 Idem, p. 313, 321. 
234 Idem, p. 315, 316. 
235 Idem, p. 316. 
236 Idem, p. 317. 
237 Idem, p. 319. 
238 Idem, p. 320. 
29 Idem, p. 325. 
20 Idem, p. 326. 
%1 Idem, p. 327. 
22 Idem, p. 330. 
28 Idem, p. 331. 
24 Idem, p. 336. 
25 Idem, p. 337. 
246 Idem, p. 338. 
27 Idem, p. 350. 
248 Idem, p. 321. 
29 Idem, p. 328. 

Alţii, ca de bir şi dare-în veac 
Nimic să nu să mai pomenească. 
Ceșştea, ca nice-o slujbă să fie, 
Ceia, ca-alţii să le lucre moşie!... /.../ 


Mulţi oameni înțălepţi să sculară 
Cu voroave supțiri ş-învăţate, 
Carii de-amăruntul arătară 
Că monarhia este din toate 
Cea mai bună şi mai potrivită 
Pentr-o soţietate-omenită. /.../ 


Ş-adevărat! ori că nu-i viață 
Fericită,-ori numa-în republecă; 
Aceasta sperienţa ne-învaţă, 
Dar’ nice toate mă înduplecă 
Ce-adusă Baroreu pentru monarhie, 
Măcar adevărată să fie. 


În republecă-omul să rădică 
La vrednicia sa cea deplină, 
Fie de viță mare sau mică, 
Aibă-avuţie multă sau puţină, 
Totuş' asemene drepturi are 
Cu cela care este mai mare. 


Lui e patria ca dulce mamă, 
lar” el patrii ca ş-un băiat; 

Şi nu-în zădar fiiul ei să cheamă, 
Căci îi dă hrană, viaţă, stat, 
Om slobod îl face și viteaz, 

Ba-l mângăe-în vreme de năcaz. 

De-ar fi monarhia cât de bună, 
Cu vreme să mută-în despoţie 
Care-apoi pe tirani încunună; 
Acești duc pe norod la șerbie, 
Apasă-în țărână ș-ovilesc 
De-a-purure neamul omenesc. 


În răpublecă-s toți cetăţenii 
Fraţi și fii a unii maice bune, 
Ei sunt a ţării deobște moștenii, 
Legea pre toți asemene-i pune, 
Şi, de-are carevaș' osăbire, 

E sângur cel cu-îmbunătăţire. 


Care-i mai vrednic dregătorește, 
Ales fiind cu deobşte voinţă, 
Însă nu dă porunci volniceşte, 
După-a sa părere şi putinţă, 
Ci fieștecare dregătoriu 
E numa de legi-împlinitoriu, etc. 


(Cântul X) 


Inaintea lui Nicolae Filimon, Budai-Deleanu introduce în 
literatură critica la adresa ciocoilor2%: 


Spre-aceasta monarhul totdeauna 
Alege pre cei ce-s mai de-aproape, 
Ce pe lângă tronul său s-adună, 
Aibă ei direpte sau doară schioape 


250 Idem, p. 330-331. 

Socoteli. lar” acei mai cu samă 
Curteni sau ciocoi de curţi să cheamă. /.../ 


Eu nu vă grăiesc din teorie, 
Ci din prâcteca de toate zile. 
Căutaţi la fieșcare-împărăţie, 
Câte strâmbătăţi şi câte sâle 
Să tâmplă bieţilor cetățeni 
Prin acest feliu de ciocoi curteni)... 


Debutul Cântului al IX-lea introduce în scenă. ..filosofia. 

Felul acesta, de a intertextualiza, pe rând, literatura veche și 
modernă, istoria veche și modernă, filosofia veche şi modernă, 
genurile literare, de la cronică la basm şi la discursul politic, recu- 
perarea secvenţială și bine delimitată, în text, a unor atitudini 
literare sau filosofice, din opere universale celebre ori din cano- 
nul literar românesc, ori a tiparului lingvistic ce le poate fi atri- 
buit, toate acestea indică un singur lucru: intenţia. Încât Țiganiada 
devine din ce în ce mai mult un...discurs literar și nu mai pare a 
fi naraţiunea în versuri a unei aventuri. 

Avertizam, în nenumărate alte ocazii, că atitudinea 
dramatică a unor poeți a fost puţin luată în seamă de critica lite- 
rară, şi ofeream (şi susţinem mai departe) exemplele lui Bolin- 
tineanu și Eminescu. 

În cazul lui Budai-Deleanu, excesul de retorică polemică și 
dramatizare a operei (impresie consolidată de dialogul perso- 
najelor-spectatori din subtext) are consecințe paradoxale, pentru 
că, pe de o parte, se poate trage concluzia anticipaţiei (extrem de 
precoce) a postmodernismului iar, pe de altă parte, concluzia 
contrară a înrădăcinării adânci într-o mentalitate tradițională 
care alegorizează şi filosofează în așa fel încât se străvede mereu 

în fundal schema retorică (intenţionat tautologică, precum este, 
spre exemplu, mai departe evocatul refren peren al nimicniciei, 
infuzat subcutanat în pretenţia de dominație a concretului și a 
materialității). 

Astfel, Budai-Deleanu, după ce căinează — în urma lui Plaut, 
Erasmus și Hobbes%! — faptul că „omul pe om strică ș'ucide”2%, 
dezvoltă, în altă gamă, străvechiul dicton biblic, care a făcut 
carieră în literatura română (de la cea medievală la Eminescu), al 
deşertăciunii deşertăciunilor (vanitas vanitatum): 


Săracă omenire-obidată! 
Nu-ţi ajunge că vreme puţină 
De-a viețui în lume t-e dată, 
Ş-acuş iară te-întorci în țărână, 
Nu-ţi ajung destul să pătimești 
Slăbiciunile tale fireşti? 


Dar tu ţi-otrăvești încă ş-acele 
Puţine zile ce din viață 
Îţi rămân fericite ș-a tele, 
Dându-te patimilor în braţă, 
Care nu-ţi aduc bine ș-odihnă, 
Ci tot rău, năcazuri şi netâhnă. 


Muritoriul pentru bogătate 
Plutește pre mări primejdioase, 
Mărgele şi pietrii nestămate 
Căutând, sau de mari elefanţi oase: 
După-atâta-în urmă sbuciumare, 
Cade hrană peştilor de mare! 


251 A se vedea: http://en.wikipedia.org/wiki/Homo_homini_lupus. 
22 Ion Budai-Deleanu, Tiganiada, op. cit., p. 342. 

Apucându-l poftă de domnie, 
Să luptă-în gânduri zioa şi noapte, 
Dar fiindcă sau n-are tărie, 
Sau proiecturile nu i-s coapte, 
Cu capu-în urmă vina-ş' plătește, 
Viţa toată-i piere mișelește. 


lar” care-ajunge la-întiețime, 
Despot şi tiran fără milă 
Să face-asuprind biata mulțime. 
Atunci lege-i putinţa cu sâlă, 
Voia lui e poftă desfrânată, 
lar’ porunca crudă, neîndurată. 


Puind el tot dreptul în putere, 
Face pe cel mai slab să-i slujască 
Despoindu-l cu sâla de-avere, 
Apoi cu îndrăzneală tâlhărească 
Robeşte ţări, arde orașe, sate, 
Şi pe unde merge strică toate. 


Fii de la părinţi ia-în tărie, 
Armându-i asupra lor ş-a toată 
Patria, din deșartă mândrie, 

Cu oaste la război învățată, 
Face-asupra tuturor năvală; 

De sânge-omenesc nu să mai spală. 


Un tinăr Machidonean să scoală 
Şi junghie-o jumătate de lume. 
Pentru ce? Pentru deșartă fală 


Vrând a dobândi slavă şi nume!... 
Pentru triumf a Romii cetate 
Junghie ceaialaltă jumătate; 


Un Cinghişhân, un Tamerlán face 
Tot aceaiaş, din altă pricină, 
Adecă sânge-a vărsa le place 


De-alt neam, ce-altor dumneziei să-închină!... 


lar’ spaniolii pentru bolovani 
Cu aur, taie pe mexicani. 


Un arap [arab] cu sabiaîntr-o mână 
Cu Alcorânul [Coranul] în ceaialaltă, 
Taie pe toți ş-apasă-în ţărână 
Ce nu cinstesc luna-îngiumătată 
Nu-i primesc visurile şi care 
Nu-și taie împrejur mădulare!... 


Şi cestor slăviţi tâlhari putință 
Tu le dăduși, oame ticăloase! 
Tu le-împrumutași ajutorință 
Spre fapturi atâta nemiloase, 
Spre-a fraţilor tăi crudă junghiare! 
Dar încă-aceasta puținu-ţi pare. 


Ci ca să-ți covârșești răutate, 
Scornești noao legi, faci dumnezei 
Împrotiva ceii-adevărate 
Dumnezeirii! Pui noi arhierei, 
Noao beserici şi-închinăciuni, 
Toate-a dreptii minţi îngânăciuni. 

Înveţi dogme, care nice-o minte 
Le cuprinde,-obiceaiuri afară 
De fire și crezământuri sfinte, 

Însă nice-o ştiinţă-adevară, 
Nice-o precepere și sâmţire 
Potrivită cu omeneasca fire. 


Tu-înveţi pe om ca el să nu vază 
Când vede, să nu ştie când știe, 
lar” cându-i de-a crede, să nu crează, 
Zâcându-i că mintea-i nebunie, 
Sâmțţirea-i patimă rușinată, 
Firea-i totdeuna necurată. 


Mai departe, obiectul criticii autorului îl constituie fana- 
tismul religios. 

Însă, privind mai sus la fragmentul poetic citat, plutirea pe 
mări primejdioase este un topos ultrasolicitat în literatura română 
medievală (și pe care nici romantismul nostru nu l-a trecut cu 
vederea). L-am analizat în trecut și am făcut, de asemenea, nu- 
meroase trimiteri, cu alte ocazii, la această analiză. 

Strofele acestea ale Țiganiadei ne aduc aminte atât de textele 
pe tema ubi sunt? din literatura română veche, cât şi de poemele 
Conrad al lui Bolintineanu și Memento mori al lui Eminescu. Și ne 
gândim la evocarea -— strict negativă, în cazul de față — a unor 
personalități istorice ca Alexandru Macedon, Gingis/ Ginghis 
Han şi Tamerlan. Reamintim versurile lui Miron Costin, din poe- 
mul Viața lumii: 


Vremea petrece toate; nicio împărăție 
Să stea în veci nu o lasă, nicio avuţie 

A trăi mult nu poate. Unde-s cei din lume 
Mari împărați şi vestiți? Acu de-abiia nume 
Le-au rămas de poveste. Ei sântu cu primejdii 
Trecuţi. Cine ai lumii să lasă nădejdii? 


Unde-s ai lumii împărați, unde ieste Xerxes, 
Alixandru Machidon, unde-i Artaxers, 
Avgust, Pompeiu şi Chesar? Ei au luat lume, 
Pre toţi i-au stinsă cu vremea, ca pre niște spume. 


Fost-au Ţiros împărat, vestit cu războaie, 
Cu avere preste toți. Și multă nevoie 
Au tras hândii și tătarii și Asiia toată. 
Caută la ce l-au adus înșelătoarea roată: 
Prinsu-l-au o fămee, i-au pus capul în sânge. 


„Satură-te de moarte, Ţiros, și te stinge 

De vărsarea sângelui, o, oame înfocate, 

Că de vrăjmăşiia ta nici Ganghes poate 
Cursul său să-l păzească”. Așa [batljocureşte [timpul] 

Împărăţiile lumii, așa [le] prăvăléşte?". 


Faptul că în loc de Artaxerses şi Cirus, spre exemplu, Budai- 
Deleanu îi pomeneşte pe Gingis Han și Tamerlan nu schimbă 
deloc semnificaţia retoricii. 

De la Tamerlan își revendica Dimitrie Cantemir descen- 
denţa, iar acesta era un personaj cunoscut, începând din Renaș- 
tere, în literatură, istorie şi muzică. 


23 Miron Costin, Opere, ESPLA, 1958, op. cit., p. 321. 
254 A se vedea Ștefan Lemny, Cantemireștii. Aventura europeană a unei 
familii princiare din secolul al XVIII-lea, Ed. Polirom, laşi, 2010, p. 29-31. 

Dar strofele citate din Tiganiada ne readuc în minte și 
Scrisoarea I a lui Eminescu. Pentru că versurile „Muritoriul pen- 
tru bogătate/ Plutește pre mări primejdioase” şi, respectiv, „Apu- 
cându-l poftă de domnie,/ Să luptă-în gânduri zioa și noapte”, 
nouă ni-l rememorează pe Eminescu: “Vezi pe-un rege ce- 
mpânzește globu-n planuri pe un veac /.../ Iară altu-mparte 
lumea de pe scândura tarăbii,/ Socotind cât aur marea poartă-n 
negrele-i corăbii” (Scrisoarea I). 

În ceea ce privește critica religioasă, ea nu reprezintă un 
discurs sceptic, ci, atent subliniat de către autor, un reproș la 
adresa celor care inovează în materie de dogme și teologie (recte 
protestanții) şi, respectiv, a celor care își justifică crimele prin co- 
mandamente religioase. 

În textul citat supra, autorul se referă în mod deschis la 
Alcoran/ Coran şi, prin urmare, la musulmani, dar mai departe va 
vorbi şi despre „incviziția sfântă”%5 şi obiceiul romano-cato- 
licilor de a-i arde pe rug pe cei condamnați ca eretici. 

Dar Budai-Deleanu crede în „adevărata Dumnezeire” şi că 
„mintea dreaptă” I se închină Acesteia”. 


25 Ion Budai-Deleanu, Tiganiada, op. cit., p. 348. 

256 În altă parte, atribuia chiar unei căpetenii demonice, lui Velfegor/ 
Belfegor (am mai făcut referire, anterior), inspirarea acestor adaosuri 
fictive/ fanteziste (pe care le numeşte schime [schimonosiri, desfigurări ale 
credinței prin inventarea de superstiții]) față de teologia ortodoxă/ dreapta 
închinare — reamintim versurile: 


În urmă Velfegor vorbă-apucă, 
Stăpânul credințelor deşerte, 
Zâcând: „Nu-l opresc eu să să ducă 
Cărui i voia să să mai certe 

Odată, dar mie la-împărţire 

A fi cu dânsul nu-mi vine-în fire. 

Apelul la Democrit şi Heraclit” este inserat însă nu unei 
dezbateri filosofice pe marginea filosofiei lor, ci acestui mai vast 
discurs pe tema nimicniciei/ deșertăciunii/ vanității umane: „0a- 
me ticăloase!”. 

Budai-Deleanu explică uneori la subsol neologismele pe 
care le introduce în text. Ne-a atras atenţia faptul că, pentru un 
derivat neologic, face trimitere la Minei: „Organisită va să zică 
rânduită |„Organisită va fi cetatea”]. Vine acest cuvânt de la 
orgán, care cuvânt se află şi în Meneiul nostru. [...] Filologos”2%8. 

Ne întrebăm dacă - având această mărturie a lecturii 
Mineielor, din partea lui Budai-Deleanu -— autorul Ţiganiadei, în 


Eu mă sârguiesc în tot adinsul 
Ca cea mai mică rază de lumină 
Care-în om fu născută cu dânsul, 
Să-o-întunec să nu fie sărină; 
Ş-am făcut acu multe ispite 

Cu tot feliu de-arătări măestrite. 


Fieșcare crede în vreo lege 
Care-o socotește preste toate, 

Şi tot însul prin minte s-amege 
Sau lăturiș din cale s-abate. 
Așa-l întunec! de nice sâmte 
Că-are vreo precepere sau minte. 


Fanatismul și Suprăstăciunea, 
Ceste-a mele doao slujitoare, 
Toată-adevărată-închinăciunea 
Dumnezieirii ceii făptoare 

În schime-o prefac necuvioase, 
Nevrednice, ba și ruşinoase. 


25 Ion Budai-Deleanu, Tiganiada, op. cit., p. 341-342. 
28 Idem, p. 358, n. la. 

care am sesizat în câteva rânduri o sensibilitate preromantică la 
adresa naturii, nu cumva avea în vedere deopotrivă perspectiva 
şi expresivitatea prefețelor din cărțile liturgice evocate. 

Reamintim că, la sfârşitul secolului al XVIII-lea, tocmai 
unele prefețe ale Mineielor lui Chesarie Râmniceanul, tipărite 
începând cu 1776, alături de alte texte de factură ecleziastică? 
(urmate ulterior, în prima parte a secolului al XIX-lea, de textele 
de întâmpinare a noului an, din revistele vremii — Albina ro- 
mânească şi alte periodice —, ale lui Asachi, îndeosebi), reprezintă 
primele meditații (pre)romantice din literatura noastră. 


2% Encomionul lui Gherasim Putneanu (1770) şi miscelaneele lui 
Gherasim Clipa, vezi N. A. Ursu, Contribuţii la istoria literaturii române, Ed. 
Cronica, lași, 1997, p. 285 ș. u. şi Mircea Anghelescu, Mistificțiuni. Falsuri, 
farse, apocrife, pastişe, pseudonime şi alte mistificații în literatură, Ed. Com- 
pania, București, 2008, p. 57. 

Cei care introduc un nou limbaj şi nuanţe literare în care se exprimă 
o filosofie mai veche (altfel spus, cum ar zice Budai-Deleanu, „un gust nou 
de poesie romănească”) sunt, nu de puţine ori, feţe bisericești. 

Cazul prefeţelor la Minei, în care Episcopul Chesarie de Râmnic 
introduce fragmente din Enciclopedia franceză ar trebui să ne facă să regân- 
dim așa-zisul iluminism românesc, în lumina tradiţiei şi a istoriei ro- 
mânești. Succesul deosebit al lui Voltaire pe piaţa literară românească (de 
care vorbeşte Paul Cornea), trebuie bine cântărit, din această perspectivă. 

M. Anghelescu sesizase în altă parte, cu privire la poezia anotim- 
purilor: „Adevărata viziune preromantică a primăverii, poezia blândă dar 
nelipsită de măreție a peisajului, a cărui descriere se confundă cu expresia 
unui sentiment complex şi nedefinit, o reverie melancolică cuprinzând 
într-o îmbrăţişare universală cerul și pământul, lumina divină a zilei ca și 
culorile necunoscute ale asfinţitului, foșnetul frunzelor şi cântecul înde- 
părtat al păstorilor, apare nu în versurile poeților consacrați |Conachi, lancu 
Văcărescu, loan Cantacuzino, etc.] [...], ci în proza întâmplătoare [s. n., în 
sensul că nu era literatură pură] a ieromonahului Eufrosin Poteca, fost 
student la Pisa și Paris, într-o predică de Paşti din 1826”, cf. M. An- 
ghelescu, Există un preromantism românesc?, op. cit., p. 96. 

Mai departe, dezbaterea țiganilor pe tema alegerii formei de 
guvernământ ajunge la o concluzie neașteptată, în care din nou 
recunoaștem o ironie ascuţită la adresa politicii românești: 


După ce mult capete-și bătură 
Şi minţii îș frânsără-aceşti aleși, 
În urmă-un mare fără măsură 
Aşezământ alcătuiră-și, 
Ce păn' astezi la noi, ţigănește 
Anti-barorea să numește. 


Din care va vedea fieştine 
Că ţiganii din toate ştiute 
Forme de chivernisiri streine, 
N-au așezat vruna, ci din tute 
Luând cel mai bun şi de folos, 
Toate cele-întoarsără pe dos. 


Adecă puseră să nu fie 
Stăpânia lor nici monarhică, 
Nici orice feliu de-aristocraţie, 
Dar nici cu totul democratică, 
Ci demo-aristo-monarhicească 
Să fie ş-așa să să numească. 


Era toate-înțălepte și bune 
Rândueli, după-a lor socotinţă; 
Ş-acum sfătuiea pe cine-ar pune 
Plinitoriu ceştii deobște voinţă, 

Care toate să chivernisască 
După-astă lege-anti-barorească. 

(Cântul XI) 


Încercând să aleagă ce era mai bun din toate, rezultatul n-a 
fost cel scontat, ci acela că: „Toate cele-întoarsără pe dos”. O 
realitate pe care o recunoaștem până în ziua de astăzi în încer- 
cările şi pretenţiile de emancipare, care nu ţin seama de condițiile 
practice asupra cărora trebuie aplicate principiile şi teoriile pro- 
puse. 

Numai că nici această soluţie nu rezistă prea mult, pentru 
că intervin „lăieţii şi goleţii/.../ şi ciurarii sumeţi”?% care se 
declară nemulțumiți și care cer să-și aibă un „vodă”, cu „divan şi 
boerie”%1, Adică, fără prea multă filosofie politică: „Ce ne trebue 
noao sfat mult?” 26, 

Armata de țigani nu a apucat o înfruntare cu turcii, dar se 
decimează singură în încăierarea care urmează disputelor politi- 
ce, la finalul epopeei, în care cele şapte cete ale ţiganilor se 
războiesc între ele până la auto-lichidare. Toată aventura lor ar 
putea fi rezumată prin versurile (dacă acceptăm să le oferim un 
alt sens, decontextualizat): „Din chaos, Doamne-am apărut/ Şi m- 
aș întoarce-n chaos” ...%3. Și credem că putem invoca descifrarea 
autorului însuși, conferită alegoriei sale, în Cântul I: 


Apoi zică cine câte ştie, 


20 Ion Budai-Deleanu, Tiganiada, op. cit., p. 363. 

21 Idem, p. 367. 

262 Idem, p. 366. 

2% Joana Petrescu a făcut observaţia că ţiganii „se reintorc la haosul 
primar”, cf. loana Em. Petrescu, Ion Budai-Deleanu și eposul comic, op. cit., 
p. 200. Dar acest haos primar nu este, cum crede aceasta, „non-existență” 
(Idem, p. 196) — nici în Tiganiada și nici în filosofia antică —, ci doar dezor- 
dine, lipsă de armonie/ ordine (cosmos). 

Eu cu mândru Solomon oi zice: 
Toate-s deșerte și nebunie!... 
Căci numa de-acel este ferice 

Care pe sine-a cunoaşte-începe. 

Şi firea lucrurilor pricepe. 


Dela miază noapte mai departe, 
Sus, în văzduhul întunecos, 
Este-un loc (precum scrie la carte) 
Cărui zic filosofii haos, 
Unde neîncetata bătălie 
Face-asupra stihii stihie!...264. 


Heraclit susținuse că războiul e părintele tuturor lucrurilor. 
Poate că asocierea lui Solomon cu Heraclit nu este întâmplătoare: 
primul spusese „Nimic nou sub soare” (Eccl. 1, 9), iar al doilea că 
„Soarele este în fiecare zi nou”. Şi că: „Totul curge și nimic nu 
durează”. O filosofie care a gravitat îndelung pe orbita literaturii 
române (sau pe orbita căreia a gravitat scriitura românească), 
caracterizând existența pământească drept efemeră... 

De asemena, cunoaşterea de sine socratică este pusă, în 
descendență patristică, tot sub semnul deşertăciunii: în sensul că 
omul trebuie să-și recunoască nimicnicia/ vanitatea. 

Însă opera lui Budai-Deleanu nu se termină în cheie pa- 
rodică. Autorul părăsește încăierarea țiganilor pentru a reveni la 
destinul lui Vlad Ţepeş și al românilor. Ceea ce ne avertizează 
încă o dată, dacă mai era nevoie, că ne-am aflat tot timpul în 
mijlocul unei ficțiuni alegorice și al unei satire cu intenţii morale. 


24 Cu privire la această strofă, Călinescu spusese: „Cosmologia se 
face în termeni bisericești”, cf. G. Călinescu, Istoria literaturii române de la 
Origini până în prezent, op. cit., p. 77. 

Şi, în final, apare un nou personaj, Romândor, care — decrip- 
tând alegoric și profetic situaţia — reprezintă viitorul românilor, 
speranţa de a se elibera de sub stăpânirea păgână. Dacă...nu se 
mai ceartă ca țiganii. Mai pe scurt. 

Dincolo însă de această simplificată concluzie, Tiganiada e o 
alegorie complexă, având o simbolistică ramificată și multiple 
paliere de semnificaţie. 

Fragii ca sugestie erotică la Budai-Deleanu şi 
Ion Barbu 


Observam altădată că Ion Barbu a împrumutat „tronul de 
rouă” al rigăi Crypto de la Bolintineanu, din poezia în care omul 
este un „rege cărui cerul a dat tron de rouă” (Elegie). 

Dar şi alegoria fragilor e introdusă și adaptată în poemul 
barbian dintr-un alt context poetic, și anume din Tiganiada. 

La nunta lui Parpangel cu Romica, după ce cântă Neanes 
(un fel de menestrel, al cărui nume reprezintă sunetele cu care se 
ia tonul în muzica psaltică: ne-a-nes), la ceteră cu strune de 
mătase, un cântec de nuntă în care Budai-Deleanu reia tradi- 
ționala temă a vânătorii din oraţiile de nuntă, vine la rând 
cimpoieriul Viorel (nu excludem anumite influenţe dinspre Deca- 
meronul lui Boccaccio asupra lui Budai-Deleanu, în felul în care 
se succed aceste povestiri erotice în versuri; după cum nu 
excludem, în ceea ce privește tendinţa spre grotesc, nu de puţin 
ori sesizabilă în Tiganiada, şi alte ecouri dinspre Rabelais) care 
„au cântat miresii din cimpoi/ O cântare scornită de el/ Când 
fusese-încă la Dorohoi”. 

Şi această alegorie este destul de străvezie. Nu prin tradiţie, 
ci pentru că poetul intenționează să fie transparentă: o tânără 
plecată la cules de fragi se rătăcește în pădure și se întâlnește cu 
Eros, care îi dăruiește o...„mură de-amor” (pentru că și erotis- 
mul, ca și eroismul, e parodiat și, în consecinţă, e vulgarizat și 
condimentat cu trivialitate): 


Eram tinără ş-încă fragedă, 
Mi-era lumea şi zilele dragi. 

Într-o zi fără nor și lucedă?5, 
Tocma pe vremea când să coc fragi, 
Toate mearsără prunce tinere 
La fragi, vesele, cu-a lor pinere. 


Şi eu ducu-mă cu-a mea pinară, 
Eu încăîn codru la fragi roșii, 
Dar’ ah! iacă-mă-în urmă sângură, 
De-a mele soaţe eu rătăcii. 

Eu strig, chiemu-le, dar’ zădarnice 
Sunt chiemările mele-amarnice. 


Eu vărs lacreme, stau în cumpănă 
Şi mai că-mi vine de-urât să moriu, 
lacă un tinăr când mă tâmpină, 
Cu chip şi haină de vinătoriu 
Care zise-mi: „Pruncă tinără, 
Ce verşi lacreme, ce te supără?”. 


„Oh, mă supără (zişi) că iacătă, 
De-a mele soaţe eu rătăcii! 
Acuş' soarele mândru scapătă 
Ş-încă eu drumul nu nimerii! 

La drum scoate-mă, de-oi fi trainică, 
O! bun tinere, ţi-oi fi harnică”. 


Zâmbi tinăru ca și zorile 
Ş-i roși faţa ca şi rubin”; 


25 E un cuvânt creat de Budai-Deleanu, un termen poetic. Nu se dă 
în lături, după cum se vede, nici de la creaţia lingvistică spre îmbogățirea 
registrului poetic, așa cum procedase şi Dosoftei, înaintea lui. 

26 Epitetul rubiniu/ de rubin este utilizat, caracterizând zorile sau 
crepusculul, și în epoca pașoptistă. 

Cu dâns râsără d-albe florile, 
Soarele râsă pe ceriu sărin. 
El s-apropie şi mă-împresură, 
Biata d-inimă mie-mi tremură. 


lar’ în pinăra mea cu fragile, 
El pusă-o mură lin linişor, 
Nu de cele ce culeg dragile 
Fete prin codru cel verdişor, 
Dar’ cu murele foarte seamănă, 
Poţi-i zice tu mură geamănă. 


Nu e fagure, mursă proaspătă 
Aşa de dulce, nice zahăr. 
Zieii poate că numa s-oaspătă 
În ceriu șâînchină cu cel păhar. 
Nu-s a luncilor toate murele 
Aşa bune și mai mult vesele! 


Strigai: „Tinere, drăguţ pretene, 
Spune-ți numele, dulce pruncşor!”. 
Iar el: „Verzile ceste cetine 
Mă cunosc numa ca vânătoriu, 
Maica este-mi dulcea Vinere [Afrodita] 
Vânez inime blânde, tinere!... 


lar” tu jură-te, pruncă tinără, 
Că-mi vei fi bună, eu-s AmoOr!...”. 

Zisăi: „Juru-mă pe-astă pinară, 
Că pentru tine eu viiu şi moriu!...”. 
De-atunci pare că nu-s dulci fragile 


Cumu-s murele de-amor, dragile!...” 

Cântând Viorel, fetele toate 
De ruşine faţa-ş ascunsese 
Celor alte femei după spate, 
Dar' urechile nu-și închisese 
Şi râdea pe-ascuns de cele mure 
A lui Viorel, mari, de pădure. 


Iniţierea erotică e prezentată într-un veșmânt imagistic de- 
poetizat și profan, ca o gustare dintr-un fruct sălbatic, de pădure, 
care e mura — o altă aluzie parodică, la adresa mărului sau a 
rodiei din imaginarul occidental. 

Nu puţine și nici dificil de sesizat sunt și aluziile obscene. E 
poate primul exemplu de text obscen dintr-o operă însemnată a 
literaturii române. Altfel, versuri triviale se scriseseră și circula- 
seră și mai înainte, dar de sine stătătoare. 

La finalul Cântului IV, un comentariu care este de fapt vocea 
din off a autorului, deplângând rătăcirile lui Parpangel în cău- 
tarea Romicăi, are însă neașteptate accente...critice la adresa fe- 
minității considerate frivole: 


Rău-mi pare, drăguţ Parpangele, 
Că-atâta pățeşti pentru-o copilă, 
Că nu-s vrednice de-atâta jele 
Copilele, ba nice de-o milă!... 
Căci puţine sunt, foarte puţine!... 
Cu care să te nărăvești bine2”. 


267 Nu este aceasta singura ocazie în care femeile au parte de o critică 
dură. Între cei chinuiţi în Infern (în descrierea Gheenei pe care o face 
Parpangel) se află şi femeile care își ucid soţii pentru a se căsători cu ibov- 
nicii lor: 


Muierea care pă-al său bărbat 

Ion Barbu e doar mai...ermetic, deşi, cum notam şi altădată, 
intenţia seductivă a regelui ciupercilor este relatată în termeni 
care nu mai lasă loc de dubiu și care solicită cititorului intuiţia 
instantanee a erotizării: 


De la iernat, la pășunat, 
În noul an, să-și ducă renii, 
Prin aer ud, tot mai la sud, 
Ea poposi pe mușchiul crud 

La Crypto, mirele poienii. 


Pe trei covoare de răcoare 
Lin adormi, torcând verdeață; 
Când lângă sân, un rigă spân, 

Cu eunucul lui bătrân, 
Veni s-o-mbie, cu dulceaţă: 


- Enigel, Enigel, 
Ti-am adus dulceaţă, iacă. 


Pentru ibovnicul doară iubit, 
Ce venin ș-otravă-au fermecat 
Sau macar cum ea l-au omorât, 
Pă-ahaia dracii suind călare 

O duc unde-i văpaia mai mare. 


Străpungându-o prin gemănare 
Cu tăciuni aprinși sau înfocate 
Frigări, ş-în asemene stare 
Aflându-să purure va pate!... 

O! voi muieri pre slabe dă minte, 
Luaţi sama la heste cuvinte!... 


(Cântul IX) 

Uite fragi, ţie dragi, 
la-i și toarnă-i în puiacă. 


— Rigă spân, de la sân, 
Mulţumesc Dumitale. 
Eu mă duc să culeg 
Fragii fragezi, mai la vale. 


De aceea nu ni se pare că ar fi o coincidenţă, ci credem că 
Barbu a valorificat butada erotică a lui Budai-Deleanu. De altfel, 
și răspunsul prompt al lui Enigel indică aceeași decriptare. 

Ea nu dă curs îndemnului regelui ciupercilor, pentru că 
idealul fiinţei raționale nu poate fi nici carnalul și nici vegetati- 
vul, ci spiritualizarea afectivității: 


Mă-nchin la soarele-nţelept, 
Că sufletu-i fântână-n piept, 
Şi roata albă mi-e stăpână, 
Ce zace-n sufletul-fântână. 


La soare, roata se măreşte; 
La umbră, numai carnea crește 
Şi somn e carnea, se dezumflă, 

Dar vânt și umbră iar o umflă... 


Am comentat deja aceste versuri, cu altă ocazie, precum şi 
semnificaţiile întregului poem şi nu mai insistăm acum asupra 
lor... 

Există în Tiganiada germenii romanului româ- 
nesc? 


Aristotel?*5 denumea epopeea ca fiind un gen al narativului 
superior. 

Spre deosebire de dramaticul inferior, căruia — după el — îi 
aparține comedia, Poetica nu menţionează cu precizie un gen 
care să corespundă narativului inferior, dar îl ilustrează prin pa- 
rodia, printre exemple numărându-se şi Batrahomiomahia lui 
Homer, amintită şi de lon Budai-Deleanu în debutul epopeei sale 
eroi-comico-satirice. 

„Narațiunea comică pare să fi fost la origini în mod esenţial 
ilustrată prin parodii de epopei”, afirmă Gerard Genette, în 
Introducere la arhitext. 

Vom încerca să arătăm, însă, în continuare, de ce concepția 
privind descendența romanului din epopei, susținută prin conti- 
nuitatea istorică a narativului superior, conform unei tradiții care 
s-a înrădăcinat în apusul Europei, nu se verifică, cel puţin nu în 
cazul literaturii române. 

Omul este singura fiinţă care râde. 

lar râsul său stă la temelia oricărei zidiri umane, fiindcă 
orice zidire umană stă sub semnul efemerităţii. 


28 Capitolul de faţă a fost publicat iniţial aici: 

https://www.teologiepentruazi.ro/2009/11/15/Ţiganiada-germenii- 
romanului-romanesc/. 

El reproduce o ciornă incompletă pentru un referat pe care l-am scris 
în primul an de facultate, în 1996, pentru seminarul de Literatură Română 
Veche, şi pe care, din păcate, nu l-am mai găsit în varianta finală. De 
asemenea, îmi cer scuze pentru că nu am mai găsit timpul necesar pentru 
a reface notele bibliografice. 

Câteodată numai râsul îi mai îndeamnă pe ziditori să sfâr- 
şească lucrul şi îi asigură subzistenţa. 

Într-o lume care îngheaţă sub raza morții, creația omenească 
se salvează neluându-se în serios, la modul absolut. 

Dacă vrea să fie luată în considerare, arta trebuie să se 
declare învinsă de secoli și de istorie, fiindcă, așa cum observa și 
Nicolae Steinhardt, un infern asumat e un infern epuizat. 

Gratuitatea artei nu înseamnă că procesul creaţiei în sine 
este un act ludic, ci ea rezidă în planul consecinţelor ulterioare, 
în felul în care artistul nu-și venerează creaţia ca pe un idol și nu 
o propune astfel nici altora. 

O creaţie serioasă, care nu ştie să se persifleze niciodată, 
care n-are subtilitatea greșelii şi a relaxărilor umoristice, cade sub 
incidenţa istoriei şi a finititudinii. 

Şi de altfel, „sufletul umoristului este însetat de o substan- 
țialitate mai autentică decât cea pe care i-o poate oferi viața” 
(Georg Lukács). Ortega y Gasset susținea că „arta se petrece în 
suflet” (Meditaţii despre Don Quijote și Gânduri despre roman). 

lar Dali ajunsese la concluzia că întreaga sa operă este 
mediocră și că numai el, ca artist, este genial, în timp ce Unamu- 
no își cerea scuze cititorilor săi pentru că „am născocit cândva 
personaje de roman și le-am făcut să spună în glumă ceea ce 
pentru mine este cât se poate de serios”. 

Bulgakov spunea că în om este ceva creat şi ceva necreat. În 
consecință, în arta umană transpare o parte din acel necreat, 
adică din harul divin dăruit omului. 

Putem considera că există o artă apriorică — dar nu în sens 
platonician, ci în sensul în care ea rezidenţiază în sufletul uman 
ca sculpturile lui Michelangelo în piatră, aşteptând dalta efortu- 
lui artistic — și o artă empirică, adică rezultatul, ceea ce se vede. 

Altfel spus, o faţă istorică și o substanţă spirituală, pe care 
opera de artă o reproduce şi o transmite numai parțial și infim 

față de virtualitatea aproape infinită de manifestări artistice pe 
care o deţine interiorul uman şi care capătă numai plasticizări 
secvențiale. 

Comicul, satira sau farsa, în ciuda statului inferior pe care 
li-l acordau Stagiritul și antichitatea greacă, au capacitatea de a 
travesti plastic inexprimabilul. Căci umorul e metaforă şi metafora 
e poezie, după Vladimir Streinu. 

Am făcut aceste precizări, încercând să înţeleg preferința lui 
Ion Budai-Deleanu pentru forma în care şi-a îmbrăcat epopeea 
sa. 

Tiganiada nu este o parodie a epopeei, în speţă (ea este o 
parodie pe multe paliere, dacă o luăm ca atare, dar nu factura ei 
satirică ne interesează deocamdată), ci o parodie a actului artistic 
ca ideal uman absolut. Nu e o parodie donquijotească (Don Qui- 
jote, în intenţia lui Cervantes, era o satiră la adresa romanelor 
cavalerești), și nu are urmași romaneşti. Dacă filosof este cel care 
îşi râde de filosofie (Pascal), artist e cel care poate râde de artă şi nu 
îşi imprimă pururea pe faţă grimasele respectabilității de sine. 

Tiganiada e, în același timp, o mare operă literară şi un 
autopamflet. Autorul nu își priveşte propriul demers cu încre- 
dere literară. 

Nemuritoarea artă pe care adulatorii au înălțat-o pe piedes- 
tal ca pe viţelul de aur („un idol plăsmuit dintr-o idee seamănă 
tot atât de puţin cu Dumnezeu ca oricare altul făcut dintr-un ma- 
terial grosier” — Șestov), este pură complimentare gratuită: „În- 
treaga operă a spiritului sunt miraje care se produc în lumea 
materială. Cultura tinde să se constituie ca o lume aparte şi 
suficientă sieși. Aceasta este o iluzie, un miraj, şi numai privind- 
o ca atare putem așeza cultura la locul ei” (Ortega y Gasset). 

Este foarte elocvent faptul că românii au gândit alegoric şi 
comic în primele mari opere ale literaturii lor, şi mă refer la Istoria 

ieroglifică şi Tiganiada (care nu e niciuna proză sau narațiune, nici 
nu vizează un scop narativ). 

Şi poate c-ar trebui să privim Istoria ieroglifică drept prima 
noastră epopee, dar nici pe aceasta nu credem că o putem inte- 
gra, urmărind riguros definiția, în genul narativului superior. De 
fapt, nu le-am integra pe niciuna la nicun fel de narativ... 

„Dialogul presupune o înaltă comunicare între singuratici. 
Limba solitarului absolut este lirică, monologică; în dialog se 
manifestă prea puternic incognito-ul sufletului său”, scrie Georg 
Lukács în Teoria romanului. 

Dialogul este travestiul solitudinii atât în Istoria ieroglifică 
cât și în Tiganiada. Literatura în sine devine o ţiganiadă, când în- 
cearcă să epuizeze teoretic şi ideologic un neistovit dialog al 
textelor, o intertextualitate care este, în esenţă, seculară şi natu- 
rală, iar nu programativă și exclusivistă. 

Obiectul principal al parodiei, în Tiganiada, este... [iganiada. 
Şi nu cred că greşim dacă o privim pe aceasta ca pe o trăsătură 
etnică şi spirituală mai profundă. Ne vine în minte, aici, aprecie- 
rea lui Vladimir Streinu la adresa umorului lui Creangă: Creangă 
râde de semeni, adică de cei asemenea sieşi, în cele din urmă de sine râde 
cel mai tare. 

Şi iată cum, ceea ce părea un lung și interminabil dialog în 
epopeea noastră parodică, se descoperă a fi un monolog 
însingurat. Monolog e şi opera lui Eminescu, și a lui Creangă, şi 
a multor altora... 

Între Țiganiada şi Ciocoii vechi şi noi (primul nostru roman 
autentic, realist) e destul de clar că nu se poate stabili un raport 
de descendență. Cu toate că, încercând să descrie ospăţurile pe 
care le organiza Dinu Păturică, Nicolae Filimon se surprindea 
vizitat de tentaţii şi veleități epopeice, afirmând că ar trebui să 
scrie o epopee (destul de tragi-comică și aceasta), dar îşi declină 
responsabilitatea: „Aş dori să descriu numărul ospeţilor, îm- 

preună cu calitățile morale şi fizice ale fiecăruia în parte, dar asta 
se atinge de epopee și mi-e frică să nu mă trântească Pegas”. 

Tiganiada îşi subminează în mod conştient verosimilitatea şi 
o face în virtutea unei concepții despre literatură care torpilează 
adorația modernă a ei: „Şi fieș'care poate să crează/ Cestor întâm- 
plări adevărate/ Ce se vor spune de-acum nainte,/ De nu cumva 
toată cartea minte”. 

E greu să se nască de aici epigoni... 

Aşteptând romantismul. Între Divanul şi Me- 


mento mori: Reporta din vis: 


Între sfârșitul epocii medievale, spre jumătatea secolului al 
XVIII-lea și ceea ce istoria literară românească numeşte ilumi- 
nism (în Transilvania) şi, respectiv, perioada prepașoptistă și 
pașoptistă (în Moldova și Ţara Românească), cum spuneam un- 
deva mai sus, intervalul de timp este foarte scurt. 

Iluminismul (ca să păstrăm denumirea încetăţenită, într-o 
anumită măsură acceptabilă) și prepașoptismul au marcat reo- 
rientarea literelor și a culturii românești cu preponderență către 
Occident. 

În acest interstițiu temporal, în care s-a pregătit nașterea 
literaturii noastre preromantice și romantice (adică a pașop- 
tiştilor şi a lui Eminescu), Transilvania şi-a luat revanşa faţă de 
secolele în care marii scriitori şi creatorii de limbă română s-au 
numit: Varlaam, Dosoftei, Ureche, Costin (Miron și Costin), 
Milescu, Cantemir, Năsturel, Greceanu, Cantacuzino (stolnicul), 


Antim Ivireanul, Neculce... 


2% Capitol publicat inițial online sub forma a 13 articole, între 1 
septembrie 2013 şi 12 octombrie 2013. 

Primul articol este aici: 

https://www.teologiepentruazi.ro/2013/09/01/intre-divanul-lui- 
cantemir-si-memento-mori-al-lui-eminescu-reporta-din-vis-1/. 

Ultimul: 

https://www.teologiepentruazi.ro/2013/10/12/intre-divanul-lui- 
cantemir-si-memento-mori-al-lui-eminescu-reporta-din-vis-13/. 

Sigur, nu-i uităm nici pe ardelenii Simion Ştefan, loan Zoba 
din Vinţ sau Teodor Corbea... 

Școala Ardeleană preia idealurile lingvistice şi istorice ale lui 
Dosoftei, Miron Costin și Cantemir pentru a le purta mai departe 
(cu tot cu exagerările sau inexactităţile lui Costin referitoare la 
exterminarea dacilor de către romani). Uneori va exagera, prin 
unii dintre reprezentanţii săi, greco-catolici mai ales, datorită 
unei mult prea mari dorinţe de a se apropia de Roma. 

În Moldova și Țara Românească însă, după Dimitrie 
Cantemir și Brâncoveanu -— ce reprezintă o culme a culturii și a 
literaturii românești de dinainte de occidentalizare/ modernizare 
— se instaurează domniile fanariote. Acestea au întrerupt evoluția 
firească a literelor românești. În aceste condiţii, pentru câteva 
decenii, până la revoluţia de la 1821, marile proiecte românești, 
cultural-ştiinţifice şi literare, s-au elaborat în Transilvania. 

În Moldova și Ţara Românească, fanarioţii n-au avut inten- 
ţia de a investi în proiecte culturale românești de anvergură ci, 
dimpotrivă, pe aceea de a înstrăina averile celor două ţări. Deşi 
un oarecare aport în dezvoltarea culturală a celor două țări se 
poate spune că au avut, prin însăşi orientarea interesului livresc 
spre producţii occidentale. Imperiul Otoman își manifesta însă, 
prin ei, ultima și poate cea mai nefastă consecinţă a ingerinţelor 
sale în teritoriile românești. 

În Ardeal, pe de altă parte, se acutizează lupta de emanci- 
pare a românilor și, pe acest fond, se înregistrează o efervescenţă 
a activităţilor literare şi ştiinţifice, urmărindu-se a se demonstra 
vechimea și unitatea naţiunii, romanitatea și calitatea literară a 


limbii ei. 

Pe noi ne interesează evenimentele literare, dintre care 
putem reține două, ca fiind fundamentale, pentru originalitatea 
lor şi pentru vastitatea proiectului: Ţiganiada lui loan Budai- 
Deleanu și, respectiv, Reporta din vis a lui Vasile Aaron. 

Altfel, traduceri, prelucrări şi compoziţii literare pot fi mult 
mai multe, și în Transilvania, ca și în Ţările Române. 

Chiar fără să fi cunoscut poemul Reporta din vis, Marin 


Sorescu făcea următoarele aprecieri: 


„Alfabetul poeziei românești va începe multă vreme, 
obligatoriu, cu ardeleanul Aaron Vasile (dacă între timp nu 
se va ivi un altul, care să-și ortografieze numele cu trei 4). 
Mai toţi cercetătorii îl trec la traducători şi prelucrători, ceea 
ce a și fost, toată viața, dar acesta era înțelesul pentru no- 
țiunea de poet, la vremea respectivă. [...] 

Efortul ardelenilor și bănăţenilor la începutul secolului 
trecut trebuie subliniat. Sunt cu un pas înaintea muntenilor. 
Strădania lor la versificaţia românească nu va fi lipsită de 
urmări. Generaţia lui Heliade-Rădulescu are în fața ei câte- 
va modele. Aaron, prin hărnicia şi izbânzile în împere- 
cherea cuvintelor, poate fi socotit un precursor al multora, 


până hăt-încoace”2%. 


Se vorbeşte foarte mult despre Petru Maior, Gheorghe 


Şincai și Samuil Micu, în prezentarea Iluminismului românesc, și 


270 Marin Sorescu, Biblioteca de poezie românească. Comentarii şi anto- 
logie, Ed. Creuzet, București, 1997, p. 122. 

cu dreptate pentru a susține activitatea ştiinţifică (istoric-lingvis- 
tică) şi teoretică a curentului. 

Însă, pentru literatura română, dintre corifeii Școlii Arde- 
lene, doar Budai-Deleanu și-a adus o contribuţie cu adevărat 
semnificativă. Mai rar pomeniţi (sau menţionaţi în trecere) — şi 
pe nedrept, credem -— sunt însă loan Barac şi Vasile Aaron, pe 
care un cercetător avizat îi consideră „singura sforțare notorie pe 
teren transilvan, de a asigura poeziei românești o existență de 
sine stătătoare”. Cei doi îşi desfășoară activitatea literară „sub 
influența acelorași direcţii literare”22. 

Majoritatea scrierilor lor, având o puternică amprentă 
religioasă și morală, constau în traduceri şi prelucrări, a căror 
notă de originalitate nu a fost însă analizată până în prezent. 
Istoria şi critica literară nu le-a acordat încă, din păcate, destul 
interes, deși ar fi fost cazul. 

Autorii sunt deopotrivă ortodocși şi amprentaţi de ideo- 
logia Şcolii Ardelene (în sensul afirmării latinităţii limbii și a 
unităţii de neam). Este interesant de observat atitudinea lor de a 
se orienta spre valorificarea cărților populare (între care Hali- 
maua şi Arghir şi Elena, traduse şi prelucrate de Barac, sunt două 
titluri de rezonanţă) și spre naraţiunile cu subiect moral și 
religios, preluate din literatura clasică, renascentistă sau din cea 
romantică (Risipirea cea de pe urmă a Ierusalimului de Barac, 


Patimile şi moartea a Domnului nostru lisus Hristos, de Aaron etc.). 


271 Mircea Popa, De la Iluminism la Paşoptism, Ed. Argonaut, Cluj- 
Napoca, 2004, p. 54. A se vedea, în deosebi, p. 54-81. 
22 D. Murăraşu, Istoria literaturii române, ediţia a III-a, Ed. Cartea 


Românească, București, 1943, p. 143. 

Chiar direcţia orientării lor poate califica această atitudine, 
în istoria noastră literară, drept preromantică. Alexandru Duţu a 
remarcat însă și spiritul retoricii medievale, în care îşi redactează 


Aaron poemele. Astfel, 


„în spiritul retoricii medievale, Vasile Aaron leagă 
poezia de pictură, în Anul cel mănos (1820), pentru a pune la 
încercare posibilitățile oferite de poem, atât de propriu unei 
literaturi didactice. [...] 

Aaron versificase, în 1805, Patimile Mântuitorului 
pornind de la Klopstock, şi poezia nu poate fi considerată 
prolixă şi ridicolă decât «dacă socotim tot astfel originalul 


însuși» [Al. Piru]”25. 


Ne vom opri, după cum am precizat, asupra poemului 
original (intenţionat a fi de proporții vaste şi neterminat) Reporta 
din vis, al lui Vasile Aaron, asupra căruia s-a atras în câteva 
rânduri atenţia, dar care nu a făcut subiectul unei analize amă- 


nunțţite. Reținem aprecierea lui Mircea Popa: 


„De o mare importanță nu numai în literatura lui 
Vasile Aaron, ci chiar în aceea a epocii, ni se pare poema 
filosofică Reporta din vis, care înscrie, după părerea noastră, 
o dată de seamă în lirismul românesc. Înclinăm să afirmăm 


că, după Tiganiada lui Budai-Deleanu, Reporta din vis este a 


23 Alexandru Duţu, Coordonate ale culturii românești în secolul 
XVIII (1700-1821): Studii şi Texte, Ed. pentru Literatură, Bucureşti, 1968, 
p. 324. 


143 


doua mare creație epică pe care literatura Şcolii Ardelene o 
dă în efortul ei de a realiza marea epopee. 

Mai puţin realizată compozițional decât Tiganiada, ea o 
depășește însă pe aceasta prin aderenţa sa la noile tendințe 
preromantice şi romantice care îşi fac apariţia la orizont. 
[...] Ideea esenţială este aceea a deşertăciunii bogățiilor 
lumești și a necesității omului de a aspira spre perfec- 


Hune o 
In opinia lui Paul Cornea, 


„înclinăm să credem că Reporta din vis e o operă de 
sfârşit de parcurs [al vieții autorului], elaborată în jurul 
anilor 1820-1822. Ea încununează cariera scriitorului, repre- 
zentând punctul cel mai înalt pe care l-a atins. [...] Motive 
binecunoscute și frecvente în vechea noastră literatură (s. n.), 
cărora preromantismul le-a dat un nou destin: ruinele, fortu- 
na labilis, atotputernicia morții etc. se suprapun, se conta- 
minează și revin sub diverse ipostaze. 

Uneori, ca în cazul disputei dintre Omenire și Lume 
(versurile 309-448) [...] reeditează judecata dintre suflet și 
trup, atât de bogat atestată în literatura bizantină (Dioptra 
lui Filip Solitarul şi Personificările lui Mihail Choniates%5), în 


literaturile medievale și în literatura noastră veche. 


274 Mircea Popa, De la Iluminism la Paşoptism, op. cit., p. 76. 


275 Pe lângă Personificările lui Mihail Choniates a circulat și prelu- 
crarea Sfântului Grigorie Palama, intitulată Prosopopee (tipărită în PG 150). 

E prin urmare de netăgăduit că în Reporta din vis există 
numeroase elemente alogene, veritabile locuri comune ale 
simbolisticii tradiționale, pe care Aaron le-a prelucrat, după 


toate probabilitățile, din mai multe izvoare”?. 


Poema lui Vasile Aaron are 4.088 de versuri și a rămas, din 
păcate, neterminată. 

În cuvântul către cititori, autorul aminteşte Cronica lui 
Miron Costin și Descrierea Moldovei a lui Dimitrie Cantemir, în 
apologia sa despre latinitatea limbii române. 

Vom vedea că a apelat şi la Viiața lumii a lui Costin, precum 
și la Divanul lui Cantemir, în care autorii realizaseră o încetă- 
țenire literară românească a binecunoscutelor teme legate de 
deșertăciune. 


Argumentaţia sa urmează acest traseu: 


„mulţi sunt carii socotesc limba noastră așa a fi de sacă, 
cât într-însa nice o carte frumoasă, învățată şi cu dulceaţă ca 


într-alte limbi nu s-ar putea da”?7. 


Dar „limba românească e cea mai adevărată soră a limbei 


italieneşti”, limbă în care s-au scris „cele mai dulci verșuri și mai 


276 Scrieri literare inedite (1820-1845), alese, adnotate şi comentate de 
Paul Cornea, Andrei Nestorescu și Petre Costinescu, Ed. Minerva, Bucu- 
rești, 1981, p. 14. Vom utiliza această ediţie, în care opera amintită a lui 
Vasile Aaron este reprodusă între p. 16-109. 

277 Idem, p. 17. 

desfătătoare”?%. Prin urmare, şi în limba română se pot scrie 
opere mari şi de valoare. Aceeași convingere o afirmase atât 
Miron Costin, cât și Budai-Deleanu. lar Dosoftei, versificând 
Psaltirea, nu îi auxiliază o justificare în acest sens, dar e neîn- 
doielnic că trebuie să o fi avut în minte. 

Poemul său epic, ne spune Vasile Aaron, uzează de „nişte 
închipuiri poeticeşti (fictiones poeticae)'%*, dar substanţa sa e 
constituită din „învățătură moralicească” și „adevăruri din fire 
curgătoare, a[le] căruia legi sunt vecinice”?®%, 

Deși în textul poemului propriu-zis nu există delimitări pe 
fragmente, se pot totuși deosebi episoade diferite. Menţionăm că 
singura delimitare operată de autor împarte epopeea în două 
capitole, dintre care primul are 3.552 de versuri, iar al doilea 
numai 536, urmarea lor fiind întreruptă de moartea autorului. 

În ceea ce am putea considera un fel de prolog al întregii 
desfășurări viitoare, V. Aaron introduce în scenă locul și perso- 
najul principal al versurilor sale, care narează, la persoana I, un 
vis extraordinar, pe care îl dorește notat în scris, pentru a nu-l 
uita. Peisajul, tipic romantic, este astfel prezentat încât seamănă 
cu niște indicaţii regizorale, amintindu-ne de cele ale lui Emi- 
nescu de la începutul poemului dramatic Andrei Mureşanu. 

Personajul narator, aflat la vânătoare, se trezește dintr-un 


vis și ne indică spaţiul în care se află: 


In Dachia sunt acum şi eu, 


278 Idem, p. 18. 
27 Ibidem. 


280 Idem, p. 19. 

Precum au voit bunul Dumnezeu, 
Aproape de locul unde fu zidită 


Sarmizeghetuza, cetatea vestită. 


Zidurile rupte încă o arată 
Că au fost cu totul mărită odată, 
Iar acum vatra abia să cunoaște. 


O, cum să topeşte tot orice să naște! 


Petrii răsturnate, ziduri ciungărite, 
Monumenturi scrise de vremi prăvălite, 
Pivniţi în pământ urșilor cășcioare — 


Trist, trist străluceşte și înaltul soare!... 


Toată starea ei e asemănată 


Cu cetatea Troia, cea prin greci stricată. 


Insă lângă dânsa, puţintel departe 
Se află dumbravă minunată foarte. 
Ce râuri curate, din peatră ieșite, 


Curg în toate părți prin ea împărțite! 


Ce aură [atmosferă] bună și desfătătoare! 
V[iJersul paserilor celor zburătoare 
Covârșeşte tot gândul omenesc, 


Cu care și alte multe să unesc. 

Motivul ruinelor își va afla în curând poeţii: Cârlova, 
Alexandrescu, Heliade, Bolintineanu și alţii. De asemenea, 
antiteza dintre ruine şi natura edenică — dintre fulguranţa măririi 
omeneşti şi persistența ritmurilor naturale — este realizată în 
anticiparea lui Eminescu şi a vastului său poem, Memento mori. 

Numai că, la Eminescu, este mult mai extinsă această anti- 
teză, iar Dacia nu are parte de o ipostaziere...în ruine. 

Și tot în avanpremiera lui Eminescu, dar a unui alt poem (În 
vremi de mult trecute sau, cum l-a numit Călinescu: Povestea magu- 
lui călător în stele), apare imaginea personajului inițiator al 
tânărului, a bătrânului enigmatic și înțelept: „Văzui de departe 
că un bătrân vine/ Cu barba căruntă, cu albe veșminte,/ La căută- 
tură blând, şi la cuvinte”. Acesta va deveni însoţitorul tânărului 
vânător, în visul său inițiatic, cel care îi va deschide ochii pentru 
a cunoaște adevărata semnificație a vieții. 

Prezenţa lui are rostul: „Să-ţi fac cunoscute lucruri minu- 
nate/ Şi pănă acum nemaiarătate,/ Care să le spui altora, pe rând 
[pe fiecare, în ordine]/ Nici adăogând, nici ceva lăsând”. 

Acesta îi dă tânărului „un nume: Reporta din vis numele să- 
ti fie”. Numele real al tânărului, „de la botez dat”, nu este amintit 
în poem, pentru că el trebuie să devină aici un simbol într-o nara- 
țiune alegorică. Tânărul Reporta din vis seamănă cu un personaj 
din basm sau din cărțile populare. 

Viaţa sa e fericită și cu totul lipsită de griji. Are: „Căsi foarte 
frumoase, palaturi înalte/ În care persone multe pot să salte./ 
Privind pe fereastră, priveşti la grădină/ Cu deosăbite feliuri de 


pomi plină,/ Cărări crucişate tot în sfoară trase,/ Straturi pintră 

iale stau de flori frumoase,/ Râuri ca cristalul curg cu măiestrie,/ 
De la munţi aduse, precum lumea ştie” etc. 

Are prieteni, e învăţat, în palaturile sale se dau ospeţe la 
care lăutarii cântă mai frumos decât Orfeu. 

Condiţia sa e similiară celei a lui Ioasaf, din Viața Sfinților 
Varlaam şi loasaf, o carte de largă circulaţie la noi. 

Desigur, spaţiul este altul — descrierile au o culoare locală, 
deși este evidentă și inspiraţia din cărți populare — și lipsește 
amănuntul izolării depline într-o insulă. Însă viaţa personajului 
de faţă se desfășoară în aceeași ignoranță faţă de întrebările fun- 
damentale existenţiale și față de problemele grave ale vieţii. 

El însuși recunoaște că: „Mi se pare că moartea nu vine /.../ 
Eu poci să trăiesc o viață lungă/ Şi la bătrâneță moartea să m- 
ajungă./ Acum, fiind tinăr, nu gândesc la moarte”. 

De aici înainte începe pedagogia bătrânului și, odată cu ea, 
desfășurarea de motive subsumabile temei deșertăciunii. 

În versurile care urmează, citim așadar o nouă dezvoltare a 
motivelor similare din psalmii versificați ai lui Dosoftei, din poe- 
mul lui Costin și din Divanul lui Cantemir. 

Recunoaștem, în primă instanţă, refrenele fugit tempus şi va- 


nitas vanitatum: 


Cornul sumeției tale fraget iaste. 
Să mă crezi, că nici vei prinde de veste 
Când puțintel vânt, aură mișcată, 


Il va răsturna; eşti gata îndată. 


Cornul sumeției, rouă pe scăieți; 

Din ea să iai pilda vie şi să-nveţi: 
Roaua noaptea cade şi pe iarbă pică, 


Soarele răsare şi cât să redică 


O soarbe, o uscă şi nimic o face. 


Gânduri tinerești cu totul stângace! 


ji 


Toate câte vezi sunt deşertăciune, 
Toate prav, cenușă, toate stricăciune. 
Să le iau pe rând, priveşte la mine, 


Vei afla că-n lume nu e nici un bine. 


Vârsta și frumseţa tinerească trece 


Ca floarea bătută de o vreme rece. 


Este evocată, de fapt, o retorică biblică extinsă, care se află 
expusă în Psalmi, la lov, în Eccleziast, în Pilde și în alte cărți ale 
canonului vechitestamentar. Așa cum am arătat și cu alte ocazii, 
aceste cugetări despre condiția umană, despre moarte, lume şi 
univers, se află reproduse, sub nenumărate forme literare, la 
Neagoe Basarab, Dosoftei, Costin, Cantemir, în literatura popu- 
lară. Adică: în aproape toată literatura noastră veche. Ele nu vor 
cădea în uitare odată cu romantismul, ci doar se vor metamor- 
foza stilistic, fiind actualizate de prepaşoptişti şi pașoptiști şi 


apoi de Eminescu. 

Reamintim versurile din Ps. 89 al lui Dosoftei, unde viața 
omului este: 
Ca otava ce să trece 
De soare și de vânt rece, 
De demineaţă-i cu floare, 


Sara-i veștedă de soare. 


A doua zi să usucă, 


Ca-n cuptori când o aruncă. 


Cantemir glosează: 


„Lumea dară ca o grădină, într-însa oamenii ca niște 
flori, precum mărturisește [Prorocul]: «Izrail va răzsări ca 
crinul» (Osie gv. 14, sh. 6), «Toată carnea fân și toată slava ei 
ca floarea câmpului» (Isaia gv. 40, sh. 7, 8). [...] 

Lumii dară singur omul urmadză, pentru că dzice: 
«Omul, ca iarba dzilele lui» (Psalm 102, sh. 15). [...] După 
aceasta, într-această lume, deșertarea urmeadză, că iarăși 
acesta zice: «Deșertarea deșertărilor și toate deșerte» ([Eccl.] 
olen ua aa 


Revenind la versurile lui Vasile Aaron, aflăm că moartea „e 


în lume peste toți mai mare,/ Nice o știință de preteşug, are./ La 


281 Dimitrie Cantemir, Divanul, ed. cit., p. 64-65. 

bătrâni vedem că cumplită vine,/ Insă de cei tineri au iaste-i 
rușine?/ Pre toți într-un chip soarbe tirănește/ Și la locul său [de 
veci] îi povățuieşte”. Ne amintim că Miron Costin scrisese aceste 


versuri: 


Moartea, vrăjmaşa, într-un chip calcă toate casă, 
Domnești şi-mpărătești, pre nime nu lasă: 
Pre bogaţi şi săraci, cei frumoși şi tare. 


O, vrăjmașă, priiatin ea pre nimeni n-are. 


În ceea ce priveşte expresia plastică a morţii care soarbe 
(„Pre toţi într-un chip soarbe tirănește”), am atras atenţia asupra 
utilizării ei frecvente de către Dosoftei, de unde a intrat în 
conştiinţa poetică a celor moderni?%?. 

Vasile Aaron va spune și puțin mai departe: „Unde sunt 
acuma? l-au sorbit pământul,/ Nemiloasa moarte răpindu-i ca 
vântul”. 

Demonstrația se face prin apelul la nume sonore din Sfânta 


Scriptură („Precum ne arată drept Sfânta Scriptură”): 


Absalon frumosul pieri spânzurat, 
Plata sumeţiei pe drept ș-au luat. 
Samson pătimașul, vestit de tărie, 


Căzu prin a unei muieri mișelie; /.../ 


282 A se vedea Gianina Maria-Cristina Picioruș, Creatori de limbă şi de 
viziune poetică în literatura română, vol. I, Dosoftei, Teologie pentru azi, 
București, 2013, p. 45-47. 

Craiul Salamon, plin de-nţelepciune, 
Incă fără veste în mormânt să pune. 
Ce n-ar fi dat craiul David să trăiască 


Şi grozava moarte să o ocolească? 


Ce n-ar fi făcut fiara cea cumplită, 
Navohodonosor în Scripturi numită, 
Numai ca să scape de secera morții 


Care-i veni după rânduiala sorții? 


Periplul istoric, obişnuit pentru motivul ubi sunt?, continuă 
cu enumerarea împăraților romani şi a altora, precum Tir/ Cirus, 
rememorare pe care am văzut-o desfășurată atât la Miron Costin, 
cât și la Cantemir. Scopul era același: de a dovedi că moartea nu 
iartă pe nimeni. O evocare similară făcuse și Budai-Deleanu, în 
Cântul al IX-lea din Tiganiada. 

Ca şi Miron Costin, Aaron dezvoltă toate aceste motive ale 
deșertăciunii episodic. 

Astfel, după moartea atotputernică (Eminescu o va repre- 
zenta prin sintagma „geniul morții” (Scrisoarea 1)) urmează moti- 


vul norocului nestatornic! fortuna labilis sau al instabilității soartei: 


Averile tale sunt putrezitoare 
Şi ori de ce foc lesne arzătoare. 
De molii să mâncă, de furi să răpesc, 


Precum fără număr pilde dovedesc. 


153 


Pătimaşul Jov câte n-au avut? 
Şi în scurtă vreme toate le-au perdut. /.../ 
Din câte avu în trecuta vreme 


Intru o minută de ceas căzut geme. 


E 


Norocos fu Cres, a lidilor crai, 
Şi să socotea cum că a lui trai 
E mai fericit decât lumea toată, 


Iar ticăloşia de el sta legată. 


Nici prinde de veste, de craiul Ţir prins 
Şi legat pe foc, să arză, întins. /.../ 
Acuma Cres vede că zisul noroc 


Cu statornicie nu stă într-un loc. 


Pe cine îl are, lesne-l părăsește, 
Cu paşi îndoiţi la altul grăbeşte /.../ 
Se gioacă cu noi precum lui îi place, 


Cunoscut fiind că n-avem ce-i face! 


fica 


Potopul supt Noe când să întâmplă, 
Atunci toată lumea beu și mâncă, 
Toţi să abătusă de la Dumnezeu, 


Umbla fieşcare pe drumul cel rău, 

Lepădase frica Celui Preaputernic, 
Nu găseai, afară de Noe, vreun smernic. 
Nice prind de veste, le veni peirea, 


Căci că admosfera își schimbasă firea. 


Să sloboade ploaie nemaipomenită, 
Să redică apă cu totul cumplită, 
Pănă să îneacă om și dobitoc, 


Nefiind uscat pe lume vreun loc. 


Averile tale au nu pot să piaie 
Şi cu întâmplare sfârşitul să-și iaie? 
Pe-a cui samă trupul cu mâncări îngraşi, 


Cui gândeşti grăsimea trupului să laşi? 


După modele mai vechi din literatura bizantină și după cel 
al Divanului cantemirean, Aaron introduce în continuare în poem 
un dialog între Omenire şi Lume. Lamentoul Omenirii este pro- 
dus de faptul că a pierdut nemurirea şi fericirea de care se bucura 
în Rai și că a fost aruncată în brațele Lumii, unde trebuie să își 
agonisească totdeauna cu durere și cu sudoare traiul. Dar nu 
numai durerea fizică este avută în vedere, ci și sufletul omenesc 
nu mai este în pace, mintea se tulbură pururea de griji: „Gânduri 
cumplite prin minte/ De pururi se-nvârtesc;/ Cată să fiu îngri- 


jată,/ Totdeauna deșteptată”... 


155 


Cu toată suferința existenței pământene, omul este însă 
atașat de Lume şi şi-ar dori să nu moară niciodată. De aceea, 
Omenirea iubitoare de Lume îndreaptă către ea o întrebare justi- 
ficată, şi anume: ce va câștiga pentru această iubire, fiind „deplin 
nădăjduită/ Cum că eşti cu totul pornită/ Bine să mă omeneşti”. 

Răspunsul Lumii este în spiritul Divanului lui Dimitrie Can- 


temir: 


Ticăloasă Omenire 
Zidită spre nemurire 


De cerescul Impărat, 


A ta cădere cumplită 
Pagubă nepreţuită 


Din a lui Adam păcat, 


O știu și o cunosc bine 
Şi-mi iaste milă de tine 


Ştie sângur Dumnezeu! 


Că ești cu moartea-njugată 
Şi-ţi stă-n spate acățată, 


Imi pare cu totul rău! 


Aa 


A iubirii tale plată 


Ţi o voi spune îndată 


156 


Chiar?%, limpede şi curat. /.../ 


A vieţii aţă taie [moartea], 
De suflet trupul despoaie 


Şi trupul rămâne jos. 


Sufletul merge să-şi primească de la Dumnezeu răsplata 


pentru faptele omului, 


lar trupul rămâne mie 
In care poci sluji ție 


În chipul cel următor: 


Eu sap gropi întunecoase 
Şi fac gauri cufundoase 


Având bun în toate spor. 


Aici trupul așezându-l 
Şi cu pământ astupându-l 


De mistuire-i [în]grijesc; 


Trimit muşte mușcătoare, 
De viermi pricinuitoare, 


Viermii în scurt să prăsesc. 


2% Chiar = clar. Cuvânt al limbii române vechi, moștenit din latină. A 


fost înlocuit de neologismul clar. 


157 


Sug sânjele cu cumplire, 


Mâncă carnea cu răpșire [invidie]... /.../ 


Eu trimit broaște râioase 
Şi şărpi reci fără de oase 


Şi-i aşez liniștuiţi 


În locurile golite 
Şi de carne lăzuite [curăţite] 


Să petreacă odihniţi. 


Aproximativ aceeași retorică întrebuințaseră Miron Costin 
(am recunoscut costiniana metaforă a vieţii ca o aţă) şi Dimitrie 
Cantemir, mai puţin detaliile macabre care îl apropie pe Aaron 


de romantism. Aceea „anticipare” o aflăm însă chiar la Cantemir: 


„Căci țărna pe pieptul lui [al lui Alexandru Macedon] 
s-au suit, ochii i-au împlut, gura i-au astupat şi cu aciasta 
pildă aducându-i că, nesăturându-să de slavă, să să sature 
de lut; şi trupul acela ce oamenii fiiu lui Dumnedzău — 
pentru frumuseţea [lui Alexandru] — a fi socotiia, viermii și 
gândacii pământului l-au mâncat, şi din ţărnă fiind, iarăși 


în ţărnă s-au întors”264. 


Ironia la adresa recunoștinței Lumii, față de ardoarea iubirii 


oamenilor pentru ea, era la fel de usturătoare și în paginile Diva- 


24 Dimitrie Cantemir, Divanul, op. cit., p. 21. 

nului (iar Cantemir, printr-un soi de maieutică socratică, o inse- 


rează chiar în apologia Lumii): 


„Să ştii că numai cu o felegă de pândze învăliți, ca [și] 
cum ar fi în cămeșă de mătasă învăscuți, și într-un săcriiu 
aședzați, ca în haina de purpură mohorâtă% învăscuțţi [îm- 
brăcați], și în gropniță aruncaţi, ca în saraiurile și polaturile 
[palaturile sau cămările împărătești] cele mari și desfătate 
aşedzați, s-au dusu-să, iar altă nemică nici în sin [sân], nici 


în spate n-au rădicat cu sine să ducă”?86, 


Un alt episod al acestui lung poem epic face din eroul său 
un peregrin printr-un țintirim (cimitir), unde are prilejul să 
citească epitafurile de pe morminte și să contemple îndeaproape 
finalitatea aspirațiilor umane deșarte. Versurile pe care are 
ocazia să le citească Reporta pe „monumenturi scrise” sunt grăi- 


toare. Încercăm să facem o selecţie: 


Averile mele au fost multe foarte, 
Ci nu mă putură scăpa de la moarte. /.../ 
Maica mea, pământul, gol lumei m-au dat 


Gol mă duc la dânsa, gol și despuiat. 


listei) 


28 Mohorât = roşu-închis, purpuriu, stacojiu. 


2% Dimitrie Cantemir, Divanul, op. cit., p. 27. 

[Un altul] lasă câte avu toate 
Prin sudoare adunate, 
Într-o groapă-ntunecoasă 


Puind truditele oasă. 


E 


Un mormânt cernit le cuprinse toate. 


Învăţaţi din mine, ticăloase gloate! /.../ 


Din câte avu, nimic nu are, 
Decât trupul dat vermilor mâncare. /.../ 
Vârsta și frumseța, veșminte grijite, 


Toate putrejunei se află jârtfite. 


N, 


Vai, lume amară și înșelătoare 
Bine cunoscui a ta umblătoare! 
Din nimic născută mă-ncurci cu norocul, 


Când arde mai bine îmi potoleșşti focul. 


Imi lași obidită direapta soție, 
Chemându-mă-n grabă cătră vecinicie. 
O, ticăloșie! O, deșertăciune! 


Eu îţi cunoscui a ta-nşălăciune! 


fii) 

Vină, cearcă, vezi, acuma ce sunt? 


Vei găsi cenușă, pulbere, pământ. 
za) 


Frumseţța smolită, roşaţa schimbată, 
Putredă în groapa supt petră săpată /.../ 
Invăţaţi, o, tineri, ce iaste viaţa, 


Şi cât de supţire ni să toarce aţa! 
pia) 


Sângură vârtutea şi fapta cea bună 
Nu ne părăsește ori la ce furtună. 
Celelalte toate obidiți ne lasă, 


Ba încă la ceasul morţii ne apasă. 


De mici ne trudim, asudăm lucrând, 
Ziua, noaptea, multe averi adunând. 
Redicăm grânare, strângem avuţie, 


Uitând de schimbarea ce va să ne vie. 


Ne înfrumusățem cu scumpe veşminte 
Puțin socotind despre cele sfinte. 
Când gândim că treaba ne curje mai bine, 


Moartea ca un fulger fără veste vine. 


Sufletul ni-l cere, trupul se răstoarnă 

Şi în lut, din care ieși, să întoarnă. 


pia] 


Spune adevărul, om, vas de cenușă: 
Ce iaste frumseța și umflata gușă? /.../ 
Om bun, ce aduni lucruri peritoare 


Şi tocma ca umbra de spini trecătoare? /.../ 


A lumei mărire, scurtă și ușoară 


Ca un vis, ca roaua ne lasă și zboară. /.../ 


Ce foloseşte argintul 


Dacă ne soarbe pământul? 


Izvoarele acestor cugetări sunt numeroase: Sfânta Scriptură, 
literatura patristică, literatura română veche (Neagoe Basarab, 
Miron Costin și Dimitrie Cantemir, la care se adaugă retorica 
omiletică), chiar şi slujba înmormântării, și anume strofele Sfân- 
tului loan Damaschin. Dar sursa primară este fără îndoială 
Vechiul Testament. La acesta, pentru amănuntele sepulcrale me- 
nite să zdrobească sumeția umană, trebuie adăugată o bogată 
literatură patristică, din care nu lipsesc Sfinţii loan Hrisostom, 
Vasile cel Mare, Antonie cel Mare, Arsenie cel Mare sau loan 
Damaschin. 

Realismul care ţine să specifice aceste detalii va fi din nou 
gustat însă, odată cu romantismul. Îl vom regăsi, în curând, la 


Bolintineanu. 

Poemul lui Aaron este un adevărat rezumat al nenumă- 
ratelor pagini de retorică poetică ce s-au scris, în tradiția iudeo- 
creștină, pe această temă. Ceea ce nu constituie însă un impe- 
diment pentru a fi mai atent la tradiţia literară românească, ea 
însăşi un rezumat şi o perpetuare a gândirii proprii scrierilor 
patristice, literaturii aşa-zis bizantine. Imaginea cimitirului nu 
este însă completă dacă nu sunt urmărite și scenele dramatice ale 
unei înmormântări. 

Astfel încât, pe când Reporta mai citea încă epitafuri, se 
apropie un cortegiu mortuar. Însoţitorii intonează un cântec fu- 
nebru, care repetă, în esență, aceeaşi pedagogie: „Mult amă- 
țitoare lume/ Toate câte ai sunt glume,/ Visuri închipuitoare/ Ca 
şi umbra trecătoare,/ Toate sunt deșertăciune,/ Toate prav şi 
stricăciune. /.../ Nice nu ne naștem bine,/ Val de năcazuri ne 
vine;/ Înotăm cu obidare/ Ca un vâslător pe mare. /.../ Tocma 
atunci când gândim/ Că mai fericiți trăim,/ Secera cea ascuțită,/ 
Spre acea treabă gătită,/ Cu cumplire [moartea] o sucește,/ De 
viață ne lipseşte/ Şi după multe nevoi/ Ne trimite înapoi/ În 
ticălosul pământ,/ Ne aşază în mormânt. /.../ Moartea toate 
stăpâneşte/ Şi peste toate domnește./ Toate per, să mistuiesc/ Și 
nu să mai pomenesc”. Ș.a.m.d. 

Lumea ca umbră și vis, viaţa ca o călătorie plină de pri- 
mejdii pe mare, moartea care stăpâneşte toți oamenii: sunt didas- 
calii repetate la nesfârşit, pentru a se întipări în mintea omului, 
ca să nu îndrăgească viaţa aceasta, crezându-se nemuritor. Și alte 
câteva versuri ne amintesc în mod stăruitor de Slujba Înmor- 
mântării: „Acela ce nu vrea să crează/ Vie la mormânt să vază/ 


Unde zac nenumăraţi/ De la-nceput [al lumii] îngropaţi/ Și să-mi 

spue apriat:/ Care au fost cel bogat?/ Care sărac și lipsit/ În viață 
au trăit?/ Care au fost cel urât/ Şi de lume ocărât?/ Care tinăr şi 
frumos?/ Şi care neputincios?/ Au nu-ntr-un chip putrezesc?/ 
Nu-ntr-un chip să mistuiesc?”. 

Reproducem mai jos și troparele din această Slujbă, la care 


ne-am referit: 


„Adusu-mi-am aminte de Prorocul ce strigă: eu sunt 
pământ și ţărână; şi iarăşi m-am uitat în morminte şi am 
văzut oase goale și am zis: oare cine este împăratul sau osta- 
şul, bogatul sau săracul, dreptul sau păcătosul? [...] 

Ce este viaţa noastră? Cu adevărat floare și abur și 
rouă de dimineaţă. Veniţi să vedem lămurit în morminte: 
unde este frumusețea trupului, unde sunt tinereţile? Unde 
sunt ochii şi chipul trupului? Toate s-au veştejit ca iarba, 
toate au pierit. [...] 

Viaţa cea trecătoare [...] este umbră fără ființă, vis de 
înşelăciune care se arată ca o nălucă, chin al vieţii pe pă- 
mânt. Să fugim departe de tot păcatul lumesc, ca să moș- 
tenim cele cerești. [...] 

Văzând pe mort zăcând, toţi să ne gândim la ceasul din 
urmă, căci omul trece ca fumul pe pământ, ca floarea a în- 
florit, ca iarba s-a tăiat, cu pânză se înfăşoară, cu pământ se 
acoperă”. [...] 

Veniţi, fraţilor, la groapă să vedem ţărâna şi praful, din 


care am fost zidiți. Unde mergem acum? Şi ce ne-am făcut? 


2% Eminescu a utilizat acest tropar ca motto al poemului Strigoii. 

Cine este săracul sau bogatul? Cine este stăpânul? Cine este 
slobodul [cel liber]? Au nu sunt toţi țărână? Frumuseţea 
chipului a putrezit și toată floarea tinereților a veștejit-o 


moartea”288. 


Multă vreme, până la Eminescu și chiar şi după el, poeţii 
vor mai face apel la aceste comparații sau măcar la acest tip de 
retorică funebră, îmbinând experiența personală cu experiența 
milenară a tradiţiei. 

Mihai Moraru ne comunică unele fapte esenţiale, cu privire 
la poezia semi-populară, care circula mai ales în Transilvania, la 
începutul secolului al XIX-lea, și care poate fi pusă în relație cu 


intenţiile poetice ale lui Aaron: 


„În versurile quasi-folclorice de la începutul secolului 
al XIX-lea reîntâlnim evocarea tragicei nimicnicii a existen- 
tei în termeni similari celor din Viața lumii: «Viermilor sân- 
tem mâncare/ pământului îngrăşare...» (vezi ms. B.A.R. 
6007, f. 78*), rămânând în urmă numai faptele cele bune. 

Este evident că în versurile de acest tip predomină 
caracterul moralizator. În același timp este notabil că înlăn- 
țuirea unei serii de topoi proveniți din omiletică («Acela ce 
nu va să crează/ meargă în mormânt şi vază/ unde zac 
nenumărați/ de la-nceput îngropaţi/ şi să-m spuie apriiat/ 
care au fost cel bogat,/ care sărac și lipsit/ în viiaţă au 


trăit...» sau «Unde e frumuseţea care/ multora face mișca- 


2% Molitfelnic, Ed. IBMBOR, București, 2002, p. 228, 237-238. 

re?/ Unde easte voinicia,/ unde-i vâlva [faima] și tăria», 
ibidem) este aplicată decesului unei anumite persoane [...]. 
[Dar] textul a circulat și datorită interesului său literar. 

De altfel, în ms. B.A.R. 1652 el este urmat de o altă 
cazanie versificată, destinată a fi rostită la îngropăciunea 
unei tinere şi în care, după cugetările cu caracter general 
despre moarte, apare şi un recitativ al celei răposate în floa- 
rea tinereții: «Cum mă vedeți și pre mine,/ cea ce-am fost 
tânără-n lume./ Ieri, alaltăieri eram/ ca un tânăr măieran,/ 
eram la față voioasă,/ ca o floare prea frumoasă./ Nici floa- 
rea, nici verdeața/ nu-m întrecea-atunci faţa./ Ca floarea cea 
din ulcea/ oichii miei îm strălucea./ Dar vedeţ lumea ce 
poate,/ dacă moartea strică toate,/ dacă faţa veştejăște,/ dacă 
limba o oprește,/ dacă gura o închide,/ dacă vorba o cuprin- 
de,/ să-închid oichii cei frumoși,/ tineri, veseli și voioşi,/ 
putrezăsc sprâncenele,/ frumoasă ca murele». [...] 

O observaţie cu caracter general privitoare la circulația 
verșurilor (în special a verșurilor la morți) este că acestea se 
găsesc în mod precumpănitor în manuscrise transilvăne- 
ne” 289. 

Întorcându-ne la poemul lui Aaron, înmormântarea la care 
asistă Reporta este cu atât mai tristă cu cât cel mort era un tânăr. 
Bineînţeles, autorul viza, prin această pildă, educarea per- 
sonajului său, el însuși un tânăr bogat, care nu se gândise să se 


interogheze asupra sensului şi finalității existenței umane. 


2% Mihai Moraru, Studii şi texte, vol. I, O carte populară necunoscută: 


Viteazul şi moartea, Ed. Cartea Universitară, București, 2005, p. 96-97. 

Periplul acesta în cimitir și printre morminte se încheie într- 
un mod neașteptat, printr-un alt episod dramatic, dar totodată 
fantastic. Bătrânul înţelept, însoţitorul eroului acestor întâm- 
plări, doreşte să îi ofere acestuia o dovadă irefutabilă a realității 
celor citite în epitafuri sau auzite în cântarea cortegiului funerar. 
Așa încât un nor negru acoperă toate și un fulger puternic strălu- 
ceşte peste cimitir. În urma lui, „după ce înceată volbura şi valul,/ 
lată ţinti- rimul făcut ca cristalul./ Vedeai prin pământ, cătră 
adâncime/ Ca printr-o fereastră privind spre mulțime./ Morţii 
câţi era pe rând îngropaţi,/ În gropile sale sta toți aşezaţi”. 

Este foarte interesant că, într-o epocă poetică viitoare, Emil 
Botta îşi imagina ceva asemănător: „pământe, pământe, vere,/ fă- 
te cristalin, şi morţii tăi/ vedea-i-aș ca florile-n văi” (Dulciule, 
ascunsule din vol. Pe-o gură de rai). 

Diferenţa față de viziunea lui Botta este aceea că morții din 
poemul lui Aaron, contemplați prin pământul făcut străveziu, nu 
vor apărea „ca florile-n văi”, ci într-o privelişte de o dureroasă și 
cutremurătoare concretețe. Dar şi Botta, în alte poezii, nu se fe- 
rește de realitatea crudă a morții. Și el poate reactualiza motive 


uitate, într-o poezie modernă: 


Ca firul trandafirului te pleci, 
tinerețe în soartă, 
ca umbra unei umbre te pleci, 


tinerețe moartă. 


(Elegie) 

Motivul pelerinajului la morminte este unul preromantic și 
romantic. Il regăsim și în poezia lui Asachi și Alexandrescu. 


Motivul elegiei sepulcrale 


„poate fi întâlnit la preromanticii secolului al XVIII-lea 
și chiar la romanticii din secolul următor. În 1722, Thomas 
Parnell publică o elegie noctură [A Night-Piece on Death], 
Richard Blair tot o elegie: Mormânt (1743). [Aceştia se nu- 
mără printre poeţii preromantici cunoscuți ca The Graveyard 
Poets.] Urmează apoi Meditaţiile printre morminte (1748) de J. 
Harvey, și Elegie scisă într-un cimitir de țară (1751), a lui Th. 
Gray. Cea din urmă va fi imitată de Asachi. Cu Legouve (La 
sépulture, 1801), Delille (L'imagination, 1806) şi Ugo Foscolo 
(I sepolcri, 1807), meditaţia pe tema mormintelor depăşeşte 
vechile ei tipare. [...] Lirica noastră romantică împrumută 
însă și tema tânărului stins în floarea vârstei, cultivată de 


Chénier (La jeune captive) şi Lamartine (Le poète mourant)”2>. 


Unii dintre autorii citați mai sus sunt clerici, ca preotul 
irlandez Thomas Parnell sau abatele Jacques Delille, autor despre 
care Călinescu spune că era nelipsit din bibliotecile boierilor 
români. Am putea afirma, prin urmare, că Vasile Aaron — care 
studiase Teologia și Dreptul — își construieşte poemul pe o temă 
preromantică și romantică ce fusese deja consistent explorată şi 


exploatată poetic în Apus. 


2% George Sorescu, Gh. Asachi, Ed. Minerva, București, 1970, p. 166. 

Vastitatea poemului său, deși nu este o reușită stilistică de 
la cap la coadă (poate că autorul ar mai fi lucrat la el, dacă ar mai 
fi trăit), este totuși cea mai semnificativă realizare în literatura 
română pe această temă. Şi aceasta cu atât mai mult cu cât poetul 
nu a recurs la imitații după modele străine, ci la fondul literar 
autohton, din care a preluat motivele şi imaginile poetice pe care 
le-a dezvoltat în versurile sale. 

Mergând mai departe cu analiza poemului său, autorul 
expune viziuni sepulcrale de un macabru grotesc. Reporta are 
parte de vederea unor scene oribile, aproape insuportabile, care 
se petrec în mormintele din pământul acum făcut transparent 
pentru el: contemplă atât rămășițele celor morți de multă vreme, 
cât și pe ale celor înhumați recent. 

Şi într-un caz, și în celălalt, Aaron nu face economie de 
detalii care inspiră oroare, dar care sunt puse în slujba moralei, 
pentru că ele au rolul de a demonstra nimicnicia vieții umane și 
a lumii materiale și de a-l înstrăina pe cititor de vicii și de aple- 
carea spre desfătări contrare principiilor creștine. 

Mormintele vechi erau pline de șoareci, de broaște râioase 
şi de șerpi care își făceau cuibul în tigvele goale: „Sună căpățâna 
ca o oală spartă./ Vai, ticăloşie! Vai, lume deșartă!/ Așa ne gri- 
geşti, răpindu-ne moartea!/ Aceasta ni-i starea, norocul și soar- 
tea!”. Cele noi, de asemenea, terifiază pe tânărul privitor şi 
ignorantul, până de curând, al acestei realități post-mortem. 

După această aventură care priveşte subteranele, răsună 
din nou refrenul: „...toate sunt deşertăciune/ Toate prav, cenușe, 
toate stricăciune./ Ca iarba răsar, să topesc ca ceara/ Când, aproa- 


pe stând, o topește para”. 

Îndemnul în sine, de a privi înăuntru în morminte este unul 
vechi-patristic. Sfinții Părinți recomandau adesea vizitarea cimi- 
tirelor și meditaţia lângă morminte, dar și reflecţia care să co- 
boare chiar în interiorul mormintelor și să admire acolo slava 
omenească. Sigur, recomandările acestea îi vizau în primul rând 
pe monahi, dar nici creștinii obișnuiți nu erau excluși. Reamintim 
apoftegma Sfântului Vasile cel Mare, care a străbătut veacurile: 
Adevărata filosofie este cugetarea la moarte. 

Tânărul Reporta, călător prin cimitir și privitor chiar în stră- 


fundurile pământului, remarcă, precum lov odinioară: 


Foarte rău îmi pare că mă văz născut 
Şi cu lapte dulce de maică păscut. 
De nu mă nășteam, nu-mi vedeam perirea, 


Fiindcă atunci îmi lipse simţirea. 


Iar născut fiind, trebuie să mor 
Fiind, ca și alţii, și eu muritor. 
Cunosc unde lumea vrea să mă trimită 


Imi văzui polata [cămara] mie rânduită. 


Bătrânul însoțitor întregește semnificațiile: „lumea e amă- 
gitoare,/ Având tinse multe curse vânătoare”. Dintre acestea, 
foarte periculoasă este sumeția (mândria), pentru că datorită ei 
omul nu mai e capabil să își vadă sfârşitul şi trăiește în lume fără 
Dumnezeu. Despre lumea care întinde curse avem de asemenea 


pagini multe în literatura veche, la autorii deja amintiți. 

După care periplul acesta ia sfârşit și urmează alte dez- 
voltări narative. Peisajul se modifică brusc. Bătrânul declară că: 
„îmi place dumbrava și cântul”, așa încât cei doi intră în dum- 
bravă [pădure], unde este: „frumusețe nespusă”. 


Un vers, în mod neașteptat, este...simbolist: 


Că, mai înainte cum ploaie căzusă 
Şi ceriul în pripă iar să limpezisă, 


Soarele, căldură țipând, să ivisă. 


Mă gândesc fără să vreau la Soleil cou coupe al lui Apolli- 
naire, deşi semnificația imaginii poetice este contrară. Destul de 
modernă este și expresia lui Vasile Aaron, surprinzătoare, cum 
spuneam. Autorul a intenționat probabil să contureze un peisaj 
romantic, un tablou al naturii bogate și proaspete, încântătoare. 
Însă e mai mult descriptiv, prozaic, şi nu reușește întotdeauna să 
preschimbe ceea ce vede în poezie lirică sau în metaforă poetică. 
Se pot totuși reține câteva strofe, din ansamblul acestei descrieri 


de natură: 


Cum întra prin ramuri a soarelui raze 
Ca petrile scumpe arborii sclipea. /.../ 
Versul cel frumos de privighetoare 
Şi alor mai multe paseri zburătoare 


Legăna dumbrava şi apele ei. 


fii) 

Pe fața de munte frumoasă făgime, 
Nefiind tăiată cândva din vechime, 
Să ivi cu flori de gir încărcată, 


Veselă priveală și prea minunată! 


Scoborând printr-însa, să vedea departe 
O luncă frumoasă și netedă foarte. 
Râuri ca cristalul, din munte ieșite, 


li da umezeală prin ea împărțite. 


Păstrăvii din râuri întrec toată firea, 
Că nu-i pescuia nime, nicăierea; /.../ 
Să mă culc să dorm gios pe iarbă deasă, 


La a unui fag umbră răcoroasă, 


Intră [între] răsunarea râurilor iuți 
Curgând pe supt arbori de vânturi bătuți. 
Scoborâm supt poala muntelui, târziu, 


Lângă răsuflarea unui rece râu. 


Ultimele versuri l-ar fi putut — eventual — sugestiona pe 
Eminescu: „Respirarea cea de ape îl îmbată, ca și sara” (Scrisoarea 
IV). Este încă o dovadă că la Eminescu nu e vorba de animism 
sau de panteism, cum încearcă unii să susțină. 

De asemenea, comparaţia sclipirilor vegetale cu pietrele 


scumpe o va utiliza şi Eminescu (nu neapărat inspirat de Aaron). 

Se vede — și se va vedea și la pașoptişti — că românii nu au 
încă, până la Eminescu, foarte multă subtilitate în contemplarea 
naturii sau cel puţin nu în transpunerea poetică a acestor prive- 
liști. 

Poetul Reportei din vis ne reprezintă însă o natură romantică: 
sălbatică, ingenuă, pură, nealterată de prezența umană. Tabloul 
e format din codri de fag străvechi, paradisiaci, cu râuri reci şi 
limpezi ca cristalul, cu faună și vegetaţie neatinsă de rosturile 
civilizaţiei. Aceasta era natura cântată de preromantici şi roman- 
tici. 

Dacă nu am recunoaște elementele peisajului autohton, l- 
am putea confunda cu America neumblată de oameni civilizați, 
din Atala și René. 

Trilurile privighetorii leagănă pădurea şi apele („dumbrava 
și apele ei”). E o legănare care ne poartă cumva în afara lumii 
acesteia. lar Reporta doreşte să adoarmă „între răsunarea râu- 
rilor iuți”, ca mai târziu Eminescu: „Astfel ades eu nopți întregi 
am mas,/ Blând îngânat de-al valurilor glas”. 

Toate aceste elemente sunt menite să indice ritmurile unei 
existenţe fericite și necorupte. Și, cu adevărat, a te lăsa în voia lor 
înseamnă a dori transgresarea într-o altă viață, extenuat de obo- 
seala existenţială prezentă. 

Peisajul este, desigur, intenţionat construit în antiteză cu 
elegiile sepulcrale și contemplaţiile tombale de mai devreme. 
Aaron a imaginat un fel de trecere a lui Reporta din Infern în 
Paradis... Însă pe această lume nu e posibil, încă, Paradisul. Dar 
e de dorit pentru cea viitoare. Pădurea e o anticameră simbolică, 


prefigurativă. 

Templul în ruină al zeiţei Fortuna este următorul loc vizitat 
de cele două personaje. Nu doar norocul este instabil, ci chiar 
templul său, căzut în ruină, cunoaște așadar...schimbările sorții. 
E un simbol pus în adâncime/ un mise-en-abime. 

Deși templul antic este o paragină, în care zidurile stau să 
se năruie, în mod paradoxal, în interior s-au conservat elemente 


esenţiale, arhitectonice şi de cult: 


În fundul capiștei, altar păgânesc: 
Idolii pe dânsul părea că trăiesc! 
Altarul înalt, de petrii cioplite, 


După măiestrie şi rând bun tocmite, 


De marmură șase stâlpi îl țăpenea 
Şi toată frumseţea i o înmulțea. 
Să cunoștea bine și vatră şi locul 


Pe care la idol jirtfind ardea focul. 


Idolul, Fortuna, din peatră cioplit, 
Atât de bine era nimerit, 
Încât săpătoriul [sculptorul] trebui să fie 


Cel mai minunat întru măiestrie. 


Orb fără vedere, redicat pe roată, 
Nestatornicia închipuind toată. /.../ 
Pe altar, de-a stânga, o roată cumplită 


De același mare săpător cioplită: 

Pe a ei obezi, scaune frumoase 
Aşa de cu bun rând să aşezase, 
Cât ședea mulțime mare de oameni pre iale, 


Unii având zile bune, alţii rele. 


Câţi sta de-a direapta capu sus ținea 
Şi a lor noroc încet să mărea. 
Cel tocma deasupra era mai mărit, 


Decât ceialalţi toţi mai fericit. 


Cei de partea stângă ţinea capul gios, 
Mergând din noroc la stat ticălos. 
De partea cea stângă, tocma lângă roată, 


A iadului gură să vedea săpată. 


Lumea ticăloasă roata învârtește 
Şi învăluiala tristă săvârşeşte, 
Că cei de-a direapta în sus să ridică, 


Cei de-a stânga gios, pe rând, în iad pică. 


Ce închipuire poate fi mai vie 
De a lumei mare cu noi tirănie? 
Pe unii ridică, pe alţii scoboară 


Şi pe rând pe toţi îi pune-n comoară [mormânt]. 


Tema norocului ca o roată care se învârte e antică. O reîn- 
viase şi Miron Costin, în Viața lumii: „Norocul la un loc nu stă, 


într-un ceas schimbă pasul./ Anii nu potu aduce ce aduce cea- 

sul”. Reamintim aprecierea lui D. H. Mazilu: tema norocului 
nestatornic era „cultivată la noi, în descendența lui Ioan Chrisos- 
tom, încă de Neagoe Basarab și ale sale Învățături”2. 

Capiştea aceasta suportă oarecare comparație cu templul 
din cetatea Epithimiii, în Istoria ieroglifică a lui Cantemir, în ceea 
ce privește realismul sculpturilor sau înfățișarea idolului??. 
Oarbă era și boazda [zeiţa/ idolul] Pleonax:s, la Cantemir, ţinând o 


cumpănă și având gura tartarului/ iadului deschisă dedesubt: 


Unde în mijlocul capiștii, boadza Pleonexis 
într-un scaun de foc şedea, 
supt a căruia picioare un coptoraș de aramă 


plin de jeratic aprins a fi să videa. 


Iară din giur împregiur 
făclii de tot feliul de materie ardzătoare 


cu mare pară, vârtos ardea. /.../ 


Cu ochii închiși și cu ureche plecată, 
ca [și] când ce în poale i s-ar pune să nu vadă, 
iară ce materie ar fi carea s-ar pune 


audzind să înțăleagă. 


21 Dan Horia Mazilu, Recitind literatura română veche, vol. II, Ed. Uni- 
versității din Bucureşti, 1998, p. 96. 

2% Se pot revedea pasajele din Istoria ieroglifică aici: 

https://www.teologiepentruazi.ro/2012/09/19/istoria-ieroglifica-in- 


versuri-11/. 


În mâna dreaptă cumpănă ţinea, 
în carea de o parte, în locul dramului, 
piatra ce-i dzic ahortatos 
şi anevsplahnos 
(căci piatra aceia doaâ numere are) 
pusese, iară de altă parte, 


chipul a toată lumea pus a fi să părea. 


Insă cumpăna din dreapta la pământ atârna, 


iară cumpăna din stânga ca pana în aer giuca 


(că unde nesaţiul stăpânește, 


acolo toată lumea decât bobiţa strugulre]lui 


mai mică ieste). 


Iară în mâna stângă ţinea 
o leică, a căriia ţievie până gios, 


la picioarele scaunului agiungea 


și deasupra cuptorașului celui de aramă 


într-o gaură ce avea 


să sprijieniia. 


Deci, pre cât socoteala mea 
agiungea, 
prin leică printr-aceia 
toate celea ce să punea 
trecea 
și în cuptorașul cel de aramă să topiia, 


deciia în pară aprindzându-să 

scaunul în carele boadza şedea 


să făcea. /.../ 


Că pre cât puteam cunoaște, 
supt fundul coptorașului gura Tartarului era, 
şi din fundurile pământului 
focul nestins în fundul coptorașului loviia, 
de unde atâta putere de fierbinteală şi de văpaie 


ca pre o cahlă [coș] izbucniia?%. 


Subliniem aceste similitudini nu neapărat pentru a sugera o 
filiaţie literară — deocamdată imposibil de dovedit —, ci pentru a 
pune în lumină o înrudire de mentalitate și de viziune. Care tot 
în tradiţie se înscrie. Învățătura morală a poemului lui Aaron este 
aceea că până și păgânii înțelegeau foarte bine natura labilă a 
norocului și că ştiau să reprezinte foarte bine patimile umane. 

În sens creştin: „Dumnezeu ț-au dat, El poate să-ţi iaie/ Și 
cele ce ai într-un ceas să piaie. /.../ Ai văzut cum lumea cu omul 
să giocă/ Și cum îl aruncă de sus în bolboacă2? /.../ Fugi cu 
fericirea ta, om ticăloase!/ Că toate oricâte ai sunt putregăioase,/ 
Să uscă ca iarba, pliler ca o nălucă,/ P|ilerirea de iale lesne să apu- 
că!”. 

De asemenea, omul avar, lacom „e rob la avere, averea îl 
poartă/ Cum poartă pisica o pasăre moartă. /.../ Scumpul e ca 


porcul, care cât trăiește/ Răpune și strică și nu folosește”. 


2% Dimitrie Cantemir, Istoria ieroglifică, ed. cit., p. 136. 
2% Bolboacă, bulboacă sau bulboană = vâltoare (termen utilizat foarte 


mult de Dosoftei), vârtej de apă, care se formează acolo unde e apa adâncă. 

Cel bogat și zgârcit moare și lasă altora cele ale sale, iar 
pentru sine numai un nume rău și urât de ceilalți. 

Aaron aminteşte pilda împăratului roman Titus, care era 
foarte milostiv, și conchide: „De s-ar redica acuma păgânii,/ Ne- 
ar ținea pre noi mai răi decât câinii”. 

Subiectul îi permite autorului un discurs moral destul de 
lung şi diatribe împotriva rapacităţii și a lipsei de compasiune 
pentru semenul aflat în suferinţă, luări de poziţie care ne amin- 
tesc de cazanii și didahii — de omiliile ortodoxe, în speţă — dar şi 
de literatura clasică franceză. Totodată, autorul făcuse studii teo- 
logice şi era un spirit religios. 

Faţă de cel căzut în nenorocire, creştinul de azi se poartă ca 
„un tiran plin de bucurie/ Când vede pe altul în ticăloșie/ Înotând 
în apă, mai sorbit de undă/ Și în loc să-l scoață mai tare-l cu- 
fundă”. 

Comparaţia metaforică ni se pare inspirată din Psaltirea în 
versuri lui Dosoftei, unde „vivorul apei”, „genunea cea largă” 
sau „smârcul” (vâltoarea), „unda mării” își deschid buza și soar- 
be pe cel aflat în nevoie, dacă nu se roagă la Dumnezeu pentru 
izbăvire (Ps. 68, 35-50). Totodată, Dosoftei se ruga ca pe cei răi: 
„Să-i agiungă undă cu urgie” (Ps. 68, 82). 

Aceeași influenţă a lui Dosoftei se vede şi câteva versuri mai 
departe, în cadrul altui discurs religios şi moral, în care bătrânul 
susține o învățătură psalmică (biblică), aceea că Dumnezeu poar- 


tă grija zilei: 


Că Acela ce astăzi nu ne părăsi, 


Acela și mâne de noi va griji. 

De mult pentru noi au rânduit toate, 


Ca un Stăpân care, oricâte vrea, poate. 


La Dosoftei: „Că Dumnezeu toate/ Câte va, le poate” (Ps. 47, 
49-50). 

Urmează o poveste cam lungă şi presărată de amănunte 
prisositoare, în opinia noastră, despre prinderea păstrăvilor de 
către Reporta şi cina sănătoasă a celor doi. Autorul încearcă, cu 
puțin succes, să fie liric și să înfăţișeze momentul înserării, dar e 
mai mult clasic decât romantic în descrierea sa. 

Redăm câteva versuri din descrierea sa poetică, care ni s-au 


părut mai sugestive: 


Soarele, cum tare spre apus pâşisă 
Şi zvârlind căldură gios să pogorâsă, 
Umbrele din fagi pre lunci să tinsese 


Şi mai toată faţa lor o cuprinsese. /.../ 


Gios pe lunci, pe unde raza cea de soare 
Mai strălucea încă, sta tot aţișoare, 


Pe flori și pe iarbă, de păiangini tinse /.../ 


Unele din ierburi, fiind bătrânite, 
Îşi lepăda gios florile smolite, 
Le zbura pe lunci puţintica boare. 


Cele verzi umplea câmpul de mirare. 

Şi cu cât mai gios soarele mergea, 


Cu atâta umbra mai tare creștea. 


Aaron are mai puţin talent și mai puţină înfiorare (pre)ro- 
mantică decât paşoptiștii. Dar nici aceia nu vor ajunge cu mult 
mai departe, din punct de vedere literar, față de acest tip de 
versificare a unui peisaj. Romantică este și atenția acordată 
trilurilor din miez de noapte ale privighetorii — după ce perso- 


najele trec printr-o furtună teribilă — : 


Veni miezul nopții şi privighetoarea, 
După obicei își porni cântarea. 
O auzeam bine și totuș[i] durmeam 


Şi ca în nescare visuri o vedeam. 


Părea că o văz în aripi lovind 


Şi, ciocul căscând, în ram chiuind. 


Răsuna dumbrava de a ei cântare. 
Fiindcă era o liniște mare 
Şi de toate părți afundă tăcere, 


Revărsa un sunet dulce ca de miere. 


Așa petrecui durmind noaptea toată, 


Noapte mai nainte nemaiarătată. 


Deși, la trezirea lui Reporta, poetul pomeneşte și despre cio- 


cârlie şi mierlă, totuşi nu mai recurge la notația poetică a im- 

presiilor sale. În literatura romantică, celebră este Odă la o 
privighetoare, a lui John Keats, despre care vom vorbi mai jos, 
observând că și pașoptiștii noștri au fost fermecaţi de viersul 
privighetorii şi al ciocârliei. 

Deși rafinamentul poetic al lui Aaron este încă departe de 
cel al unor poeţi ca Keats sau Shelley, observăm totuşi că acesta 
a intuit bine anumite elemente care țin de profunzimea con- 
templaţiei romantice: adâncul nopții și tăcerea adâncă, cântarea 
ireal de dulce răsunând în această liniște aproape metafizică, vi- 
sarea care este un element sugestiv pentru extaz, pentru reve- 
laţie, pentru ieșirea din perimetrul acestei lumi. 

Atât Odă la o privighetoare, a lui Keats, cât și Odă la o ciocârlie, 
a lui Shelley, au fost scrise în același an 1819. În ambele, privighe- 
toarea şi, respectiv, ciocârlia reprezintă o deghizare a poetului, 
un simbol al sublimului și al cântecului poetic care traversează 
lumea, caută transcenderea ei. Însă e puţin probabil ca Aaron să 
fi avut cunoștință de ele. Așa încât, deși realizarea poetică lasă de 
dorit, intuiţia sa este totuși de remarcat. 

Am putea oare să considerăm că impresiile atribuite tână- 
rului Reporta, percepute într-o stare de semitrezie/ semivisare, 
reprezintă totuşi un episod liric care intenționează să sugereze 
dorul transcendenţei? Din păcate, poemul rămânând neterminat, 
nu putem şti ce surprize ne rezerva Aaron. 

Un alt peisaj ne întâmpină la răsăritul soarelui, care uneşte 
melancolia romantică generată de contemplarea ruinelor și cu- 
getarea veche românească pe temele ubi sunt? și deșertăciunea 


deşertăciunilor: 


Numai deodată despre [dinspre] răsărit 
Nici prinzând de veste, ceriul să roșeşte, 


Raza cea de soare încet să ivește. 


Peste vârv de munte, cu totul departe, 
Trecând prin ruptura unui zid vechi foarte, 


Lovea pe deasupra noastră în făgime. 


Păsările mici, prin ramuri mulțime, 
Atinse de rază proaspetă de soare, 


Desfăta dumbrava cu a sa cântare. 


Zidul acel rupt departe ivit 
Pe un vârv de munte înalt și cumplit, 


Era rămășiță de veche cetate. 


Zidurile ei, prăvălite toate. 
Numai poarta încă mai sta redicată 


Şi aceasta încă numai aninată. — 


Ci trecând printr-însa raza cea de soare, 


Să părea cu totul tristă arătare. 


Soarele frumos cetatea zdrobită 
Făcându-mi-o mie mai întâi ivită, 
Mă prinsă o geale [jale] de a noastră soarte, 


Cu tot ticăloasă şi fragetă foarte. 

Gândeam întru mine cu ce sudori crunte 
Să va fi zidit pe vârvul de munte! 
Cei ce au zidit-o periră curând, 


Ci, iată, şi dânsa să strică pe rând. 


Așa per cu vreme, fiind peritoare, 


[Toate] Peste câte trece luciiosul soare. 


Este de luat aminte, credem, cu multă atenţie, la astfel de 
tentative literare intermediare, în literatura noastră, care sunt în 
măsură să ne explice metamorfozele suferite de curentul roman- 
tic atunci când a pătruns pe teritoriul românesc, dominat de 
viziunea sa existențială proprie, de teme și concepții care au fost 
dezvoltate veacuri de-a rândul. 

Peisajul înfățișat prezintă multe elemente specific roman- 
tice: relieful muntos și abrupt, prăpăstios („vârv de munte înalt 
și cumplit”), ruinele cetăţii vechi, impresia puternică provocată 
de contemplarea unificată a naturii aspre și a ruinelor dezolante, 
reflecția deopotrivă lucidă, dezabuzată şi melancolică asupra 
istoriei și a condiției umane. Observăm că poetul iubește să 
construiască antiteze: natura splendidă/ edenică (păsările care 
desfată dumbrava şi „raza proaspetă de soare”) versus cetatea în 
ruină, simbol al iluziilor umane care sfârșesc cu moartea. 

Ceea ce posedă Aaron în acest pasaj este genialitatea suges- 
tiei unei drame de tip shakespearian, proiectată asupra destinu- 
lui uman în general şi nu doar a unui personaj. În comparaţie cu 


tablourile romantice, meditaţia aaroniană nu se produce într-un 

moment al apusului de soare, al înserării contigue cu eva- 
nescenţa lumii. Contemplarea romantică a ruinelor se făcea...în 


penumbră”*: 


În poemul lui Aaron, într-un mod surprinzător, con- 
templarea ruinelor şi reflecția au loc la crăpatul zorilor și în 
lumina veselă a dimineţii. În „raza proaspătă de soare”, ruinele 
cetății zdrobite sub apăsarea timpului sunt o „tristă arătare” (o 
imagine remarcabilă) — aproape o fantomă shakespeariană. Prin 
poarta cetăţii, care stă să se prăbușească, intră raza strălucitoare 
a dimineții. 

Raza proaspătă e singurul pasager — ca un cavaler fanto- 
matic — prin monumentul zidit de oameni spre a îmbăta vani- 
tatea lor, apetitul lor pentru grandoare. (Să notăm că versurile lui 
Aaron sunt anterioare poemului Umbra lui Mircea. La Cozia, al lui 


Gr. Alecsandrescu.) 


2% Sursa imaginii: 
http://commons.wikimedia.org/wiki/File:Joseph_Wright._- 
_Lake_with_Castle_on_a_Hill.jpg. 

Autorul a premeditat fără îndoială efectul și îi recunoaștem 
meritul. 

Raza aceasta am întâlnit-o la Dosoftei și o vom regăsi la 
Eminescu, în Scrisoarea l, chiar cu aceeași dublă semnificaţie pe 
care o are și aici: de imagine spectrală, de realitate aproape 
fictivă, ireal de scurtă și nebuloasă („Precum pulberea se joacă în 
imperiul unei raze” (Scrisoarea 1)) şi, totodată, pe aceea contrară, 
de trimis inefabil al Divinităţii, de simbol a ceea ce rămâne/ per- 
sistă când toate pier („Deopotrivă-i stăpâneşte raza ta și geniul 
morții” (Scrisoarea 1)). 

Toate lucrurile acestei existențe sunt fantomatice, ago- 
nizante — sunt năluciri, cum afirmă Scriptura - toate „pliler cu 
vreme, fiind p[i]eritoare,/ [Cele] Peste câte trece luciiosul soare”. 

Acest soare care lucește indescriptibil, apoteotic peste ruina 
tuturor lucrurilor sensibile, ca și peste năruirea visurilor umane 
hegemonice, este, aici la Aaron, ca şi la Dosoftei și Eminescu (în 
poezia căruia luna preia potenţele simbolice solare) — şi ca în 
toată literatura noastră veche — acel Soare care a zidit lumea şi 
care Singur are veşnicia: Dumnezeu. 

Perspectiva aceasta, dominată de motive în vogă ale ro- 
mantismului apusean, este totuşi restructurată după o gândire 
specific românească și răsăriteană, ortodoxă. Cu alte cuvinte, 
romantismul este totuși adaptat unei tradiții de gândire, este 
însușit în măsura în care sprijină dezvoltarea noastră literară, dar 
și satisface o hermeneutică tradițională. 

Aceasta este a treia reprezentare a ruinelor în poemul lui 


Aaron. Să fie fără nicio semnificaţie? 

Periplul lui Reporta cuprinde, așadar, în afară de cimitir și 
monumente funerare, contemplarea unor „rămășițe”/ schelete 
arhitectonice („rămășiță de veche cetate”). Rămășițele umane şi 
rămășițele visurilor umane (Eminescu: „sunt gândiri arhitec- 
tonici de-o grozavă măreție” (Egipetul, Memento mori)) cunosc, 
prin urmare, aceeaşi soartă. Aşa încât, deși poemul pare lung, iar 
autorul său lasă uneori senzația pierderii în detalii nesem- 
nificative, iată că ansamblul capătă, treptat, unitate. 

Narațiunea nu este totuși prolixă, întregul acestor povestiri 
însumate tinzând să conducă la aceeași concluzie a vanităţii, care 
se infiltrează şi erodează întreaga construcție a celor materiale, 
contingente. Era concluzia psalmilor versificați ai lui Dosoftei, a 
poemului Viiața lumii al lui Costin, a Divanului lui Cantemir (nu 
mai vorbesc de retorica religioasă) și a încă multor altor creații 
ulterioare, de mai scurtă întindere. 

Vasile Aaron utilizează cât se poate de conștient atât ele- 
mentele novatoare, cât și tradiţia de care, ca și Budai-Deleanu, nu 
vrea să se îndepărteze în mod fundamental, ci în care, dimpo- 
trivă, vrea să se înscrie. 

Fragmentul/ episodul următor din poem ne prilejuiește o 
nouă alăturare de epopeea lui Budai-Deleanu, pentru că intro- 
duce elemente de basm. Fantastică şi chiar neașteptată este pre- 
zenţa balaurului („șarpele cel mare, groaznic și cumplit”), care 
își avea sălașul în apropierea vechiului templu păgân, într-un loc 
sălbatic, cu o peșteră mare şi un lac adânc. Totodată, narațiunea 
se ramifică şi intră în scenă un nou personaj, alt tânăr, „voinic 
călare, armat foarte bine”. Acesta îi avertizează de pericolul care 


îi paşte, acela de a fi devoraţi de șarpele uriaş. 

Din fericire, ei găsesc balaurul („lung ca de cinci stângini” 
[stânjeni]?%) mort, trăsnit de fulgerele provocate de furtuna din 
noaptea trecută, care atât de mult îl înspăimântaseră pe Reporta. 

Înfăţișarea lui e bine de reprodus: „Capul lui era cât un cap 
de bou./ Un ochi mai cumplit şi decât un ou,/ Pestriţ ca ghiocul, 
din ochi ieșea foc,/ Pe cap ca o stea pe câte un loc./ Limba toată 
cruntă, trei rânduri de dinți /.../ Ascuţiţi ca acul şi mari ca de porc 
/...] Pe spinare solzi vineți ca pe peşti”... 

Credem că utilizarea acestor elemente, care țin de cultura 
populară, reprezintă tot o influenţă (pre)romantică, la fel ca şi în 
cazul lui Budai-Deleanu. Este de reținut comparaţia prin care 
poetul încearcă să stabilească culoarea neobișnuită a ochiului 
acestui șarpe de poveste: „pestriț ca ghiocul”>7. Descrierea este 
fabuloasă, iar aluzia la ghioc — ca şi vecinătatea templului antic/ 
păgân - nu este întâmplătoare, poetul încercând să circumscrie 
evenimentul într-o secvenţă bine definită, presărând indicatori 
semantici în context. Ne lămurim însă curând că predominant 
este tot interesul retoric și că peripeţiile/ naraţiunile nu servesc, 


în cele din urmă, decât unui epilog etic-religios. 


2% Stânjen = unitate de măsură pentru lungime, folosită înaintea 
introducerii sistemului metric, care a variat, după epocă și regiune, de la 
1, 96 m la 2, 23 m. 

Prin urmare, șarpele/ balaurul închipuit de Aaron avea vreo 10 metri 
lungime. 

27 Prin ghioc se denumeşte albăstreaua, dar şi cochilia unei anumite 
specii de melci, cu ajutorul căreia se făceau ghicitori de către vrăjitoare, de 
unde expresia: a da cu ghiocul sau a căuta în ghioc. 


Comparația lui Aaron se referă la cochilia melcului. 

Bătrânul însoțitor al lui Reporta găsește prilejul de a extrage 
o învăţătură din toate cele petrecute sau cugetate de acesta în 
ultima vreme, discurs care poate să stea foarte bine lângă pagini 
asemănătoare ca mesaj din Învățăturile lui Neagoe Basarab sau din 


Divanul lui Cantemir: 


Te mirai, Reporto, pe drept mai nainte 
Văzând că răsare soarele fierbinte, 
Gândeai la frumseța cea neprețuită 


Lui de Făcătoriul lumei dăruită. 


Cu adevărat, cel ce cumpănește 
Pe drept câte sunt şi bine gândeşte, 


Nu poate să ție limba neclătită?%. 


Lăudând mărirea cea nemărginită [a lui Dumnezeu], 
Cu ce rânduială bună făcu toate, 


Mintea noastră nice a gândi nu poate. 


Şi cum le-au făcut El înțălepţeşte, 
Într-același chip de toate grigeşte [îngrijește]. 
Ai pornit de-acasă cu soții [însoțitori] pe cale, 


Unde sunt acuma soțiile tale? 


De ei te-ai perdut, m-ai aflat pe mine, 


2% Cu sensul: nu poate să nu-și miște limba spre lauda lui Dum- 
nezeu. Este un mod de exprimare foarte vechi, conservat în limbajul 


religios. 

Carele te port și umblu cu tine, 
Te învăţ vârtutea și fapta cea bună, 


Prin care te poţi scăpa de furtună. 


a, 


Ci Tatăl ceresc, Carele grigește 
Şi pre ale Sale nu le părăsește, 
În ce chip de toate, grigi și de noi 


Şi ne apără din câte nevoi. 


lată, ne aflăm sănătoși, întregi, 
Ocolind departe a Satanei mregi [mreji/ mreje]. 
Şarpele cel mare îl vedem zdrobit 


Într-un chip de nime[ni] văzut și gândit. 


Şi iată cum întâmplarea reală se transformă în parabolă. 
Este un procedeu care este aplicat adesea de Sfinții Părinţi textu- 
lui biblic sau chiar evenimentelor istorice mai recente. 

Realitatea este astfel interpretată ca text, personajele și 
întâmplările căpătând valoare de simbol/ semnificaţie alegorică. 
Totul în această lume este text și cele ce sunt în lume sunt consi- 
derate litere sau cuvinte care exprimă o a doua realitate (mai 
nuanțată și mai profundă) și care indică prezența necurmată a 
proniei dumnezeiești. 

Dumnezeu este Cel ce scrie neîncetat semne/ litere/ cuvinte 


în faţa ochilor noștri, pe foaia tuturor lucrurilor, fiinţelor sau 

evenimentelor de care ne ciocnim. Această scriere este inepui- 
zabilă, iar Dumnezeu ne vorbeşte cu semne pe care le cunoaștem, 
pe care le putem descifra. Adică pe măsura conștiinței fiecăruia, 
numai să fie curată și trează. 

Credem că putem sesiza o interferenţă cu basmul și în întâl- 
nirea lui Reporta cu un confrate, tânărul vânător care îi averti- 
zase în privinţa balaurului care sălășluia în acele părți. Acesta are 
un nume la fel de alegoric (şi, totodată, la fel de neobișnuit): Pilda 
bunătății. Onomastica întrebuințată de Aaron este așadar pur... 
retorică. Aceste reuniuni ale unor voinici, care se înfrățesc și se 
decid spre fapte mari se întâlnesc în basmele noastre. 

Prin urmare, pe urmele lui Dosoftei şi Budai-Deleanu (deși 
opera celui din urmă probabil că nu îi era cunoscută) și anun- 
țându-i pe pașoptiști, Vasile Aaron recurge la procedeul — de 
largă utilizare în literatura noastră —, al autohtonizării unor teme 
şi concepte literare. Mixând motive romantice cu altele de veche 
tradiție românească, cultă și populară, autorul apelează, de fapt, 
la un procedeu în esenţă romantic. Îi poate fi imputată autorului 
ținuta stilistică — perfectibilă — a versurilor sale, dar considerăm 
că poemul a fost pe nedrept ignorat de critica noastră până acum. 

El are multe să ne spună despre receptarea romantismului 
în literatura română, în pragul epocii pașoptiste, receptare care 
are, de altfel, prestigioși precursori în Dimitrie Cantemir şi Bu- 


dai-Deleanu?%. 


2% A se vedea Gianina Maria-Cristina Picioruş, Posteritatea literară a 
lui Dimitrie Cantemir, 
https://www.teologiepentruazi.ro/2013/02/17/posteritatea-literara- 


a-lui-dimitrie-cantemir-1/, 

Din păcate, percepţia generală este că romantismul începe 
la noi cu Asachi în Moldova, respectiv cu Cârlova și Heliade în 
Ţara Românească. 

Şi, deși Asachi, în Moldova, o ia puţin înaintea lui Cârlova 
și Heliade, să nu uităm însă că o activitate semnificativă în pro- 
cesul de introducere a ideilor şi a tonalității poetice romantice o 
au în Ţara Românească loan Cantacuzino și Iancu Văcărescu 
(Primăvara amorului), ultimul considerat de contemporanii săi — 
şi pe drept — părintele poeziei române moderne (așa cum i-au şi 
scris pe mormânt). 

Costache Conachi nu a reprezentat, pentru Moldova, o per- 
sonalitate promotoare a noului gust de poezie, romantică, deși, 
privind din perspectiva noastră, a celor de azi, el poate fi consi- 
derat „părintele găsit al poeziei româneşti”, aşa cum îl identifică 
Mihai Zamfir: „cel dintâi veritabil poet al nostru de epocă mo- 
dernă”5%. Zamfir aduce în discuţie și argumentul succesului 
nebun la public al poeziei lui Conachi: „De la prietenii şi cunos- 
cuții poetului la lăutari și la rapsozi ocazionali, de la poeţii con- 
temporani lui la îndrăgostiții de poezie”%!, lumea din Prin- 
cipate i-a apreciat versurile. Nu ne-am baza însă pe un asemenea 
argument pentru a stabili capacitatea unui poet de a avea descen- 


denţi în plan literar și de a inaugura o tradiție. 


https://www.teologiepentruazi.ro/2013/02/18/posteritatea-literara- 
a-lui-dimitrie-cantemir-2/. 

3% Mihai Zamfir, Scurtă istorie. Panorama alternativă a literaturii ro- 
mâne, vol. I, Ed. Cartea Românească & Polirom, Bucureşti şi lași, 2011, p. 
29 ş. u. 

301 Idem, p. 35. 

Aşa, putem aminti că, despre scrierile lui Vasile Aaron, 


„G. Bariț afirma, în acest sens, următoarele: «Mii de 
români începură să învețe carte numai ca să poată ceti, pe 
lângă [Alexandria populară], încă și versurile lui Aaron. 
Această lectură a rămas până în ziua de astăzi una din cele 
mai căutate și mai plăcute la poporul nostru [...]». 

La rândul său, un alt cercetător al poetului, G. Sion, 
afirma: «Într-adevăr mi s-a întâmplat a vedea într-o librărie 
din Timișoara, venind nişte ciobani și cumpărând cărticele 
din acestea în mare număr. Îi întrebai ce face cu aceste cărti- 
cele şi-mi răspunseră că lectura acestor cărți este singura 
distracțiune a păstorilor de munte, că cumpără mai multe, 
fiindcă are mulți tovarăși care doresc să aibă această resursă 


de petrecere»”30, 


Popularitatea versurilor aaroniene rivaliza cu Alexandria şi 
ajungea până în creierii munților... 

Mihai Zamfir are, desigur, şi alte argumente, dar nu mi se 
pare niciunul suficient de puternic pentru a-l considera pe 
Conachi „cel dintâi veritabil poet al nostru de epocă modernă”, 
care trece „pragul inaugural al noii poezii româneşti de factură 
decis europeană”35. Întâietatea aceasta ni se pare foarte discu- 
tabilă. Conachi are merite evidente, dar, așa cum am precizat mai 


sus (când am vorbit despre Conachi), nu văd tradiția pe care a 


302 Mircea Popa, De la Iluminism la Paşoptism, op. cit., p. 74. 
33 Mihai Zamfir, Scurtă istorie. Panorama alternativă a literaturii 


române, vol. |, op. cit., p. 29. 

născut-o imediat Conachi și nici Mihai Zamfir nu o vede (cum de 
asemenea am arătat anterior). lar, pe de altă parte, dacă tradiția 
poetică se măsoară la noi cu sincope de cel puţin un secol, de ce 
lui Dosoftei și Costin li se refuză sistematic recunoașterea rolului 
pe care l-au jucat în formarea tradiţiei poetice românești? 
Revenind la poemul Reporta din vis, acesta împărtășește 
soarta ingrată a multor producții de seamă româneşti, rămânând 
multă vreme în manuscris. Însă el este un exemplu elocvent (Şi, 
totodată, activitatea literară a lui Aaron şi loan Barac, per ansam- 
blu), reprezentativ mai ales pentru Transilvania, al metamor- 
fozelor care se produceau în societatea românească, în rândul 
cărturarilor, al felului în care va fi receptată atmosfera romantică, 
în perioada pașoptistă, şi tradusă în poezie românească. 
Întorcându-ne deci la poem, tânărul numit Pilda bunătății se 
miră de...numele celuilalt: Reporta din vis. Un artificiu cam fad... 
Eroii își continuă împreună drumul intenţionat spre munte, 
bucurându-se de întâlnire. Făcând un popas („Aerul fiind proas- 
pet, lin și bun,/ Odihnim la umbră deasă de alun”), lucrătorii la 
câmp, care strângeau fânul în clăi, le dau de ştire că s-au înmulțit 
lupii, care pradă turmele păstorilor. Desigur, se iveşte astfel 
prilejul aşteptat de cei doi vânători, pentru a se face de folos. 
Segmente întregi din această relatare reprezintă o...proză 
realistă în versuri. Deranjează şi numărul mare de regionalisme 
şi registrul cam popular/ vulgar al exprimării — probabil inten- 
ționat —, prea puțin stilizat. 
Sigur, putem discuta despre posibila verosimilitate pe care 
şi-ar fi putut-o propune autorul sau despre recuperarea palie- 


rului popular al limbii şi chiar al traiectului narativ. Așa încât 

opţiunile sale ne apar amendabile sau nu, în funcţie de pers- 
pectiva din care sunt înţelese. 

De asemenea, se poate bănui, din partea autorului, intenţia 
de a împărtăşi, de a lăsa urmaşilor nu numai o poezie epică, ci şi 
informaţii bogate de altă natură: sociologică, geografică, cinege- 
tică etc. Astfel, ceea urmează, consemnând călătoria și episoadele 
de vânătoare, conţin multe asemenea amănunte, care ies din 
sfera interesului pur literar sau care ar fi apreciate într-un roman 
realist sau zolist. 

Combinația aceasta insolită de practici literare pare greu de 
omologat. Însă — cu mai mult talent poetic, e adevărat — la fel de 
insolită şi de greu definibilă este și Tiganiada. Câte o insulă de 


poezie însă tot se mai arată în această avalanșă epică: 


Grăind noi pe cale de toate cu dor, 
Să ivi brădetul verde ca un nor, 
Să ivi departe verde-ntunecat, 


Ca un nor spre ploaie groaznică plecat. 


Reporta îşi regăsește alaiul cu care plecase la vânătoare, de 
care se rătăcise — ceea ce îi prilejuise întâlnirea cu bătrânul 
înțelept, pelerinajul la morminte și celelalte aventuri —, dar lasă 


explicaţiile pentru o viitoare consemnare în scris, literară: 


După ce prin peşteri de munţi vom pătrunde, 
Prin culmile lor, prin văli, prin brădeţe, 
Şi vom răsturna coarnele sumeţe 


A iuţilor cerbi și vom prinde câte 

Căprioare sunt prin iale vârâte 
Şi vom goni toți urşii verşinați 


Şi câți lupi să află pe [alici veninați, 


Întorcând casă toate le voi scrie, 
Oricâte păţii lumea să le ştie, 
Chipul rătăcirei şi a mea umblare, 
Ca cei viitori, cetind cu mirare, 
Cât de puţintel încă să gândească 


De cele ce poate soarta omenească. 


E dezvăluită de fapt intenţia autorului (finalitatea morală a 
poemului) prin intermediul...naratorului-personaj (a persona- 
jului reflector). Intrăm pe un făgaș critic mai neobișnuit decât 
cărările întortocheate prin munţi ale vânătorilor în căutare de 
cerbi şi lupi. Ni se pare, de altfel, că vânătoarea şi vânatul nu au 
aceeași valență parabolică, ca şi povestirile anterioare, au valoare 
de pildă. 

Vânarea ursului, după ce este relatată cu exces de amă- 


nunte, se transformă așadar într-o fabulă, în poveste cu tâlc: 


Să împlini zisa celuia ce zice 
Că de multe ori cel ce cearcă price, 
Pere, în nevoe căzut, ticălosul, 


Câștigând pe drept plata și folosul. 


Cu care tu ai măsurat, 


Cu aceia ţie încă ţi s-au dat. 

Ursul, ucigând cumplit dobitocul, 


Işi găsi și el plata şi norocul. 


Comentariul aforistic ne este deja cunoscut. Dacă n-ar fi 
vorba (totuși) de poezie, am putea face o paralelă cu proza lui 
Slavici şi cu sentinţele sale morale. Însă, înaintea lui Slavici, 
Costin și Neculce erau la fel de sentenţioși. 

Urmează alte câteva aventuri cinegetice, în acelaşi stil 
narate şi cam lungi, încât pot lăsa la un moment dat impresia că 
autorul a renunţat la proiectul său iniţial. În mijlocul evenimen- 
telor în derulare, însă, se întâmplă ceva neașteptat: Reporta se 
trezește din nou singur cu bătrânul, într-un loc neștiut și fără 


compania tovarășilor de vânătoare: 


A doaua zi, foarte des [dis] de dimineaţă, 
Mă trezesc, ca unul din morţi înviat, 


De câte avui toate despoiat. 


Mă aflu-ntr-un câmp frumos, neștiut, 
Neumblat şi mie nemaicunoscut. 


Singurele bătrânul durmind lângă mine... 
Bătrânul îl linişteşte: 


Dumnezeu de toți, fătul meu, grigeşte. 
Cel Atotputernic şi milos Părinte 
Ne va agiuta, de ici înainte, 


De vom isprăvi cursul pentru care 

E orânduită această umblare /.../ 


Lacu și câmpia, de nu-ți sunt ştiute, 


Mie amândouă îmi sunt cunoscute. /.../ 


Această câmpie se cheamă Ispită 
Şi spre-nvăţătură e orânduită. 
Lesne să înșală cel ce nu grigeşte 


Şi povăţuirea Firei părăseşte. 


Oamenii cei tineri şi necopți la minte 
Lesne să înșală ori de ce cuvinte, 
Precum mai de-aproape mâne vei cunoaște 


Şi minte cu pildă vie îţi vei paşte. 


Găteşte-te bine și cearcă temeiul, 
Stăi pe lângă dânsul mai vângios ca cleiul, 
Fără fundament nimic să nu crezi, 


Ca nu fără veste în laţ să te vezi. 


Câmpia care se numește Ispită are aceeași semnificație cu 
valea plângerii*. Eroul nostru pare că merge pe aceeași traiec- 


torie pe care a urmat-o fiul de împărat din Tinerețe fără bătrânețe 


304 A se vedea explicaţiile şi comentariile noastre anterioare: 
https://www.teologiepentruazi.ro/2008/02/14/valea-plangerii/, 
https://www.teologiepentruazi.ro/2007/10/21/valea-smereniei,/, 
https://www.teologiepentruazi.ro/2010/12/27/alexandru- 


macedonski-poetul-in-valea-plangerii-2/. 

și viață fără de moarte. Doar că Reporta are un însoțitor care îl 
ghidează permanent şi îi poartă de grijă şi nu îl lasă să moară de 
jale. 

Valea plângerii sau valea ispitirii este pământul sau existența 
pământească omului, a omului căzut din înălțimea Raiului în 
această vale în care trebuie să mediteze la condiţia sa plin de 
penitenţă. Aceasta ne atrage atenţia că ne apropiem, în poem, de 
ilustrarea unui alt topos străvechi, de largă circulaţie și în litera- 
tura noastră medievală. Se ivesc interogaţiile filosofice: tânărul 
este nedumerit de inegalitatea care există între oameni, care este 
motiv pentru fericirea unora şi suferința altora. 

Urmând din nou expresivitatea psalmilor versificați ai lui 
Dosoftei, Aaron pune pe seama bătrânului învățătura despre 
„Sfatul /.../ Şi înțălepciunea cea cu tot adâncă/ A Celui ce ceriul 
făcu și pământul/ Și oricâte sunt numai cu cuvântul”. La Do- 
softei: „A Ta este, Doamne, lumea și pământul,/ Ce le-ai împlut 
sângur dintâi cu cuvântul” (Ps. 23, 1-2). Sau: „Ceriurile și pă- 
mântul/ Tu le-ai făcut cu cuvântul” (Ps. 88, 43). 

Şi versurile care urmează, în poemul lui Aaron, s-ar putea 


să-i fi fost sugerate tot de Dosoftei: 


Cetăți și crăimi, pănă să-nvoiesc, 
Neclătite stau și să fericesc 
lar de încep a să-mpărechia, 


Să cadă încet, încet a cădea, 


Şi de ne-nvoirea oarecum nu curmă, 


Crăimi și cetăți cad gios mai pe urmă. 

(Reporta din vis) 


Cine face zidi de pace, 
Turnuri de frățâie, 
Duce viață fără grață 


'Ntr-a sa bogățâie. 


Că-i mai bună, depreună, 
Viaţa cea frățască, 
Decât armă ce destramă 


Oaste[a] vitej[e]ască. 


(Dosoftei, versuri adăugate la Ps. 132) 


Discursul bătrânului, mai departe, se concentrează spre 
apologia unităţii între oameni: „Lipsa au făcut și cetăți şi sate,/ 
Din ea să făcură crăimile toate. /.../ Lipsa, drept aceia, de la 
început/ Orice însoţire dreaptă au făcut./ De icea să naşte iubirea 
cea mare/ Carea un tovarăș cătră altul are./ Omul cel cu minte pe 
alt om iubeşte,/ Pentru că, iubindu-l, lui își folosește”. 

În expunerea sa, bătrânul transformă toate întâmplările po- 
vestite mai sus în...fabule, în evenimente cu finalitate morală. Ba 


chiar introduce, din nou, momente de predică morală: 

Numai omul scump, orbit de avere, 
Nu să mișcă văzând că vecinul pere, 
Ba de să și mișcă, în loc să-i agiute, 


Il mai asuprește, să piaie mai iute. 


Au nu-i, drept aceia, ca porcul mai rău 


Şi negânditor de sfârşitul său? 


Parcă îl reauzim pe Antim Ivireanul... 

Să-i fi fost cunoscute lui Aaron predicile acestuia și vehe- 
mența cu care el flagela viciile și mai ales neomenia „creştinilor” 
contemporani? 

Predica bătrânului înțelept şi mustrarea lui vizează direct 
un singur auditor, pe Reporta din vis, dar intenţia autorului se 
înțelege că are în vedere o plajă de audienţă mult mai numeroasă. 
Regăsim în aceste ipostaze pe teologul şi moralistul Vasile Aa- 
ron. Se poate chiar susţine că el a încercat să conceapă o lucrare 
vastă menită educării în spirit ortodox a tinerelor generații și mai 
cu seamă a tinerilor cu potențe intelectuale și materiale, care tre- 


buia să devină liderii societăţii românești: 


Un filosof mare, un om procopsit, 
Cu minte înaltă de sus dăruit, 
Cum și tu pe tine te ziseși a fi, 


Nu e cu putinţă așa [egoist] a gândi. 


iza 

Socotesc că tu încă te căiești 
Şi aşa mai mult nice nu grăieşti. 
Nice cum ai zis vei [mai] face cu fapta, 


Ci vei să ţii mai deschisă [spre compasiune] direapta, 


Precum legea firei sângură poftește 


Și Însuşi Stăpânul cel ceresc pofteşte. 


Au mai fost ca tine avuţi și-nvăţțaţi 
Ş-acum putrezesc în gropi astupaţi! 
Şi tu astăzi, mâne, poți ca ei umbla, 


Şi a ta avere cui o vei lăsa? /.../ 


Au mai fost puternici şi plini de avere, 
Au mai fost voinici frumoși cu putere, 
Şi frumseţa lor o zmoli mormântul, 


Averea, tăria o sorbi pământul! 


Sângură vârtutea şi fapta cea bună 


Au călătorit cu ei dempreună! 


Este indirect evocat (din nou) Miron Costin: „În lut ȘI în 
cenușă te prefaci, o, oame/ În viiarme, după care te afli în putoare 
/.../ Una fapta, ce-ţi rămâne, buna, te lățește,/ În ceriu cu fericie 
în veci te măreşte” (Viața lumii). Reporta primeşte o învăţătură 
cu adevărat creștină, care astăzi s-a cam pierdut: „Pe orice străin, 


sau îţi e știut,/ Sau tocma de nu-ți iaste cunoscut,/ Ca pre un al 

tău frate credincios/ A-l zice, a-l crede, e cuviincios”. Dacă nu 
procedează astfel, este exclus „din catalogul celor învăţaţi/ Cu 
înțelepciunea bine adăpaţi”. Vedem că înțelepciunea/ ştiința/ 
filosofia este în primul rând teologică şi morală și abia după 
aceea empirică, așa cum era considerată în toată epoca veche şi 
după cum o promovează și Dimitrie Cantemir în Divanul său. 

Şi tot ca în Divanul lui Cantemir sau ca în culegerea numită 
Floarea darurilor, învăţătura bună este susținută și prin invocarea 
filosofilor, care au ascultat de legea firii (cum a numit-o Sfântul 
Pavel), de legea sădită de Dumnezeu în inima și conștiința omu- 


lui: 


Din veacuri trecute și din vremi păgâne 
Oricâși filosofi, oricâți învățați 
Şi în legea firei cu spor bun umblaţi 
A fi cel mai bun au şi învăţat 


Şi altora pildă prin sine au dat. 


De acestea sunt a lor scrisori [scrieri] pline, 
Precum socotesc că ştii și tu bine, 
Ca unul ce zici că ești învăţat, 
Citit și prin țări străine umblat 
Precum cei avuti să obicinuiesc 


A școalelor curs cât îl isprăvesc. 


Avem la final: fizionomia pașoptistului...Dăscălirea tână- 
rului are loc în aer liber, aşa cum erau odinioară școlile filosofice 


sau așa cum propovăduiau Apostolii: „prin livezi, prin iarbă cu 


203 


mine umblând,/ Dintr-un loc într-altu șederea mutând”. Cei doi 
adorm, apoi, „gios pe iarbă verde, în pustietate,/ Pe câmp larg, 
cu tot depărtat de gloate”. Pustietatea câmpiei va deveni o con- 
stantă a peisajului romantic al epocii pașoptiste. 

Aaron imaginează, în ultima parte a textului (din ce a 
apucat să scrie) şi o dispută filosofică, o confruntare a tânărului 


Reporta cu Epicur, care apără filosofia hedonistă: 


Pe bătrâni, pe tineri, toţi de vârsta toată 
Îi are legaţi a iubirei roată. /.../ 
Om și dobitoc, bolnav sau întreg, 


A iubirei rod în timp bun culeg. 


Şi ce culeg alta decât dezmerdarea 


Şi în desfătări trupeşti cufundarea? 


Aşadar, de sine urmează că toată 
Fericirea, câtă lumea o arată 
Stă în dezmierdare, în pofte trupești. 


Altele sunt toate aflături băbești! 


Acest Epicur este mai mult un simbolic apologet al ideolo- 
giei pleziriste. Pledoaria lui merge în acelaşi sens cu a perso- 
najului Lumea, din Divanul cantemiresc. El recenzează doctrina 
creștină despre sufletul nemuritor și răsplătirea veșnică pentru a 
o nega: „Oricarele crede a fi nemurire/ Fără îndoială ș-au ieşit din 


fire” etc. 

În încercarea de a demonstra că ființa umană piere definitiv 
odată cu moartea, discursul lui atinge note eshatologice (similare 
celor din Viiața lumii): „Munţii cei înalţi și ape cumplite/ Cândva 
de perire nu vor fi scutite”. Însă, cum observam și altădată, 
Aaron e mai mult narativ-retoric decât poetico-retoric. Epicur îl 
conduce la palatul Dezmierdării şi la casa lui Plutus, pentru a-l 
corupe. Din păcate, manuscrisul se întrerupe brusc la relatarea 
banchetului deşucheat, la care urmau probabil să fie convocate 
de Aaron multe alte personaje (au apucat să apară doar Cupidon 
și Sardanapal). Ne putem da seama, desigur, care era sensul 
dezvoltării mai departe al noii intrigi. 

Concluzia este că tânărul neexperimentat poate fi cu ușu- 
rință sedus. După promisiunea bătrânului înțelept, acesta avea 
să reapară puțin mai departe şi să îl mustre pentru uitarea 
învățăturilor sfinte. Versurile se opresc aici, dar ne-a fost de ajuns 


pentru a observa că tradiţia literaturii vechi nu era deloc părăsită. 

